IRCTC will resume packaged food service in trains after 15 months, know full details | 15 મહિના પછી IRCTC ટ્રેનોમાં ફરીથી પેક્ડ ફૂડ સર્વિસ શરૂ કરશે, જાણો સંપૂર્ણ માહિતી - Divya Bhaskar\nIRCTC Will Resume Packaged Food Service In Trains After 15 Months, Know Full Details\nયાત્રીગણ કૃપયા ધ્યાન દે:15 મહિના પછી IRCTC ટ્રેનોમાં ફરીથી પેક્ડ ફૂડ સર્વિસ શરૂ કરશે, જાણો સંપૂર્ણ માહિતી\nIRCTC આગામી મહિનાથી દિલ્હી-લખનઉ અને અમદાવાદ-મુંબઇ બંને રૂટ પર તેજસ એક્સપ્રેસ ચલાવવાની તૈયારી કરી રહી છે\nવર્તમાન સમયમાં લગભગ 1000 ટ્રેનોમાં IRCTC રેડીમેડ ફૂડ ઉપલબ્ધ કરાવી રહી છે\nઈન્ડિયન રેલવે કેટરિંગ એન્ડ ટૂરિઝમ કોર્પોરેશન (IRCTC) ટ્રેનોમાં ફરીથી પેક્ડ ફૂડ શરૂ કરવા જઈ રહ્યું છે. કોરોના દરમિયાન લગભગ 15 મહિના બાદ પહેલી વખત ટ્રેનોમાં આ સુવિધા શરૂ થશે. પેક્ડ ફૂડ તેજસ એક્સપ્રેસમાં આપવામાં આવશે. ઉલ્લેખનીય છે કે IRCTC આગામી મહિનાથી દિલ્હી-લખનઉ અને અમદાવાદ-મુંબઇ બંને રૂટ પર તેજસ એક્સપ્રેસ ચલાવવાની તૈયારી કરી રહી છે.\nIRCTCએ ગયા વર્ષે માર્ચમાં કોરોના શરૂ થતાં ટ્રેનોમાં પેક્ડ ફૂડની સુવિધા બંધ કરી દીધી હતી. કોરોના સંક્રમણને રોકવા માટે IRCTCએ આ નિર્ણય લીધો હતો. બાદમાં દેશમાં લોકડાઉન લાગુ કર્યા બાદ ટ્રેન સેવા સંપૂર્ણ રીતે બંધ કરવામાં આવી હતી. મે 2020માં ટ્રેનોનું સંચાલન ફરીથી શરૂ થયું. ત્યારબાદ IRCTCએ પેસેન્જરોની સુવિધાને ધ્યાનમાં રાખતા ટ્રેનોમાં રેડીમેડ ફૂડ આપવાનું શરૂ કર્યું, જે ફેક્ટરીઓમાંથી પૈક થઈને આવે છે.\nરેડીમેડ ફૂડ ઉપલબ્ધ કરાવે છે\nવર્તમાન સમયમાં લગભગ 1000 ટ્રેનોમાં IRCTC રેડીમેડ ફૂડ ઉપલબ્ધ કરાવી રહી છે. જો કે આ સંખ્યા પ્રી કોવિડ ટાઈમમાં લગભગ 2500 હતી. ધીમે ધીમે આ સંખ્યા વધારવામાં આવી રહી છે. IRCTC આવતા મહિનાથી બંને રૂટો પર તેજસ એક્સપ્રેસ શરૂ કરવા જઈ રહી છે. આ ટ્રેનોમાં પેક્ડ ફૂડ ઉપલબ્ધ કરાવવાની તૈયારી છે. કોરોના પ્રોટોકોલને ધ્યાનમાં રાખતા પહેલાની જેમ બંને ટ્રેનોમાં ફૂડ ઉપલબ્ધ કરાવવામાં આવશે. IRCTCના અનુસાર, તેજસ માટે બુકિંગ પણ ટૂંક સમયમાં શરૂ થઈ જશે. જો કે બંને ટ્રેનો પ્રાઈવેટ છે અને સંચાલન IRCTC દ્વારા કરવામાં આવી રહ્યું છે તેથી પેક્ડ ફૂડ આપવાની શરૂઆત આ ટ્રેનોથી કરવામાં આવી રહી છે. આ ટ્રેનોમાં પેક્ડ ફૂડ પર મુસાફરોનું વલણ જોયા પછી, તેને અન્ય ટ્રેનોમાં પણ શરૂ કરવામાં આવી શકે છે.


આ કાકાએ બીડી પીતા પીતા કર્યો એવો સ્ટન્ટ કે જોઈને લોકોના મોઢામાંથી નીકળ્યું ગયું "ઓહ.." લોકો બોલ્યા "આ છે દેશી રજનીકાંત"\nઆ કાકાએ બીડી પીતા પીતા કર્યો એવો સ્ટન્ટ કે જોઈને લોકોના મોઢામાંથી નીકળ્યું ગયું “ઓહ..” લોકો બોલ્યા “આ છે દેશી રજનીકાંત”\nPosted on 6:24 pm April 28, 2022 Author Niraj PatelComments Off on આ કાકાએ બીડી પીતા પીતા કર્યો એવો સ્ટન્ટ કે જોઈને લોકોના મોઢામાંથી નીકળ્યું ગયું “ઓહ..” લોકો બોલ્યા “આ છે દેશી રજનીકાંત”\nઆપણા દેશની અંદર ઘણા લોકોમાં એવા એવા ટેલેન્ટ ભર્યા પડ્યા છે કે તે જોઈને આપણે પણ હક્કાબક્કા રહી જઈએ. ઘણા લોકો સોશિયલ મીડિયા દ્વારા આવા ટેલેન્ટને બહાર લાવતા હોય છે અને કોઈ અદભુત પ્રતિભા બહાર આવતા જ લોકો ધડાધડ આવા ટેલેન્ટને વાયરલ કરવામાં લાગી જતા હોય છે. ત્યારે હાલ બીડી પિતા એક કાકાનો વીડિયો જબરદસ્ત વાયરલ થઇ રહ્યો છે.\nબીડી પીવી સ્વાસ્થ્યની દૃષ્ટિએ ખૂબ જ ખતરનાક છે, પરંતુ તેમ છતાં ઘણા લોકો તેનું સેવન કરે છે. ઘણા લોકો બીડી પીને તેનો ધુમાડો પણ સ્ટાઈલમાં બતાવે છે. આવી સ્થિતિમાં સોશિયલ મીડિયા પર એક વીડિયો જોરદાર વાયરલ થઈ રહ્યો છે, જેમાં એક વ્યક્તિએ બીડી તો પીધી જ પરંતુ સળગતી બીડીને મોંમાં ચાવવા માટે પણ લઈ લીધી. જે બાદ તેણે તેને બહાર કાઢી અને ફરીથી પીવાનું શરૂ કર્યું. વીડિયોમાં આ વ્યક્તિની સ્ટાઈલ જોઈને તમને ચોક્કસથી રજનીકાંત યાદ આવશે.\nસોશિયલ મીડિયા પર જોરદાર વાયરલ થઈ રહેલા આ વીડિયોમાં તમે જોઈ શકો છો કે એક વ્યક્તિ બીડી પીતો જોવા મળી રહ્યો છે. તે પછી તરત જ તે તે જ સળગતી બીડી મોંમાં ચાવવા લાગે છે. અને આ દરમિયાન આ ચાચા પોતાની આંગળીઓને મોઢાની અંદર બ્રશ કરતા હોય તે રીતે ફેરવી પણ રહ્યા છે. અને થોડી જ વારમાં એ જોઈબને પણ હેરાની થશે કે કાકા મોઢામાંથી સળગતી બીડી બહાર કાઢીને ધુમાડો કાઢવા લાગે છે.\nA post shared by SHIV GOSWAMI 🔱 (@shivgoswamiofficial)\nઆ વીડિયો અને આ વ્યક્તિનો સ્ટંટ જોઈને તમે ખરેખર ચોંકી જશો. મજાકમાં પણ આવો સ્ટંટ કરવો કોઈને ભારે પડી શકે છે અને અંદરથી મોં પણ બળી શકે છે. આ વીડિયોને ઈન્સ્ટાગ્રામ પર ઘણો પસંદ કરવામાં આવી રહ્યો છે. આ વીડિયોને ઘણા લોકોએ જોયો છે. આ વીડિયોને 1.5 લાખથી વધુ લોકોએ લાઈક પણ કર્યો છે.\nબાઈક થઇ ગયું જૂનું તો આ વ્યક્તિએ બનાવી નાખી હોડી, અપનાવ્યો ગજબનો જુગાડ, જોઈને તમારી આંખો પણ ચકરાઈ જશે\n“કાચા બાદામ” ગીત ઉપર આ કિન્નર મહિલાએ ચાલુ ટ્રેનમાં કર્યો એવો અલગ ડાન્સ કે લોકોએ કહ્યું, “આ કંઈક નવું આવ્યું, એકનું એક જોઈને કંટાળી ગયા હતા !”


મોદીએ કર્યો આદેશ - સેના ઇઝરાયેલ જેવી તૈયારી કરવા લાગી, હવે પાકિસ્તાનનું આવી બન્યું... - We Gujjus\nHome India મોદીએ કર્યો આદેશ – સેના ઇઝરાયેલ જેવી તૈયારી કરવા લાગી, હવે...\nમોદીએ કર્યો આદેશ – સેના ઇઝરાયેલ જેવી તૈયારી કરવા લાગી, હવે પાકિસ્તાનનું આવી બન્યું…\nસર્જિકલ સ્ટ્રાઇક / હવે સર્જિકલ સ્ટ્રાઇક-2 ની તૈયારી, સેનાએ 150 યુદ્ધ વિમાન કર્યા તૈનાત, કાર્યવાહી માટે તૈયાર PM મોદીએ પણ સેનાને આપ્યો છુટ્ટો દોર, કહ્યું-સમય અને જગ્યા તમે નક્કી કરો, સરહદ પર તણાવની સ્થિતિ.\nજમ્મુ કાશ્મીરના પુલવામા સીઆરપીએફના જવાનો પર થયેલા આતંકી હુમલા બાદ સેના પણ કડક વલણ અપનાવી રહી છે. સેનાએ 150 યુદ્ધ વિમાન પશ્ચિમ દિશામાં તૈનાત કર્યા છે અને કાર્યવાહી કરવા માટે તૈયાર છે. વડાપ્રધાન મોદીએ પણ આર્મીને છૂટો દોર આપ્યો છે અને કહ્યું છે કે સમય અને જગ્યા નક્કી કરીને બદલો લો.સાથે જ કહ્યું છે કે લોહીના દરેક ટીપાનો હિસાબ જોઇએ.\nભારત વળતો જવાબ આપવા માટે તૈયાર.\nસેનાના 150 યુદ્ધ વિમાનોમાં જગુઆરથી લઇને મિરાજ 2000 સુધી સામેલ છે જેનું પ્રદર્શન શક્તિ અભ્યાસ દરમિયાન કરવામાં આવે છે પરંતુ આ વિમાન કાર્યવાહી માટે તૈયાર છે. એલઓસી પર પાકિસ્તાન દ્વારા મોકલવામાં આવતા આતંકીઓને પાઠ ભણાવવા માટે મિસાઇલ હુમલા અને તોપના ઉપરના સ્તર પર જમીની કાર્યવાહી માટે ભારત આ વિમાનોનો ઉપયોગ કરશે. ઉરી હુમલા બાદ જે રીતે કાર્યવાહી સેનાએ કરી હતી તે વિકલ્પ સિવાય કોઇ અન્ય વિકલ્પ નજરે પડતો નથી. પીઓકે ભલે પાકિસ્તાનનો ભાગ હોય પરંતુ વર્તમાન સમયમાં પાકિસ્તાન પર કડક કાર્યવાહી કરી દબાણ બનાવવાનો જ એકમાત્ર વિકલ્પ છે.\nપાકિસ્તાનને પાઠ ભણાવવો જરૂરી.\nઆતંકીઓ સિવાય પાકિસ્તાની સેના પર કાર્યવાહીથી પાકિસ્તાન સેનાને પણ શીખ મળશે.રિટાયર્ડ જનરલ ડીએસ હુડ્ડાનું કહેવુ છે કે પાકિસ્તાનને આ વાતનો અહેસાસ કરાવવો પડશે કે ભારતમાં આતંક મચાવવો યોગ્ય નથી. હવાઇ હુમલા અથવા બ્રમ્હોસ મિસાઇલથી હુમલો કરવો એક વિકલ્પ બની શકે છે, જેનાથી એલઓસી પર દબાણ બનાવી શકાય છે અને દુશ્મનોને જોરદાર જવાબ આપવામાં આવી શકે છે. રજૌરી અને પુંછમાં પહેલાથી દબાણ બનાવવામાં આવ્યુ છે.\nસરહદ પર પહેલાથી તૈનાત જવાનો દ્વારા ગોળીબારના જવાબની ઘટના સામે આવતી રહે છે, જેને કારણે સરહદ પર તણાવ જારી છે. સરહદ પર મોટી કાર્યવાહી કર્યા પહેલા એલઓસી પર સુરક્ષા વધશે અને ઘુંસણખોરી અટકશે. સરહદ પારથી આતંક રોકવા માટે અંતિમ વખત 2003માં ફેન્સિંગ કરવામાં આવી હતી. આ સિવાય આતંકીઓના શંકાસ્પદ ઠેકાણા અને પોસ્ટને નિશાન બનાવી કાર્યવાહી કરવામાં આવી શકે છે.\nઆ જગ્યા છે ખતરનાક.\nઆ સિવાય સેના દ્વારા ખતરનાક વિસ્તાર જૈસ ભીમબર ગલીમાં આવી કાર્યવાહી કરી આ જગ્યાને વધુ સુરક્ષિત બનાવવામાં આવી શકે છે. પુંછ અને ઉરીને જોડનારા હાજી પાસ સેના માટે સૌથી ખતરનાક સાબિત થતી આવી છે. 1965 માં ભારતે આ જગ્યા પર કબજો જમાવ્યો હતો પરંતુ યુદ્ધ બાદ સમજૂતીમાં ભારતે આ જગ્યા પાકિસ્તાનને પરત આપી દીધી હતી. જોકે, સેનાના અધિકારીઓનું કહેવુ છે કે આવા ઓપરેશનથી તણાવ વધી શકે છે.\nજમ્મુ-કાશ્મીરમાં ભારતના ઈતિહાસનો સૌથી મોટો હુમલો, CRPF ના 44 જવાન શહીદ.\nશ્રીનગર-જમ્મુથી શ્રીનગર જઈ રહેલી CRPF ની 78 ગાડીઓના કાફલા પર કાશ્મીરના પુલવામામાં આતંકીઓએ આત્મઘાતી હુમલો કર્યો છે. અધિકારીઓએ જણાવ્યાં મુજબ હુમલામાં 44 જવાન શહીદ થઈ ગયા છે, જ્યારે અનેક ઘાયલ છે. આ કાફલામાં 2547 જવાન સામેલ હતા. જૈશ-એ-મોહમ્મદે હુમલાનીજવાબદારી લીધી છે.\nઆદિલ 2018 માં જૈશમાં સામેલ થયો હતો. જૈશના આતંકી આદિલ અહેમદ ઉર્ફે વકાસ કમાન્ડોએ ગુરૂવાર બપોરે 3-15 વાગ્યે ફિદાયીન હુમલો કર્યો. તેને એક ગાડીમાં વિસ્ફોટક ભરી રાખ્યો હતો. જેવાં જ CRPF નો કાફલો લેથપોરાથી પસાર થયો આતંકીઓએ પોતાની ગાડી જવાનોથી ભરેલી બસ સાથે અથડાવી દીધી. ઓક્ટોબર 2001 માં કાશ્મીર વિધાનસભા અને જાન્યુઆરી 2004 માં સુરક્ષા દળોએ કાફલા પર આ પ્રકારે જ હુમલો કર્યો હતો. પુલવામાના કાકાપોરાનો રહેવાસી આદિલ 2018માં જૈશમાં સામેલ થયો હતો.\nજૈશના આત્મઘાતીએ તાલિબાન જેવી પદ્ધતિથી કર્યો હુમલો, 10 દિવસ પહેલાં કરાચીમાં જૈશની રેલી થઈ હતી.\nજમ્મુ કાશ્મીરનુ પુલવામામાં અવંતીપોરાના ગોરીપોરા વિસ્તારમાં સિક્યોરિટી ફોર્સના કાફલા પર થયેલાં આતંકી હુમલાની જવાબદારી આતંકી સંગઠન જૈશ-એ-મોહમ્મદે આ હુમલાની જવાબદારી લીધી છે. આ હુમાલો CRPF જવાનોના એક કાફલા પર થયો જેમાં લગભગ ડઝન ગાડીઓમાં 2500 જેટલાં જવાન બેઠાં હતા. આતંકીઓએ આ હુમલો તાલિબાન પદ્ધતિથી કર્યો હોવાનું જાણવા મળ્યું છે.\nPrevious articleઅહીં પૈસા ડાયરેક્ટ શહીદોના પરિવારોના બેન્ક એકાઉન્ટમાં જાય છે, 15 લાખ રૂપિયા સુધી કરી શકો છો ડોનેટ\nNext articleહવે એક્શનમાં આવ્યા રાજનાથ- ઉઠાવ્યું કાશ્મીરમાં આ મોટું પગલું..ખુબજ સારું કર્યું આ કામ


Gujarati News » National » Bill to repeal3farm laws passed in lok sabha\nFarm Laws Repeal Bill 2021 : વિપક્ષની ધાંધલ ધમાલ વચ્ચે લોકસભામાં કૃષિ કાયદાને પાછું ખેંચવા માટેનું બિલ પસાર થયું\nParliament Winter Session : વિપક્ષે મચાવેલા હોબાળાને કારણે, લોકસભાની કાર્યવાહી બપોરના2વાગ્યા સુધી મોકૂફ રાખવામાં આવી છે. આ પહેલા વિપક્ષે મચાવેલ ધાંધલ ધમાલને કારણે લોકસભાની કાર્યવાહી બપોરના 12 વાગ્યા સુધી સ્થગિત કરવામાં આવી હતી.\nUpdated On - 12:54 pm, Mon, 29 November 21 Edited By: Bipin Prajapati Follow us -\nલોકસભામાં વિપક્ષના હંગામા વચ્ચે,3કૃષિ કાયદા પરત લેવાનુ બીલ પસાર કરવામાં આવ્યુ છે. વિપક્ષના હોબાળા વચ્ચે, કૃષિ કાયદાને રદ્દ કરવા માટે લાવવામાં આવેલ બિલને કેન્દ્રીય કૃષિ પ્રધાન નરેન્દ્ર સિંહ તોમરે લોકસભામાં રજૂ કર્યું હતું, ત્યારબાદ તેને ધ્વનિ મતથી પસાર કરવામાં આવ્યું હતું. દરમિયાન લોકસભાની કાર્યવાહી બપોરના2વાગ્યા સુધી મોકૂફ રાખવાની અધ્યક્ષ ઓમ બિરલાએ જાહેરાત કરી હતી.\n(Source: Sansad TV) pic.twitter.com/9sCpGcIEE9\n— tv9gujarati (@tv9gujarati) November 29, 2021\nસંસદના શિયાળુ સત્રના પહેલા દિવસે લોકસભામાં કૃષિ કાયદા રદબાતલ બિલ 2021 પસાર કરવામાં આવ્યું છે. કેન્દ્રીય કૃષિ પ્રધાન નરેન્દ્ર સિંહ તોમરે વિપક્ષી સાંસદોના સૂત્રોચ્ચાર વચ્ચે લોકસભામાં કૃષિ કાયદા પાછુ ખેંચતુ બિલ રજૂ કર્યું. વિપક્ષના હોબાળાને કારણે લોકસભાની કાર્યવાહી બપોરે2વાગ્યા સુધી સ્થગિત કરી દેવામાં આવી છે. કેન્દ્ર સરકાર આજે જ રાજ્યસભામાં આ બિલ રજૂ કરી શકે છે. સંસદનું આ સત્ર 29 નવેમ્બરથી 23 ડિસેમ્બર સુધી ચાલશે.\nવડા પ્રધાન નરેન્દ્ર મોદીએ તાજેતરમાં ત્રણ કૃષિ કાયદાઓ પાછા ખેંચવાના નિર્ણયની જાહેરાત કરી હતી અને ત્યારબાદ કેન્દ્રીય કેબિનેટે આ ત્રણ કાયદાને રદ કરવાના બિલને મંજૂરી આપી હતી. આ સિવાય સરકાર આ સમગ્ર સત્રમાં લગભગ 30 બિલ રજૂ કરવા જઈ રહી છે, જેમાં ક્રિપ્ટોકરન્સી, વીજળી, પેન્શન, નાણાકીય સુધારા અને બેંકિંગ કાયદા સંબંધિત બિલો સામેલ છે.\nસંસદના શિયાળુ સત્રના પ્રારંભ પૂર્વે, વડાપ્રધાન નરેન્દ્ર મોદીએ, તેઓ ઈચ્છે છે કે વિપક્ષ આ સત્રમાં સરકાર સાથે મળીને દેશની પ્રગતિના માર્ગો શોધે. ઉપરાંત, સંસદના શિયાળુ સત્ર, વિચારો, સકારાત્મક નિર્ણયોથી ખૂબ સમૃદ્ધ હોવું જોઈએ. પીએમએ કહ્યું કે સરકાર દરેક વિષય પર ખુલ્લી ચર્ચા કરવા અને દરેક પ્રશ્નનો જવાબ આપવા માટે તૈયાર છે.\nવડાપ્રધાન નરેન્દ્ર મોદીએ કહ્યુ કે, આઝાદીના અમૃત મહોત્સવ નિમિત્તે આપણે સંસદમાં પ્રશ્નો ઉઠાવવા ઈચ્છીએ છીએ પરંતુ સંસદની ગરિમા, લોકસભા અધ્યક્ષની ગરિમાનું સન્માન કરીએ. તેમણે કહ્યું કે કોરોનાની વિકટ પરિસ્થિતિમાં પણ દેશે પોતાના લોકોને 100 કરોડથી વધુ કોરોના રસી આપી છે. હવે અમે 150 કરોડથી આગળ વધી રહ્યા છીએ. અમે સંસદના તમામ સહયોગીઓને કોરોનાના નવા સ્વરૂપ પ્રત્યે સતર્ક રહેવા પ્રાર્થના કરીએ છીએ. સંકટની આ ઘડીમાં દરેકનું સ્વાસ્થ્ય અમારી પ્રાથમિકતા છે.\nPublished On - 12:24 pm, Mon, 29 November 21


દિલ્હી સરકારે કોરોનાને મહામારી જાહેર કરી, 31 માર્ચ સુધી થિયેટરો બંધ\nનવી દિલ્હી : દિલ્હીમાં કોરોનાને મહામારી જાહેર કરી દેવામાં આવી છે. સરકારે દિલ્હીના તમામ સિનેમા ગૃહો અને જે શાળા-કોલેજોમાં પરીક્ષા નથી ચાલી રહી તેન 31 માર્ચ સુધી બંધ રાખવાની જાહેરાત કરી છે. ઉપરાજ્યપાલ સાથે મીટિંગ બાદ મુખ્યમંત્રીએ આ જાહેરાત કરી છે. હરિયાણાં બાદ દિલ્હી કોરોનાને મહામારી જાહેર કરનારું બીજુ રાજ્ય બની ગયું છે. ભારતમાં અત્યાર સુધીમાં કુલ 73 કોરોનાના દર્દીઓ સામે આવી ચુક્યા છે અને કેરળમાં તેના સૌથી વધારે દર્દીઓ છે.\nદિલ્હી સરકારે તમામ શાળા, કોલેજો, સિનેમા ગૃહો અને લોકો એકઠાં થતાં હોય તેવી મોટી જગ્યાઓને 31 માર્ચ સુધી બંધ કરી દીધી છે. આ જાહેરાત કરતા દિલ્હીના મુખ્યમંત્રી અરવિંદ કેજરીવાલે કહ્યું કે, કોરોના વાઈરસથી ડરવાની કોઈ જરૂર નથી. દિલ્હીમાં તેની સામે લડવાની તમામ વ્યવસ્થા છે. એમ્સ અને અન્ય એક હોસ્પિટલમાં તપાસની વ્યવસ્થા કરવામાં આવી છે જ્યારે દર્દીઓને આઈસોલેશનમાં રાખવા અને તેમની સારસંભાળ માટે લગભગ 25 જગ્યાએ વ્યવસ્થા કરી દેવામાં આવી છે અને જરૂર પડ્યે તેના માટે વધું વ્યવસ્થા કરવામાં આવશે.


હવે ટૂંક સમયમાં ઈન્સ્ટાગ્રામ યુઝર્સને વ્હોટ્સએપ દ્વારા ટુ ફેક્ટર ઓથેન્ટિકેશન કોડ સેન્ડ કરશે, કંપનીએ ટેસ્ટિંગ શરૂ કર્યું | Will soon send two-factor authentication code to Instagram users via WhatsApp, company begins testing - Divya Bhaskar\nWill Soon Send Two factor Authentication Code To Instagram Users Via WhatsApp, Company Begins Testing\nન્યૂ ફીચર:હવે ટૂંક સમયમાં ઈન્સ્ટાગ્રામ યુઝર્સને વ્હોટ્સએપ દ્વારા ટુ ફેક્ટર ઓથેન્ટિકેશન કોડ સેન્ડ કરશે, કંપનીએ ટેસ્ટિંગ શરૂ કર્યું\nઅત્યાર સુધી યુઝરને SMSનાં માધ્યમથી ટુ ફેક્ટર ઓથેન્ટિકેશન કોડ મળતો હતો\nહવે યુઝર આ કોડ વ્હોટ્સએપ પર પણ મેળવી શકશે\nઆ ફીચર માટે યુઝરે ઈન્સ્ટાગ્રામ પર તેનો મોબાઈલ નંબર સબમિટ કરવાનો રહેશે\nઈન્સ્ટાગ્રામ નવાં સિક્યોરિટી ફીચર પર કામ કરી રહી છે. આ ફીચર યુઝર્સને 2FA (ટુ ફેક્ટર ઓથેન્ટિકેશન) કોડ વ્હોટ્સએપ મેસેજ દ્વારા આપશે. હાલ આ ફીચર ઈન્સ્ટાગ્રામમાં ઉપબલ્ધ જ છે. પરંતુ કંપની વ્હોટ્સઅપ થ્રુ યુઝરને નવો ઓપ્શન આપવા જઈ રહી છે.\nટેક ટિપ્સ્ટર એલેસાન્ડ્રોએ ટ્વીટર કરી આ અપકમિંગ ફીચરનો સ્ક્રીન શૉટ શેર કર્યો છે. તેમાં જોઈ શકાય છે કે એપમાં ટુગલ ઓપ્શન અવેલેબલ છે. જે સિક્યોરિટી કોડ વ્હોટ્સએપ થ્રુ અનેબલ કરે છે. આ નવાં સિક્યોરિટી ફીચરમાં યુઝર વ્હોટ્સએપ અકાઉન્ટ સાથે SMS દ્વારા પણ વેરિફિકેશન રિસીવ કરવાનો ઓપ્શન સિલેક્ટ કરી શકશે. લીક રિપોર્ટ પ્રમાણે આ ફીચર હાલ ટેસ્ટિંગ ફેઝમાં છે. ટૂંક સમયમાં કંપની તેને ગ્લોબલી લોન્ચ કરી શકે છે.\nઆ ફીચર ઓન કરવા માટે ઈન્સ્ટાગ્રામમાં યુઝરે પોતાનો મોબાઈલ નંબર સબમિટ કરવાનો રહેશે. જોકે આ ફીચર માટે કંપની ફોનની અન્ય માહિતી સ્ટોર કરશે નહિ. ફીચર ઓન કરવા પર યુઝરને કંઈક આ પ્રકારે મેસેજ જોવા મળશે: "Before we can confirm your WhatsApp account, let's add your phone number. WhatsApp will not store any of your information."\nટુ ફેક્ટર ઓથેન્ટિકેશન\nઆ એક પ્રકારની સિક્યોરિટી સિસ્ટમ છે. તેમાં કોઈ વસ્તુના એક્સેસ માટે2અલગ આઈડેન્ટિફિકેશન આપવાના રહે છે. આ ઓથેન્ટિફિકેશન ડબલ લેયર સિક્યોરિટી પ્રોવાઈડ કરે છે.\nઈન્સ્ટાગ્રામમાં આ રીતે 2FA ઓન કરો\nસૌ પ્રથમ ઈન્સ્ટાગ્રામ ઓપન કરી Settingsમાં જાઓ.\nત્યારબાદ Security જઈને Two-Factor Authentication ટેબ પર ક્લિક કરો.\nહવે Get Started બટન પર ક્લિક કરી વેરિફિકેશનની મેથડની પસંદગી કરો.


ઘિલોડી પાળી | સૂરસાધના\nLeaveacomment Posted by સુરેશ on ઓક્ટોબર 26, 2011\n“ જય! જલદી આવ. ઘિલોડી.”\nઅને જય કોમ્પ્યુટર છોડી સફાળો મારા રૂમમાં દોડી આવ્યો.\nજય અને તેના ખાસ મિત્ર હન્ટરનો નવો શોખ છે – ‘ઘિલોડી પાળવાનો’. એને અહીં ‘ગેકો’ – geiko કહે છે. આ અગાઉ એમણે ઘિલોડીનું એક બચ્ચું પકડ્યું હતું. પણ તે કશાક કારણસર મરી ગઈ હતી. એ મરણનો શોક બે દિવસ રહ્યો હતો. આજે પણ મારા રૂમમાં એવું બચ્ચું દેખાયું હતું.\nજય ક્યાંકથી સરસ મજાનો કોઈ ચીજના પેકિંગમાં આવેલો, ફિટ બંધ થાય તેવો, પ્લાસ્ટિકનો ડબો લઈ આવ્યો. ચુપકિદીથી તે ડબો તેની ઉપર સરકાવ્યો. બચ્ચું એમાં પૂરાઈ ગયું. હવે એની અને ભીંતની વચ્ચે કાગળ સરકાવી ડબાને ભીંત પરથી ઊઠાવી લેવાનો હતો. એમ કરતાં મારાથી ડબો સહેજ ઉપડાઈ ગયો અને ચાલાક ઘિલોડી છટકી ગઈ.\nથોડેક આગળ ફરી આ પ્રયત્ન અને ફરીથી એ વધારે તેજીલું નિવડ્યું. હવે તો તે ભીંત અને કાર્પેટની વચ્ચેની ગેપમાં ઘૂસી જવા પ્રયત્ન કરવા માંડ્યું. હવે તેને પકડવાનું આસાન ન હતું. કાગળના છેડાથી એને થોડું હડસેલ્યું. એ છટકીને સહેજ ઉપર આવ્યું અને અમે ફરી આ અભિયાનનું પુનરાવર્તન કર્યું.\nઅને છેવટે અમારો આ પ્રોજેક્ટ સફળ નિવડ્યો. ઘિલોડી અમારા આ સરસ મજાના ડબામાં બંદિવાન બની. ઢાંકણું ફિટ વસાઈ ગયું. હવે મારું કામ હતું આ ડબામાં કાણાં પાડી આપવાનું; જેથી ઘિલોડીને હવા મળી રહે. મારી પાસે એક ઓલ – awl છે.( ગુજરાતમાં આપણે તેને પોકર કહીએ છીએ.) તેનાથી મેં તરત પાંચ કાણાં પાડી આપ્યાં.\nજય પાણી લઈ આવ્યો અને કાણાંમાંથી ઘિલોડી માટે છએક ટીપાં પાણીનાં રેડ્યાં.\nહવે શોધ શરૂ થઈ – ઘિલોડીની દરકાર માટે શું કરવું? – તેની.\nગુગલ મહારાજે ઘિલોડી પાળવાનું આખું શાસ્ત્ર ગોતી આપ્યું.\nઅઢળક માહિતીનો ભંડાર. ખરીદવો હોય તો તેનો ખોરાક તો શું; આખી ને આખી ઘિલોડી પણ ખરીદી શકાય!\nલો! આ અંગેની એક સરસ મજાની ચોપડી.\nપણ હાલ તો ઘિલોડી માટે જીવડાં શોધી લાવવાનું અભિયાન શરૂ થયું. ક્યાંકથી જય મરેલાં બે નાનાં જીવડાં લઈ આવ્યો. સવારે નિશાળે જતાં પહેલાં બેકયાર્ડમાંથી જીવતાં જીવડાં શોધી એને ધરશે. અને મને બીજા દિવસ માટે ઘરકામ સોંપાઈ ગયું છે. સવારના આઠ વાગ્યાથી બે કલાક આ ડબાને વિજળીના ટેબલ લેમ્પ નીચે રાખી ગરમ કરવાનો; અને બે કલાક રૂમના ઉષ્ણતામાને એને રાખવાનું. કાલ સાંજ સુધીની દરકારની જવાબદારી મને સોંપાઈ છે!\nક્યારે શુક્રવારની સાંજ પડે અને હન્ટરને આ ઘિલોડી જોવા બોલાવી લવાય – એની તાલાવેલી હવે જયને લાગી છે. નાનો હતો ત્યારે તે આમ જ બહુ સિફતથી દેડકો પકડી લાવતો હતો.\nઆ છે – અમેરિકન કિશોરોના મનોરાજ્યની એક ઝલક!\n← બે તાન્કા – શ્રી. શરદ શાહ\tપુનિત –જીવન સંસ્મરણો – ૧, બાલ્યકાળ →


નરેન્દ્ર મોદીને પીએમ માનતી નથી, 23 મે બાદ નવા પીએમ સાથે કરીશ વાત : મમતા બેનર્જી – Revoi.in\nનરેન્દ્ર મોદીને પીએમ માનતી નથી, 23 મે બાદ નવા પીએમ સાથે કરીશ વાત : મમતા બેનર્જી\nપશ્ચિમ બંગાળના મુખ્યપ્રધાન મમતા બેનર્જીએ વડાપ્રધાન નરેન્દ્ર મોદી પર તીખો શાબ્દિક હુમલો કર્યો છે. તેમણે ગોપીબલ્લવપુરની સભા દરમિયાન કહ્યુ છે કે હું આ વડાપ્રધાન (નરેન્દ્ર મોદી)ને માનતી નથી. હું 23 મેના રોજ ચૂંટણી પરિણામો બાદ નવા વડાપ્રધાન સાથે વાતચીત કરીશ.\nમમતા બેનર્જીએ આ પ્રતિક્રિયા ત્યારે આપી છે કે જ્યારે વડાપ્રધાન મોદીએ પશ્ચિમ બંગાળમાં જ તેમના ઉપર અસહયોગનો આરોપ લગાવ્યો છે. નરેન્દ્ર મોદીએ પૂર્વ મિદનાપુરના તમલુકમાં એક ચૂંટણી સભામાં કહ્યુ હતુ કે પ. બંગાળની સ્પીડબ્રેકર દીદી (મમતા બેનર્જી) વાવાઝોડાગ્રસ્ત વિસ્તારમાં રાહત કાર્યો સાથે જોડાયેલા મામલા પર પણ રાજકારણ ખેલી રહ્યા છે. મે તેમની સાથે આ મુદ્દા પર ફોન પર વાત કરવાની કોશિશ કરી હતી. પરંતુ તેમણે જવાબ આપ્યો નથી. હું તેમ છતાં પણ રાહ જોતો રહ્યો કે કદાચ તેઓ વળતો ફોન કરશે. પરંતુ તેમણે તે પણ કર્યું નહીં.\nવડાપ્રધાન મોદીએ કહ્યુ હતુ કે મને બંઘાલના લોકોની ચિંતા હતી. માટે મે તેમને ફરીથી ફોન કર્યો. તેમણે ત્યારે પણ જવાબ આપ્યો નહીં. આનાથી તમે અંદાજ લગાવી શકો છો કે રાજકારણ તેમને કેટલી હદે બંગાળના લોકોનું હિત કરવાથી રોકી રહ્યું છે. જવાબમાં મમતા બેનર્જીએ કહ્યું હતું કે વડાપ્રધાન બંગાળમાં વાવાઝોડાંગ્રસ્ત વિસ્તારની મુલાકાતે આવ્યા નથી. તેઓ ઝારગ્રામમાં ચૂંટણીસભા માટે આવ્યા હતા. તે દરમિયાન તેઓ કલાઈકુંડામાં ઉતર્યા અને વાવાઝોડાંથી પેદા થયેલી સ્થિતિની સમીક્ષા બેઠક બોલાવી લીધી હતી. તેવી રીતે રાજકારણ તો તેઓ કરી રહ્યા છે.


J&K: પત્રકાર બુખારીના હત્યારાની ઓળખ થઈ, એક પાકિસ્તાની હોવાનો પોલીસનો દાવો\nગુરુવાર, નવેમ્બર 22 2018, 00:08 Hrs(IST)\nનવગુજરાત સમય | Publish Date: Jun 27 2018 4:54PM\nસીસીટીવીમાં ત્રણ યુવકો બંદૂક સાથે બાઈક પર ભાગતા જોવા મળ્યા હતા\nઈદના એક દિવસ પૂર્વે જમ્મુ અને કાશ્મીરમાં રાઈઝિંગ કાશ્મીરના તંત્રી સુજાત બુખારીની ત્રણ શખ્સોએ હત્યા કરી હતી. જમ્મુ અને કાશ્મીરે દાવો કર્યો છે કે હત્યારાઓની ઓળખ થઈ ગઈ છે અને તે પૈકી બે કાશ્મીરી હોવાનું તેમજ એક શખ્સ પાકિસ્તાની હોવાનું જણાવ્યું હતું.\nપોલીસ અધિકારીએ જણાવ્યા મુજબ બુખારીની હત્યામાં સંડોવાયેલો પાકિસ્તાની શખ્સ નાવેદ જટ્ટ છે જે પોલીસ કસ્ટડીમાંથી ફરાર થઈ ગયો હતો. 48 વર્ષીય સુજાત બુખારીની ત્રણ બંદૂકધારી મોટરસાઈકલ સવાર યુવકોએ હત્યા કરી હતી. બુખારી સાથે તેમના બે સુરક્ષાગાર્ડની પણ ગોળી મારી હત્યા કરી દેવામાં આવી હતી.\nજમ્મુ-કાશ્મીર પોલીસના શ્રીનગરના ડીઆઈજીના નેતૃત્વમાં એક ટીમને આ કેસની તપાસ સોંપાઈ હતી. સીસીટીવી કેમેરામાં ત્રણ બંદૂકધારી યુવકો ઝડપાઈ ગયા હતા. આ ઉપરાંત પોલીસે જણાવ્યું હતું કે બુખારી વિરુદ્ધ બ્લોક લખનાર એક અજાણ્યા બ્લોગરની પણ ઓળખ થઈ હતી.\nબુખારીની હત્યાની જવાબદારી અત્યાર સુધીમાં કોઈ આતંકી સંગઠને લીધી નથી. કાશ્મીર મુદ્દે શાંતિપૂર્ણ ઉકેલ માટે બુખારી પ્રયત્નશીલ હતા અને તેઓ વિવિધ બેઠકો માટે મહત્વની કડી સમાન હતા.


રિચાર્ડ હેરિસ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » રિચાર્ડ હેરિસ ફ્રેનોલોજી માટે ચિત્રો, તસવીરો અને છબીઓ.\nપાઓ રિચાર્ડ હેરિસ ફોટો ગેલરી, રિચાર્ડ હેરિસ ચિત્ર, અને રિચાર્ડ હેરિસ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે રિચાર્ડ હેરિસ જ્યોતિષ શાસ્ત્ર અને રિચાર્ડ હેરિસ જન્માક્ષર વચ્ચે જે તમે astrosage.com પર જોઈ શકો છો. આ રિચાર્ડ હેરિસ ચિત્ર વિભાગ નિયમિત રૂપે અપડેટ થાય છે.\nરિચાર્ડ હેરિસ 2021 કુંડળી and જ્યોતિષ\nનામ: રિચાર્ડ હેરિસ\nજન્મ તારીખ: Oct 1, 1930\nજન્મનું સ્થળ: 8 W 38, 52 N 39\nરેખાંશ: 8 W 38\nઅક્ષાંશ: 52 N 39


કોલકત્તા, ચેન્નાઇ, મુંબઇના એરપોર્ટ્સ વિશ્વના સૌથી ખરાબ એરપોર્ટ્સ | Kolkata, Chennai, Mumbai airports named among world's worst airports in 2013 - Gujarati Oneindia\njust now ગાંધીનગર 37 મી રથયાત્રા નીકળી, ભક્તોમાં ભારે ઉત્સાહ જોવા મળ્યો\n4 min ago Jagannath Rath Yatra 2022: આજથી શરુ થઈ પુરીમાં જગન્નાથ રથયાત્રા, પીએમ મોદીએ પાઠવી શુભકામના\n7 min ago ખાદ્યતેલ ઉત્પાદકો તેલની આયાત પર ડ્યુટીની કરી માગ\n19 min ago LPG સિલિન્ડરના ભાવમાં મોટો ઘટાડો, જાણો આજના ભાવ\n| Published: Monday, October 21, 2013, 13:51 [IST]\nકરાંચી, 21 ઓક્ટોબર : વિશ્વના સૌથી ખરાબ એરપોર્ટ્સની યાદીમાં ભારતના ત્રણ શહેરોના એરપોર્ટ્સનો સમાવેશ થાય છે. જેમાં કોલકત્તા એરપોર્ટનો, ચેન્નાઇ એરપોર્ટનો અને મુંબઇ એરપોર્ટનો સમાવેશ થાય છે. જ્યારે સતત બીજા વર્ષે પણ ફિલીપીન્સનું મનિલા એરપોર્ટ સૌથી ખરાબ એરપોર્ટની યાદીમાં ટોચ પર છે. હાલમાં થયેલા એક ઓનલાઇન સર્વેમાં મનિલા એરપોર્ટને સૌથી ખરાબ એરપોર્ટ ગણાવાયું છે.\nઆ સર્વે પ્રમાણે ભારતના કલકાત્તાના એરપોર્ટને ત્રીજા નંબરનું સૌથી ખરાબ એરપોર્ટ ગણાવાયું છે. ગત વર્ષો કરતા ફિલીપીન્સના આ એરોપોર્ટની સ્થિતિમાં થોડો સુધાર આવ્યો છે, છતાં તે વિશ્વના જાણીતા એરપોર્ટની સરખામણીએ ઘણું પછાત છે. સુવિધા, સહુલિયત, સ્વચ્છતા અને ગ્રાહક સેવા જેવા પાયાની બાબતોના અભાવે 'ધી ગાઇડ ટુ સ્લીપીંગ ઇન એરપોર્ટ્સ'માં વેસબાઇટ દ્વારા થયેલા સર્વેમાં આ તારણ બહાર આવ્યું છે.\nજ્યારે વિશ્વના સૌથી બેસ્ટ એરપોર્ટમાં સિંગાપોર ચાંગી, સિઓલ ઈનકોનસ, એમ્સટરડમ શિકોફોલ, હોંગકોંગ અને હેલિન્સિકી વાન્તાનો સમાવેશ થાય છે.\nમનિલા એરપોર્ટ અંગે પ્રતિભાવો આપતા કહેવાયું છે કે અહીં પ્રાથમિક સુવિધાઓનો અભાવ છે. આ ઉપરાંત અહીંના અધિકારીઓ ખાસ કરીને ટેક્સી ડ્રાઇવર્સ અપ્રમાણિક છે. આ સાથે લાંબી કતારો ઉપરાંત ખૂબ જ ઉદ્દત સ્ટાફને કારણે તેને વિશ્વના સૌથી ખરાબ એરપોર્ટ તરીકે લેખાવાયું છે.\nફિલીપિન્સના આ મુખ્ય ગણાતા એરપોર્ટની વાર્ષિક 6.5 મિલિયન પ્રવાસીઓની ક્ષમતા છે, જ્યારે ગત વર્ષે અહીં 8.1 મિલિયન પ્રવાસીઓનો ધસારો રહ્યો હતો. ઇટાલનું બેરગામો બીજું વિશ્વનું સૌથી ખરાબ એરપોર્ટ છે. અહીં તમને લઘરવઘર સ્થિતિમાં પ્રવાસીઓ જોવા મળી શકે છે.\nkolkata airport chennai airport mumbai airport airports worlds worst airports 2013 online survey કોલકત્તા એરપોર્ટ ચેન્નાઇ એરપોર્ટ મુંબઇ એરપોર્ટ એરપોર્ટ્સ વિશ્વના સૌથી ખરાબ એરપોર્ટ્સ 2013 ઓ\nKolkata, Chennai, Mumbai airports named among world's worst airports in 2013\nStory first published: Monday, October 21, 2013, 13:51 [IST]


khelaiya turban attraction in navratri 2021 fashion ap – News18 Gujarati\nHome » photogallery » lifestyle » KHELAIYA TURBAN ATTRACTION IN NAVRATRI 2021 FASHION AP\nNavratri 2021:ખેલૈયાની આ પાઘડી ગરબાની રંગતમાં લગાવશે ચાર ચાંદ, વજન છે સવા ચાર કિલો\nNavratri 2021 fashion: નવરાત્રીમાં (Navratri) ગરબાના (Garba) ખેલૈયાઓ (khelaiya) અંગે અંગરખું અને કેડિયું કેડે કંદોરો અને માથે અણિયાળી પાઘડી (turban) જેવા ટ્રેડીશનલ ડ્રેસમાં (Traditional dress) તો નજરે પડતા જ હોય છે.\n| October 07, 2021, 18:10 IST\nસંજય ટાંક, અમદાવાદઃ માં આદ્યશક્તિની આરાધનાનું પર્વ નવરાત્રીનો (Navratri 2021) પ્રારંભ થઇ રહ્યો છે. ગતવર્ષે કોરોનાના (coronavirus) કારણે ગરબા યોજાયા ન હતા ત્યારે આ વર્ષે ખેલૈયાઓમાં (khelaiya) ગરબાનો ઉત્સાહ બેવડાયો છે. એવામાં આ વખતે પાઘડીનું અકર્ષણ (turban Attraction) વધુ જોવા મળશે. અને તેમાંય અમદાવાદી યુવાન અનુજ મુદલિયારએ બનાવેલી પાઘડી (Turban)ગરબાની રંગતમાં ચાર ચાંદ લગાડશે. ત્યારે એ જોવું વધુ આવશ્યક છે કે એવું તો શું છે આ પાઘડીમાં.\nઆમ તો નવરાત્રીમાં ગરબાના ખેલૈયાઓ અંગે અંગરખું અને કેડિયું કેડે કંદોરો અને માથે અણિયાળી પાઘડી જેવા ટ્રેડીશનલ ડ્રેસમાં તો નજરે પડતા જ હોય છે. પણ અમદાવાદના યુવાન અનુજ મુદલિયારએ તૈયાર કરેલી આ પાઘડી જરા હટકે છે. કારણ કે આ પાઘડીનું વજન છે સવા ચાર કિલો. સ્વભાવિક છે કે સવા ચાર કિલો પાઘડીની વાત આવે એટલે સૌ કોઈને મનમાં સવાલ થાય કે એવું તે શું છે વળી આ પાઘડીમાં.\nત્યારે આ પાઘડીની વિશેષતા ખેલૈયા અનુજ મુદલિયાર પાસેથી જ જાણીએ તો આ પાઘડીમાં ઓક્સિજન બોટલ છે, દર્દીઓ છે. દર્દીઓનું દર્દ છે અને દર્દીઓનો મસીહા સોનુ સુદ છે. કોરોનાની પહેલી લહેરમાં હજારો લોકો પોતાના વતન જવા માટે નીકળ્યા હતા.\nટ્રેનો બંધ, બસો બંધ છતાં ચાલતા જઇ રહેલા લોકો મદદએ આવનાર અને કોરોનાના દર્દીઓની મદદ કરી તેઓ માટે રિયલ હીરો સાબિત થનાર અભિનેતા સોનુ સુદ થીમ પર આ વખતે અનુજ એ પાઘડી બનાવી છે.\nહવે પાઘડીના વજનની વાત કરીએ તો તેનું વજન સવા ચાર કિલો છે. પાઘડીની કલગીની સાઈઝ 82 સેન્ટિમીટરની છે. આ પાઘડીમાં7મીટર કાપડ વપરાયું છે. મહત્વનું છે કે અનુજે અગાઉ છેલ્લા પાંચ વર્ષથી આ પ્રકારે પાઘડીની અલગ અલગ થીમ સાથે ગરબાના ગ્રાઉન્ડ પર ઉતરે છે.\nવર્ષ 2017માં GSTની થીમ, 2018 હેરિટેજ થીમ, 2019માં મોદી પાઘડી, 2020માં કોરોના વોરિયર્સ થીમ પર અને હવે 2021માં રિયલ હીરો સોનુ સુદ થીમ પર પાઘડી અનુજ એ કરી છે.


કોરોના રસી: દેશમાં રસી માટે ઘરે ઘરે સર્વે શરૂ થયો | Dainik Gujarat\nHome Coronavirus કોરોના રસી: દેશમાં રસી માટે ઘરે ઘરે સર્વે શરૂ થયો\nકોરોના રસી: દેશમાં રસી માટે ઘરે ઘરે સર્વે શરૂ થયો\nઆ સર્વે અંતર્ગત એવા લોકોની ઓળખ કરવામાં આવી રહી છે કે રસી લીધા બાદ કોને પ્રથમ ડોઝ આપવામાં આવશે. આમાં 50 વર્ષ કે તેથી વધુ ઉંમરના લોકો શામેલ છે. સરકારી સુત્રોના જણાવ્યા અનુસાર વિવિધ રાજ્યોમાં ડોર-ટુ-ડોર સર્વે શરૂ થયો છે.\nગુજરાતમાં 10 થી 13 ડિસેમ્બર સુધી ત્રણ દિવસ માટે સર્વે શરૂ થશે. ઉત્તર પ્રદેશ, હરિયાણા, મહારાષ્ટ્ર અને મધ્યપ્રદેશમાં સર્વે આગામી સપ્તાહે શરૂ થશે. છત્તીસગ,, બિહાર અને રાજસ્થાનમાં સર્વેની શરૂઆત થઈ છે.\nઆઇસીએમઆરના ડો લોકેશ શર્માએ માહિતી આપી હતી કે રસીકરણના પ્રથમ તબક્કા હેઠળ આરોગ્ય કર્મચારીઓ અને સુરક્ષા કર્મચારીઓને રસી આપવામાં આવે છે. આ લોકોનો ડેટા તૈયાર છે.\nડો.લોકેશ શર્માએ જણાવ્યું હતું કે, ગુજરાતમાં સર્વેને ગુરુવારથી શરૂ થતાં બે તબક્કામાં વહેંચવામાં આવ્યા છે. એક તબક્કામાં વરિષ્ઠ નાગરિકોની ઓળખ કરવામાં આવશે અને બીજા તબક્કામાં ડાયાબિટીઝ, હાયપરટેન્શન જેવા રોગોના દર્દીઓની ઓળખ કરવામાં આવશે.\nજેઓ વધુ સંવેદનશીલ છે, તેઓને પ્રથમ રસી મળશે\nરાષ્ટ્રીય ટાસ્ક ફોર્સના વરિષ્ઠ સભ્યએ કહ્યું કે આ રસીને તાત્કાલિક ઉપયોગ માટે મંજૂરી આપવામાં આવી રહી છે. આમાં લગભગ એક અઠવાડિયાનો સમય લાગી શકે છે. આ પછી, કટોકટીમાં રસીનો ઉપયોગ કરી શકાય છે.\nઆનો અર્થ એ છે કે જેમને ચેપનું જોખમ વધારે છે તેમને પ્રથમ રસી આપવામાં આવશે. વૃદ્ધો અને પહેલાથી માંદા લોકો માટે સૌથી મોટો ભય છે. તેથી, સર્વે દ્વારા આ માહિતી એકઠી કરવામાં આવી રહી છે.\nમોજણી દરમિયાન ફોન નંબર સુધારો\nઆરોગ્ય મંત્રાલયના એક અધિકારીએ જણાવ્યું કે, ટીમ લોકોની માહિતી મેળવવા માટે ઘરે ઘરે જઈ રહી છે. પાર્ટનર ફોર્મમાં તેમના ફોન નંબર અને સરનામાં વગેરે પણ ભરી રહ્યા છે. જેનો રસીકરણ શરૂ થતાની સાથે જ સંપર્ક કરી શકાય છે.\nતેથી, લોકોને અપીલ છે કે રસીકરણ અંગે નોંધણી માટે યોગ્ય ફોન નંબર આપવો જરૂરી છે. આ ન કરવાથી, ફક્ત તેમની કરવામાં સરળ રહેશે, પરંતુ કોઈ પણ પ્રકારની સમસ્યા હોય તો તેમને સારવાર પણ આપવામાં આવશે.\nPrevious articleપીએમ મોદી નવા સંસદ ભવન માટે શિલાન્યાસ કરશે, 2022 સુધીમાં બાંધકામ પૂર્ણ કરવાના પ્રસ્તાવ\nNext articleકૃષિ બીલો વિરુદ્ધ આંદોલન વધુ તીવ્ર LIVE: દેશભરમાં ખેડુતો – ટ્રેનો બંધ કરાશે નવી જાહેરાત; અમૃતસરથી 700 ટ્રોલીમાં દિલ્હી આવતા ખેડુતો\nપીએમ મોદી સંવિધાન દિન પર આજે રાષ્ટ્રને સંબોધન કરશે, વીડિયો કોન્ફરન્સ...\nઆજમગઢ વિમાન ક્રેશ: હરિયાણા ના તાલીમાર્થી હતા પાયલોટ કોણાર્ક શરણ, 21...\nકોરોના પાયમાલ: દિલ્હીમાં રેકોર્ડ 131 મૃત્યુ, 7486 ચેપગ્રસ્ત, કેજરીવાલે સર્વપક્ષીય બેઠક...


ઝાંસીમાં યુવતી સાથે કૉલેજની અંદર ગેંગરેપ કરી મારપીટનો વીડિયો ઉતાર્યો – City Watch News\nઉત્તર પ્રદેશના ઝાંસીમાં એક પોલિટેક્નિક કૉલેજની અંદર સત્તર વર્ષની સગીરા પર ગેંગરેપ થયો હતો. આ છોકરી પોતાની બહેનપણીને મળવા એની કૉલેજ પર ગઇ હતી. ત્યાં અને કેટલાક લોકો જબરદસ્તીથી કૉલેજની અંદર ઘસડી ગયા હતા અને ત્યારબાદ એેના પર ગેંગરેપ થયો હતો.\nઆ ઘટના ધોળે દિવસે સરકારી પોલિટેક્નિકમાં બની હતી. આ સગીરા પોતાના બૉયફ્રેન્ડ સાથે સ્કૂટી પર ત્યાં ગઇ હતી. કેટલાક લોકોએ એના બૉયફ્રેન્ડ સાથે ખોટેખોટી બોલાચાલી કરી હતી. ત્યારબાદ બૉયફ્રેન્ડને ધમકાવીને છોકરીને કૉલેજની અંદર ઘસડી ગયા હતા. ત્યારબાદ ગેંગરેપ કર્યો હતો અને એની વિડિયો ક્લીપ સુદ્ધાં બનાવી હતી. છોકરીને ધમકી આપી હતી કે આ ઘટનાની ફરિયાદ કરીશ તો આ વિડિયો ક્લીપ અમે ઇન્ટરનેટ પર મૂકી દઇશું.\nએક અહેવાલ મુજબ ભારતમાં હવે દર પંદરમી મિનિટે એક રેપ થાય છે. છોકરીઓ સતત ધ્રૂજતી રહે છે. એમાંય છેલ્લા થોડાં સપ્તાહથી તો લગભગ રોજ આવી ગેંગરેપની ઘટના બનતી રહી છે. ખાસ કરીને કદ અને વસતિની દ્રષ્ટિએ સૌથી મોટા રાજ્ય ઉત્તર પ્રદેશમાં આવી ઘટનાઓ વારંવાર બનતી જાેવા મળી હતી.


no restriction shall be imposed on the movement of medical oxygen ag – News18 Gujarati\nકેન્દ્રનો મોટો નિર્ણય, વિશેષ શ્રેણીઓને છોડીને આદ્યોગિક ઓક્સિજન સપ્લાય બંધ\nગૃહ મંત્રાલય તરફથી જાહેર કરેલા આદેશમાં કહેવામાં આવ્યું છે કે મેડિકલ ઓક્સિજનની આંતરરાજ્ય અવરજવરમાં કોઈ પ્રકારની રુકાવટ ઉભી થવી ના જોઈએ\nLast Updated : April 22, 2021, 16:51 IST\nનવી દિલ્હી : કોરોનાની બીજી લહેરમાં (Second Wave Of Corona)દેશભરમાં મેડિકલ ઓક્સિજનની અછતના સમાચાર (Shortage Of Medical Oxygen)વચ્ચે ગૃહ મંત્રાલયે કહ્યું છે કે આગામી આદેશ સુધી ઓદ્યોગિક ઓક્સિજનની સપ્લાય બંધ રહેશે. જોકે વિશેષ શ્રેણીઓમાં છૂટ આપવામાં આવી છે. આ સિવાય કહેવામાં આવ્યું છે કે મેડિકલ ઓક્સિજનની અવરજવરમાં કોઈ વિધ્ન ના આવવું જોઈએ. ગૃહ મંત્રાલય તરફથી જાહેર કરેલા આદેશમાં કહેવામાં આવ્યું છે કે મેડિકલ ઓક્સિજનની આંતરરાજ્ય અવરજવરમાં કોઈ પ્રકારની રુકાવટ ઉભી થવી ના જોઈએ.\nગૃહ સચિવ તરફથી લખેલા લેટરમાં કહેવામાં આવ્યું છે કે મેડિકલ ઓક્સિજનની ર્નિવિધ્ન આંતરરાજ્ય અવરજવર માટે સંબંધિત વિભાગોને પહેલા જ નિર્દેશ આપવામાં આવે. કોઈપણ ઓક્સિજન મેન્યૂફેક્ચરર કે સપ્લાયર પર કોઇ પ્રતિબંધ ના હોવો જોઈએ કે તે ઓક્સિજન ફક્ત તે રાજ્યને જ આપી શકે છે જ્યાં પ્લાન્ટ છે. લેટરમાં કહેવામાં આવ્યું છે કે શહેરોની અંદર મેડિકલ ઓક્સિજનવાળા વાહનોને કોઇપણ સમયે પ્રતિબંધ વગર ચાલવા દેવામાં આવે.\nસુપ્રીમ કોર્ટે પૂછ્યો નેશનલ પ્લાન\nદેશમાં કોરોના વાયરસના વધી રહેલા કેસ વચ્ચે સુપ્રીમ કોર્ટે કોવિડ-19ની વર્તમાન સ્થિતિ પર જાતે સંજ્ઞાન લીધી છે. સુનાવણી પછી કોર્ટે કેન્દ્ર સરકારને નોટિસ મોકલી છે. સોલિસિટર જનરલ તુષાર મહેતાએ આજે સુપ્રીમ કોર્ટમાં જણાવ્યું કે દેશને ઓક્સિજનની સખત જરૂર છે.\nસુપ્રીમ કોર્ટે ઓક્સિજનની આપૂર્તિ અને આવશ્યક દવાઓના મુદ્દે જાતે સંજ્ઞાન લીધી હતી. સીજેઆઈ એસએ બોબડે કહ્યું કે કોર્ટ આ મામલાની સુનાવણી કાલે કરશે.\nFirst published: April 22, 2021, 16:51 IST\nmedical oxygenoxygenSecond wave of Coronaકોરોના


શુક્ર નવા વર્ષમાં બદલાશે, આ 8 રાશિ ચિહ્નોથી અગણિત તકો, પૈસા આવશે… |\nશુક્ર નવા વર્ષમાં બદલાશે, આ 8 રાશિ ચિહ્નોથી અગણિત તકો, પૈસા આવશે…\nશુક્ર ગ્રહને સૌંદર્ય, શારીરિક આનંદનો કારક માનવામાં આવે છે, તેથી તેની સીધી અસર લોકોના જીવન પર પડશે.\nશુક્ર પરિવહન 2021,ગ્રહોની હિલચાલ દર મહિને બદલાય છે. અને આ પરિવર્તનની સીધી અસર આપણા જીવન પર પડે છે. આ અસર રકમ અનુસાર બદલાય છે. નવા વર્ષમાં, શુક્ર ગ્રહ સંક્રમિત થયો છે. શુક્ર ગ્રહને સૌંદર્ય, શારીરિક આનંદનો કારક માનવામાં આવે છે, તેથી તેની સીધી અસર લોકોના જીવન પર પડશે.\nશુક્રના પરિવહનના શુભ પરિણામ પ્રાપ્ત થશે. યોગ બનશે. જો તમે ધંધો કરો છો તો તમને શુભ પરિણામ મળશે. તમારા જીવનસાથી માટે પણ સમય સારો રહેશે. નોકરીમાં પ્રગતિ થવાની સંભાવના છે.\nઆ સંક્રમણથી શુભ પરિણામો પ્રાપ્ત થશે. કાર્યસ્થળ પર તમને પૂરો સહયોગ મળશે. લોકો આવીને તમારી મદદ કરશે. નવી સંપત્તિ ખરીદવાની યોજના બનાવી શકે છે.\nતમારા જીવનસાથીના સ્વાસ્થ્યનું વિશેષ ધ્યાન રાખો. આર્થિક લાભનો સરવાળો થશે. અટવાયેલા પૈસા પાછા મળે તેવી સંભાવના છે. પૈસા આવશે.\nપરિવાર સાથે સારો સમય પસાર કરશે. નોકરીમાં પરિવર્તન શક્ય છે. તમે દેવાથી મુક્તિ મેળવી શકો છો. પ્રગતિ કરશે, આગળ વધશે.\nઆ સંક્રમણથી ફક્ત શુભ પરિણામો પ્રાપ્ત થશે. ક્ષેત્રમાં તમને અનુકૂળ પરિણામો મળશે. વૈવાહિક જીવન સારું રહેશે.\nઆ સંપત્તિ સાથે તમારી મિલકત વધશે. જમીન કે નવું વાહન ખરીદી શકે છે. પરિવાર સાથે સારો સમય પસાર કરશે. સંપત્તિ એ ફાયદાના યોગ છે.\nસંક્રમણ નસીબ ખોલશે. પરંતુ નોકરી બદલવા પર ધ્યાન આપશો નહીં. તમે રહો ત્યાં રહો. સફળતા મેળવવા માટે તમારે હવે વધુ મહેનત કરવી પડશે.\nજીવનમાં ખુશીઓ રહેશે. નવી શક્તિનો સંચાર થશે. ભાવનાત્મક રહેશે પણ યોગ્ય નિર્ણય લેશે. જો તમે કોઈ કામ કરો છો, તો તે ફક્ત પરિવારના સભ્યોની સલાહથી જ કરો.\nક્ષેત્રમાં સમય સારો રહેશે. સુધારણાના સરેરાશ બનશે. આવકમાં વધારો થશે. માન-સન્માન વધશે. કેટલાક કામ પૂર્ણ કરવામાં વિલંબ થઈ શકે છે, પરંતુ તે ટૂંક સમયમાં પૂર્ણ થશે.\nતમને સારા સમાચાર મળશે. જો વિદ્યાર્થીઓ ત્યાં છે, તો ઉચ્ચ શિક્ષણનો કુલ સરેરાશ બનાવવામાં આવશે. નવી તકો – નવા રસ્તા ખુલશે. તમને પૂર્ણ નસીબ મળશે.\nઆ સંક્રમણ જીવનમાં નવી ખુશી લાવશે. જીવનસાથી સાથે સારો સમય પસાર કરો. કોઈ મોટો ફાયદો થઈ શકે છે. સમય અનુકૂળ રહેશે\nપરિવારમાં સંયમ રાખો. વાદવિવાદ ટાળો. વાણી ઉપર સંયમ રાખો. સખત કામ કરવું. જો તમે વિદ્યાર્થી છો, તો અભ્યાસ ઉપર વધુ ધ્યાન કેન્દ્રિત કરો. જો તમે ધંધો કરો છો, તો સમય સારો રહેશે.


February 17, 2016 Krishnkant Unadkat Uncategorized 0\nતારે કોઈ વાત સમજવી છે કે નહીં?\nહર ઇક કશ્તી કા અપના તજુર્બા હોતા\nહૈ દરિયા મેં,\nસફર મેં રોજ હી મઝધાર હો, ઐસા નહીં હોતા,\nસિખા દેતી હૈ ચલના ઠોકરેં ભી રાહગીરોં\nકોઈ રાસ્તા સદા દુશ્વાર હો, ઐસા નહીં હોતા.\nસમજ એટલે શું? સમજની કોઈ વ્યાખ્યા ખરી? કેટલી આવડત હોય તો માણસ સમજદાર ગણાય? સમજણ ઉંમરથી આવે? અનુભવો માણસને સમજદાર બનાવે છે? આ અને આવા બીજા સવાલ પૂછે તો દરેક માણસ પોતાની રીતે\nજવાબ આપે. તેનું કારણ એ છે કે દરેક માણસ પોતાના પૂરતો સમજુ હોય\nછે. સમજદારી વિશે સવાલો અને વિવાદો થતા રહે છે. તેનું કારણ એ હોય છે કે એક વ્યક્તિની સમજદારી બીજી વ્યક્તિ\nકરતાં જુદી હોય છે. તમે જેને સારું સમજતાં હોય એ બીજાને\nસારું ન પણ લાગે. કદાચ તમે જેને સારું સમજતાં હોય એ\nબીજાને ખરાબ પણ લાગે. દરેકનું પોતાનું સત્ય હોય છે. આપણે ઘણી વખત એવું કહીએ છીએ કે તું તારી જગ્યાએ સાચો\nહોઈશ, પણ હું મારી જગ્યાએ સાચો છું. ઘણી વખત તો આપણને એવું પણ લાગે છે કે બધા જ એની જગ્યાએ\nસાચા છે. બધા જ સાચા હોય છે, પણ કોઈ એક વાતે સંમત હોતા નથી.\nકોઈની સમજ બાબતે માણસ જજ બની જતો હોય\nછે. તારે આમ કરવું જોઈએ, તારું આ ડિસીઝન સાચું નથી. આપણને ઘણી વખત કોઈનો નિર્ણય સાચો લાગતો\nનથી, કારણ કે એનો નિર્ણય આપણા નિર્ણય સાથે મેચ ખાતો નથી. અમુક કામ કરવા વિશે એક બાપ-દીકરા વચ્ચે ચર્ચા થતી હતી. દીકરાએ કહ્યું કે મેં નક્કી કરી નાખ્યું\nછે કે મારે આમ કરવું છે. પિતાએ કહ્યું કે, તેં જો નક્કી જ કરી નાખ્યું હોય તો ચર્ચા કરવાનો મતલબ\nનથી. હા, કોઈ વાત વિશે ચર્ચા કરવાનો અવકાશ હોય\nતો આપણે ચર્ચા કરીએ. તારી વાત મને સાચી નથી લાગતી, પણ એનો મતલબ જરાયે એવો નથી કે તારો નિર્ણય ખોટો છે. હું મારી બુદ્ધિથી વિચારું છું. મારી ક્ષમતાથી વિચારું છું. મને થયેલા અનુભવોના આધારે વાતો કહું છું. તારી ક્ષમતા અલગ હોઈ શકે છે. હા, તને એટલું કહું છું કે તું સફળ થઈશ કે નિષ્ફળ, હું હંમેશાં તારી સાથે હોઈશ.\nમોટા ભાગે આપણે આપણી સમજ બીજા ઉપર\nઠોકી બેસાડતાં હોઈએ છીએ. આપણે ઇચ્છીએ એવું જ આપણી વ્યક્તિ કરે\nએવો આગ્રહ રાખીએ છીએ. ક્યારેક એવું પણ બનતું હોય છે કે આપણું\nન માને એ આપણાથી સહન નથી થતું. આપણે એવું પણ બોલી દેતા હોઈએ છીએ કે, કરવા દે એને જે કરવું હોય એ, પછડાટ ખાશે ત્યારે એને ભાન થશે. આપણું કોઈ માને નહીં ત્યારે કેમ આપણે એનું ભલું ઇચ્છતા\nનથી? આપણી સમજ કેમ ત્યારે આપણા સુધી જ આવીને અટકી જાય છે? માણસ પોતાની વ્યક્તિને વધુ આપી શકે છે, પણ ભૂલ કરવાનો અધિકાર આપતી નથી. બનવા જોગ છે કે એ ભૂલ ન પણ કરે! તારી ચિંતા થાય છે એટલે તને ના પાડું છું એવું આપણે\nકહીએ છીએ. આપણે એ નથી વિચારતાં કે આપણી ચિંતા એના માટે અવરોધ તો\nનથી બની જતીને?\nઉંમરમાં નાના હોય એટલે સમજ ઓછી હોય\nએવું જરૂરી નથી. મોટી ઉંમરની દરેક વ્યક્તિ સમજદાર હોતી નથી. સાવ સાચું પૂછો તો સમજ અને ઉંમરને ખાસ કંઈ લાગતુંવળગતું\nનથી. આપણે ત્યાં કહેવત છે કે બારે બુદ્ધિ અને સોળે સાન આવી\nતો આવી. બાર વર્ષના બાળકમાં બુદ્ધિ આવી જાય છે. હા, એના પૂરતી તો હોય જ છે. વાંધો ત્યારે પડે છે જ્યારે આપણે તેર વર્ષના છોકરા કે\nછોકરીને અણસમજુ સમજીએ છીએ. તેરનું શું, સંતાન ત્રીસનું થઈ જાય પછી પણ ઘણાં મા-બાપ તેને નિર્ણય કરવા દેતાં નથી.\nએક દીકરીએ કરિયર વિશે પિતાને થોડાક\nપ્રશ્નો પૂછ્યા અને નિર્ણયમાં મદદ કરવા કહ્યું. નિખાલસ પિતાએ હસીને કહ્યું કે, દીકરા, તારા નિર્ણય તું જ લે. મેં તો મારી જિંદગીમાં જેટલા નિર્ણયો લીધા છે એ ખોટા સાબિત થયા છે. દીકરીએ કહ્યું કે, પપ્પા, હું તમને એટલા માટે સમજુ માનું છું કે તમે પોતે તમારા\nનિર્ણય લીધા છે.\nખોટા પડ્યા એનાં કારણો જુદાં છે. જિંદગીના બધા જ નિર્ણયો સાચા પડે એ જરૂરી તો નથી. હું તમને મારા વતી નિર્ણય કરવાનું નથી કહેતી, મારે તો ફક્ત એ જોવું છે કે, મારા નિર્ણય વિશે તમે શું માનો છો? મારા નિર્ણયમાં મને તમારા અનુભવની જરૂર છે, જેથી હું કોઈ ભૂલ કરી ન બેસું!\nસમજણ વ્યક્તિગત હોય છે. અંગૂઠાની છાપની જેમ બે વ્યક્તિની સમજણ પણ એકસરખી ન હોઈ\nશકે. જો લોકોની સમજણ એકસરખી હોત તો કદાચ દુનિયામાં આટલા વિવાદ\nન હોત. જો બધા એકસરખું વિચારતાં હોત તો કદાચ દુનિયા આટલી રોમાંચક\nન હોત અને સંબંધો આટલા કોમ્પ્લિકેટેડ ન હોત. એક પતિ-પત્ની હતાં. બંને વચ્ચે વિચારભેદ હતા. બંને અનેક બાબતે જુદું જુદું વિચારતાં, છતાં બંને સાથે રહેતાં હતાં. એક વખત પત્નીએ પૂછ્યું કે આપણે બંને અનેક મુદ્દે જુદાં\nજુદાં છીએ, છતાં કેમ સાથે રહી શકીએ છીએ? પતિએ બહુ સહજતાથી કહ્યું કે, તારી વાત સાચી છે. આપણે અનેક મુદ્દે અલગ પડીએ છીએ. આમ છતાં એક મુદ્દે એકસરખું વિચારીએ છીએ કે તું મને પ્રેમ કરે છે અને હું તને\nપ્રેમ કરું છું. તું મારી સમજ જેટલી છે એને સ્વીકારે છે અને હું તારી\nસમજણને આવકારું છું. આપણે એકબીજાનું સન્માન કરીએ છીએ.\nતમે જો તમારી વ્યક્તિની વાત સમજી શકતા\nહોવ તો તમે સમજુ છો. જો તમને ખબર હોય કે તમારી વ્યક્તિની\nપણ પોતાની માન્યતા, પોતાના ગમા, પોતાના અણગમા, પોતાની ઇચ્છા અને પોતાની અનિચ્છા હોય છે તો તમે સમજુ છો. જો તમે તમારાથી અલગ વિચારોને અપનાવી શકો તો તમે સમજુ\nછો. આપણા સિવાયની પણ કોઈ ‘સમજ’ હોઈ શકે છે એવું માનતા હોય તો તમે સમજુ છો. આ દુનિયા મારા સિવાય પણ સમજુ લોકોથી ભરેલી છે એવી તમને\nખબર હોય તો તમે સમજુ છો.\nએક માણસ સંત પાસે ગયો. તેણે કહ્યું કે મને કોઈ સમજતું નથી. સંતે કહ્યું કે, હવે તું એવું ઇચ્છે કે હું તને સમજું? જો હું તારી વાતમાં સંમતિ આપીશ તો તને એવું લાગશે કે હું તને સમજ્યો. જો હું તારી સાથે સંમત નહીં થાઉં તો તું એમ કહીશ કે\nહું પણ તને નથી સમજતો. મોટા ભાગે એવું થતું હોય છે કે આપણે\nઆપણી વ્યક્તિની વાત સમજતા હોતા નથી. એટલે આપણે એવું કહીએ છીએ કે એને કોઈની\nવાત સમજવી જ નથી. આપણા વિચારોનું આધિપત્ય કોઈના પર લાદવું\nએ પણ એક જાતનો અપરાધ જ છે. સાચી વાત એ છે કે તમે તમારી વ્યક્તિને\nએના વિચારો મુજબ જીવવા દો. હા, એ જો ખોટા રસ્તે હોય તો એને સમજાવો, એ જે રસ્તે જતા હોય તેનાં જોખમોથી એને અવગત કરો, છતાં પણ જો એને એની જ વાત સાચી લાગતી હોય તો એને કરવા દો.\nકોઈ પણ માણસ નવી કેડી કંડારવા જતો\nહોય ત્યારે પહેલી નજરે લોકો એવું જ કહેવાના છે કે બીજો પાક્કો રસ્તો તૈયાર છે તો પણ\nતારે નવો રસ્તો શા માટે બનાવવો છે? એને બનાવવા દો, કદાચ એને પોતાના બનાવેલા રસ્તે જ ચાલવું હોય. એક પિતાની આ વાત છે. એની પોતાની ઇન્ડસ્ટ્રીઝ હતી. હું મારા દીકરા માટે ભવ્ય વારસો છોડી\nજઈશ એવી તેને તમન્ના હતી. એ જે કંઈ કરતા તેની પાછળ ઇરાદો એ જ\nહતો કે દીકરા માટે બધું તૈયાર કરતો જાઉં. દીકરો મોટો થયો. બિઝનેસ સંભાળવાની વાત આવી ત્યારે દીકરાએ\nકહી દીધું કે માફ કરજો પપ્પા, મારે આ બિઝનેસ નથી કરવો, મને આર્ટમાં રસ છે. મારે મારી દુનિયામાં જીવવું છે. મને રૂપિયા કમાવવામાં રસ નથી. પિતાને આઘાત લાગ્યો. તેને થયું કે જેના માટે મેં બધું કર્યું\nએ દીકરો હવે મારી મહેનત પર પાણી ફેરવવા બેઠો છે. રાતના એને વિચાર આવ્યો કે એ મારી મહેનત ઉપર પાણી ફેરવવા બેઠો છે કે હું એની\nઇચ્છા અને જિંદગી પર પાણી ફેરવવા તૈયાર થયો છું? સવારે તેણે દીકરાને કહ્યું કે, તું તારી જિંદગી તારી રીતે જ જીવજે. તારી સુખની વ્યાખ્યા કદાચ મારા કરતાં જુદી છે. મારી ઇચ્છા છેવટે તો એ જ છે કે તું સુખી રહે, તું તારી રીતે સુખી થઈ શકતો હોય તો મને એને આડે આવવાનો કોઈ અધિકાર નથી.\nમાણસ બહુ નાજુક ચીજ છે. સમજણ ઘણાંમાં હોય છે, પણ એને વાપરતા બહુ ઓછા લોકોને આવડતું હોય છે. સમજણની ટક્કર થાય ત્યારે હાર-જીત કરવાની હોતી નથી, પણ એકબીજાની સમજણને સ્વીકારવાની હોય\nછે. કોઈને અણસમજુ સમજી લેવામાં ઘણી વખત આપણી સમજણ જ થાપ\nખાઈ જતી હોય છે. કોઈની સમજ જુદી હોય એટલે એ અણસમજુ બની જતા નથી. આપણે કોઈને સમજીને ઘણી વખત આપણી સમજનું જ સન્માન કરતાં\nજિંદગી મેં સારા ઝઘડા હી ખ્વાહિશોં\nકા હૈ, ના તો કિસી કો ગમ ચાહિયે ઔર ના હી કિસી કો કમ ચાહિયે… -અજ્ઞાત.\n(‘દિવ્ય ભાસ્કર’, ‘કળશ’ પૂર્તિ, તા. 17 ફેબ્રુઆરી 2016, બુધવાર, ‘ચિંતનની પળે’ કોલમ)


Judge uses discretion in remarks: Ramnath Kovind, President\nજજ ટિપ્પણીમાં વિવેક બુદ્ધિનો ઉપયોગ કરેઃ રાષ્ટ્રપતિ કોવિંદ\nNovember 28, 2021 | 7:25 am IST\nબંધારણ દિવસ નિમિત્તે યોજાયેલા બે દિવસના કાર્યક્રમનું સમાપન\nજજની જવાબદારી બને છે કે તેઓ અવિવેકી ટિપ્પણીથી દૂર રહે\nન્યાયતંત્રની સ્વતંત્રતા જોખમમાં મૂકાય છે ત્યારે અદાલતો ભાવના સંબંધિત ફસાઈ જાય છે\nરાષ્ટ્રપતિ કોવિંદે ન્યાયાધીશોને કોર્ટરૂમની ટિપ્પણીમાં અત્યંત વિવેકબુદ્ધિનો ઉપયોગ’ કરવા સૂચન કર્યું છે. રાષ્ટ્રપતિએ તેમણે સાવધ કરતા કહ્યું કે વિવેકી ટિપ્પણીઓ ભલે સારા ઈરાદાથી કરવામાં આવે પણ ન્યાયતંત્રની પ્રતિષ્ઠાને તેની અસર થઈ શકે છે. રાષ્ટ્રપતિ કોવિંદ રાજધાનીમાં 72મા બંધારણ દિવસની ઉજવણી માટે એકત્ર થયેલા સુપ્રીમ કોર્ટ અને હાઈકોર્ટના જજોને સંબોધિત કરી રહ્યા હતા.\nએક વખત બારમાં પ્રેક્ટિસ કરતા અને વકીલ રહી ચૂકેલા રાષ્ટ્રપતિએ કહ્યું કે તેમાં કોઈ શંકા નથી કે તમે તમારા માટે એક ઉચ્ચ માપદંડ ઊભો કર્યો છે. આથી, ન્યાયાધીશોની પણ ફરજ છે કે તેઓ કોર્ટરૂમમાં તેમના ઉચ્ચારણોમાં અત્યંત વિવેકબુદ્ધિનો ઉપયોગ કરે. અવિવેકી ટિપ્પણીઓ, ભલે સારા ઈરાદાથી કરવામાં આવે પણ તેનાથી ન્યાયતંત્રની પ્રતિષ્ઠાને અસર થાય છે.\nકોવિંદે કહ્યું હતું કે ભારતીય પરંપરામાં, ન્યાયાધીશોને ‘સ્થિતપ્રજ્ઞા’ જેવી સચ્ચાઈ અને અલગતાના નમૂના તરીકે કલ્પના કરવામાં આવે છે. આપણી પાસે આવા ન્યાયાધીશોના સૈન્યનો સમૃદ્ધ ઇતિહાસ છે, જેઓ તેમના વિવેકપૂર્ણ ઉચ્ચારણ અને નિંદાથી પરેના વર્તન માટે જાણીતા છે, જે ભાવિ પેઢીઓ માટે ઓળખ બની ગયા છે. ભારતીય ન્યાયતંત્ર તે સર્વોચ્ચ ધોરણોનું પાલન કરી રહ્યું છે એમ જણાવતાં, રાષ્ટ્રપતિએ કહ્યું કે તેમાં કોઈ શંકા નથી કે તમે તમારા માટે એક ઉચ્ચ ગુણવત્તા દર્શાવી છે. કોવિંદે 1951ના ડેનિસ વિરુદ્ધ યુનાઇટેડ સ્ટેટ્સ કેસમાં યુએસ સુપ્રીમ કોર્ટના જસ્ટિસ ફ્રેન્કર્ફ્ટરને ટાંક્યા હતા. તેમણે કહ્યું હતું કે કોર્ટો પ્રતિનિધિ સંસ્થાઓ નથી. તેઓ લોકશાહી સમાજના સારા પ્રતિબિંબ બનવા માટે રચાયેલી નથી. તેમણે કહ્યું કે કોર્ટનો આવશ્યક ગુણ સ્વતંત્રતા પર આધારિત તટસ્થતા છે.\nઇતિહાસ શીખવે છે કે ન્યાયતંત્રની સ્વતંત્રતા જોખમમાં મૂકાય છે ત્યારે અદાલતો ભાવના સંબંધિત ફસાઈ જાય છે અને રાજકીય, આર્થિક અને સામાજિક દબાણ વચ્ચે પસંદગી કરવાની પ્રાથમિક જવાબદારી સ્વીકારવાનું શરૂ કરે છે.\nપૂર્વ રાષ્ટ્રપતિનું અમેરિકામાં ભારત વિરૂદ્ધ વિવાદાસ્પદ નિવેદન


20 વર્ષ સુધી કોરોનાનો અંત નહીં આવે...? - Govt of Gaurang\nઆશા જાગી હતી કે આ મહામારીનો અંત ટૂંક સમયમાં આવશે પરંતુ સિરમ ઈન્સ્ટિટ્યૂટના દાવાએ આશા ઉપર પાણી ફેરવ્યું છે ભારત સહિત વિશ્વમાં કોરોનાનો કહેર છે, જોકે રિકવરી રેટમાં સુધારો અને મોટા ભાગના દેશ વેક્સિનના ટેસ્ટિંગના ત્રીજા તબક્કામાં હોવાથી આશા જાગી હતી કે આ મહામારીનો અંત ટૂંક સમયમાં આવશે પરંતુ સિરમ ઈન્સ્ટિટ્યૂટના દાવાએ આ આશા ઉપર પાણી ફેરવ્યું છે.અગ્રણી વેક્સીન નિર્માતા ભારતીય કંપની સીરમ ઇન્સ્ટિટ્યુટે દાવો કર્યો છે\nકે કોરોના વાયરસની મહામારી એમ જલ્દી જવાની નથી, આવનારા બે દશક સુધી કોરોના વાયરસની આ બીમારી રહેશે.સીરમ ઇન્સ્ટિટ્યુટના સીઇઓ અદાર પૂનાવાલાએ એક બિઝનેસ વેબસાઇટ સાથે વાત કરતા જણાવ્યું છે કે આવનારા 20 વર્ષ સુધી કોરોના વાયરસનો ફેલાવો થતો રહેશે અને લોકોને તેનો ચેપ લાગશે. અને ત્યાં સુધી વેક્સીનની જરુર પણ રહેશે.\nપૂનાવાલાએ આગળ કહ્યું કે ઇતિહાસમાં ક્યારેય એવું નથી થયું કે કોઇ પણ રસીની જરુરિયાત એક જ વારમાં પુરી થઇ ગઇ હોય. જેના માટે તેમણે ન્યુમોનિયા, ફ્લુ વગેરે બીમારીઓના ઉદાહરણ આપતા કહ્યું કે આ તમામ બીમારીઓની વેક્સીન વર્ષોથી વપરાય છે અને હજુ પણ તેનો વપરાશ શરુ જ છે. ત્યારે કોરોના વેક્સીન સાથે પણ આવું થઇ શકે છે, એમ અમરઉજાલાની વેબસાઈટમાં પબ્લિશ થયેલા આર્ટિકલમાં જણાવવામાં આવ્યું છે.\nપૂનાવાલાએ જણાવ્યું કે જો વિશ્વના તમામ લોકોને વેક્સીન આપવામાં આવશે, તો પણ તેની જરુર તો પડશે જ. વેક્સીન એ કોઇ ઠોસ ઉપાય નથી, તેના વડે માત્ર ઇમ્યુનિટી જ વધે છે. વેક્સીનના કારણે શરીરમાં એન્ટીબોડી ઉત્પન થાય છે. જે તમને બીમારીથી બચાવે છે, પરંતુ 100 ટકા નહીં.સીરમ ઇન્સ્ટિટ્યુટ ઓક્સફર્ડ યુનિવર્સીટી સાથે મળીને કોવિશીલ્ડ નામની વેક્સીન બનાવી રહી છે. આ વેક્સીન અત્યારે ત્રીજા તબક્કાના ટ્રાયલમાં છે.


સુરેન્દ્રનગરમાં અકસ્માત બાદ કારમાં આગ લાગતા7લોકો જીવતા ભૂંજાયા - The Squirrel\nગુજરાતમાં અકસ્માતોની વણઝાર યથાવત જોવા મળી રહી છે. શનિવારે વહેલી સવારે સુરેન્દ્રનગર જિલ્લાના પાટડીના ખેરવા નજીક કાર અને ડમ્પર વચ્ચે ગમખ્વાર અકસ્માત સર્જાયો હતો. જેમાં ડમ્પરે કારને અડફેટમાં લેતા કારમાં ભયાનક આગ લાગી. જેના પગલે કારમાં સવાર7લોકો કારમાં બળીને ભડતુ થતાં કરુણ મોત નિપજ્યા હતા.\nજ્યારે એક મહિલાનો આબાદ બચાવ થયો છે. મળતી માહિતી મુજબ, અકસ્માતમાં મોત પામનાર તમામ મૃતકો નાઇ સમાજના અને પાટણ જિલ્લાના રાઘનપુર તાલુકાના નાનાપુરા ગામ અને સાંતલપુર તાલુકાના કોરડા ગામના રહેવાસી હોવાનું સામે આવ્યું છે. મોતને ભેટનાર તમામ લોકો એક જ પરિવારના હોવાની વિગત સામે આવી છે.\nઆ બનાવના પગલે સમગ્ર પંથકમાં ચકચાર મચી ગઈ છે જ્યારે મૃતકોના પરિજનોમાં શોકનુ મોજુ ફરી વળ્યુ છે. અકસ્માતના પગલે ધ્રાંગધ્રા ડીવાયએસપી સહિતનો કાફલો ઘટના સ્થળે પહોંચ્યો હતો. ઈકો કારમાં કુલ 8 લોકો સવાર હતા જે પૈકી સાત લોકો મોતને ભેટ્યા છે. મૃતકોમાં બે બાળકોનો પણ સમાવેશ થાય છે. જ્યારે અકસ્માતમાં આબાદ બચાવ થયેલ મહિલાને સારવાર માટે સુરેન્દ્રનગર ખસેડવામાં આવી છે. હાલ સમગ્ર અકસ્માત મામલે પોલીસે તપાસ પણ શરુ કરી દીધી છે\nRelated Topics:accidentcar accidentGujaratsurendranagar\nહવે ગુજરાતમાં સિંહ દર્શનની જેમ પ્રવાસીઓ ગુજરાતની ગાયોને પણ નિહાળી શકશે\nરાજકોટમાં ગત મોડી રાત્રે હોસ્પિટલમાં લાગેલી આગની ઘટનાને લઈ ખળભળાટ મચ્યો છે. આ આગની ઘટનામાં5લોકો જીવતા ભૂંજાયા છે. ત્યારે રાજકોટ અગ્નિકાંડ મુદ્દે સર્વોચ્ચ અદાલતે રૂપાણી સરકારનો ઉધડો લીધો છે. સુપ્રીમ કોર્ટે આ મુદ્દે સરકાર પાસે જવાબ માંગ્યો છે અને સોલિસિટર જનરલને પણ આકરા સવાલો કર્યા છે.\nગુજરાતમાં અવારનવાર આગની ઘટનાઓના કારણે કોરોના વાયરસની સામે ઝઝૂમી રહેલા દર્દીઓ મોતને ભેટી રહ્યા છે. અમદાવાદની શ્રેય હોસ્પિટલમાં લાગેલ આગ બાદ પણ મોટા શહેરોની હોસ્પિટલમાં એ જ બેદરકારી કરવામાં આવી રહી છે. ત્યારે ગુજરાતમાં છેલ્લા4મહિનામાં કોવિડ હોસ્પિટલમાં આગ લાગવાની આ પાંચમી ઘટના છે. જેને લઈ સુપ્રીમ કોર્ટે ગુજરાત સરકારને ખખડાવી છે.\nસર્વોચ્ચ અદાલતે રાજકોટની આ ઘટનાને સુઓમોટો તરીકે લીધી અને સરકારને ખખડાવીને જવાબ માંગ્યા. જસ્ટિસ ભુષણે પૂછ્યું કે આગ બુઝાવવા માટે હોસ્પિટલમાં કેમ કોઈ વ્યવસ્થા નથી? કોર્ટે એમ પણ કહ્યું કે આ ઘટના ખૂબ જ ગંભીર છે. કોર્ટે રૂપાણી સરકારનો ઉધડો લેતા કહ્યું કે ગુજરાતમાં આ પહેલી ઘટના નથી એટલે ગુજરાત સરકાર જવાબ આપે. કોર્ટે કહ્યું કે ઘટનામાં જે લોકો જવાબદાર છે તેની ધરપકડ થવી જોઈએ. સુપ્રીમકોર્ટે સોલિસિટર જનરલ તુષાર મહેતાને ગુજરાતની ઘટના વિશે આકરા સવાલો કર્યા જે બાદ SG મેહતાએ કોર્ટને હૈયાધારણ આપી કે તપાસનો રિપોર્ટ કોર્ટમાં રજૂ કરીશું.\nનેશનલ22 hours ago


બાળપણમાં મોટી સફળતા મેળવનાર આ બાળક આજે ક્યાં છે, કભી ખુશી કભી ગમ ફિલ્મનો ક્રિશ: જુઓ અહી…. – લીલુડી ધરતી\nબાળપણમાં મોટી સફળતા મેળવનાર આ બાળક આજે ક્યાં છે, કભી ખુશી કભી ગમ ફિલ્મનો ક્રિશ: જુઓ અહી….\nફિલ્મ જગતની વાત કરીએ તો એવા ઘણા કલાકારો છે જેમણે બાળ કલાકાર તરીકેની ફિલ્મી કરિયરની શરૂઆત કરી છે. એવા ઘણા કલાકારો છે જે આજે મોટા સ્ટાર બની ગયા છે, તેઓને બાળ કલાકાર તરીકે ઘણી ઓળખ મળી છે. જોકે આવા ઘણા કલાકારો થયા છે કે જેમને બાળ કલાકાર તરીકે ઘણી ઓળખ મળી, પણ પછીથી તે ખૂબ ઓછા દેખાઈ આવ્યા.\nઆજે અમે તમને આવા જ એક અભિનેતા વિશે જણાવીશું. કભી ખુશી કભી ગમ મૂવી ક્રિશ:\nફિલ્મ ‘કભી ખુશી કભી ગમ’માં બાળ કલાકાર તરીકે કૃષની ભૂમિકા દરેકને યાદ હશે, જેને લોકોએ ખૂબ પસંદ કર્યું. કૃષની ભૂમિકા નિભાવનાર કલાકાર જીબ્રાન ખાન છે જે આજે મોટો થયો છે અને એકદમ હેન્ડસમ લાગે છે.\nજીબ્રાન ખાન કારકિર્દી: જિબ્રાન ખાન વિશે વાત કરીએ તો જિબ્રાન ખાને બાળ કલાકાર તરીકેની કારકિર્દીની શરૂઆત ફિલ્મ ‘કભી ખુશી કભી ગમ’ ફિલ્મથી કરી હતી, જેમાં તેને ખૂબ સારી ઓળખ મળી. તે સિવાય તેણે રિશ્તેય, બડે દિલવાલા, ક્યુકી મે જુથ નહીં બોલતા જેવી ફિલ્મોમાં બાળ કલાકાર તરીકે કામ કર્યું હતું.\nબ્રહ્માસ્ત્ર ફિલ્મમાં સહાયક દિગ્દર્શક તરીકે કામ કરે છે: જિબ્રાન ખાન આગામી ફિલ્મ બ્રહ્માસ્ત્રમાં સહાયક દિગ્દર્શક તરીકે કામ કરી રહી છે અને આ ફિલ્મ આ વર્ષના અંતમાં રિલીઝ થશે જેમાં અમિતાભ બચ્ચનથી લઈને આલિયા ભટ્ટ સુધીના મોટા કલાકારો શામેલ છે.\nજિબ્રાન ખાનને તેના પિતાના નામથી માન્યતા આપવામાં આવી હતી. જીબ્રાન ખાનના પિતા ફિરોઝ ખાન એટલે કે મહાભારતનાં અર્જુન છે. મહાભારતમાં અર્જુનની ભૂમિકા ભજવનાર ફિરોઝ ખાન અર્જુન જિબ્રાન ખાનના પિતા છે અને જિબ્રાન ખાને તેના પિતા પાસેથી માન્યતા મેળવી અને ફિલ્મોમાં કરિયર બનાવવાનું નક્કી કર્યું.\nજિબ્રાન ખાને તેની કારકિર્દી વિશે કહ્યું, “ફિલ્મ ઉદ્યોગ સારો છે અને ખરાબ પણ છે. મેં મારા પિતાના કારણે ફિલ્મ ઈન્ડસ્ટ્રીમાં પ્રવેશ કર્યો હતો, પરંતુ હું કંઈક જાતે હાંસલ કરવા માંગુ છું. હવે મારું સંપૂર્ણ ધ્યાન બ્રહ્મસ્રા ફિલ્મ પર છે જ્યાં મને સહાયક નિર્દેશક તરીકે કામ કરવાની તક મળી છે.\n← બોલિવૂડના આ6દિગ્ગજ કલાકારો તેમની પહેલી ફિલ્મ દરમિયાન કઈક આવા દેખાતા હતા જુઓ તસવીરો કેટલાક ને તો ઓળખવા પણ છે મુશ્કેલ….\nફક્ત દરૂજ નહીં, આ 10 વસ્તુઓ તમારા લીવર ને નુકસાન પહોંચાડે છે…. →


હરનીશ જાની હાસ્યાંજલિ – શ્રી. મહેન્દ્ર શાહ | સૂરસાધના\n6 ટિપ્પણીઓ Posted by સુરેશ on ઓગસ્ટ 22, 2018\n← કો’ક તો જાગે – વેણીભાઈ પુરોહિત\tહરનિશ જાની, સ્તોત્રાંજલિ – ડો. કનક રાવળ →\n6 responses to “હરનીશ જાની હાસ્યાંજલિ – શ્રી. મહેન્દ્ર શાહ”\nAnila Patel ઓગસ્ટ 22, 2018 પર 12:06 પી એમ(pm)\nબધા હાસ્ય કલાકારોને આ દુનિયા નાની પડી કે દુનિયા ને તેમનુ હાસ્ય ના સમજાયું કારણ ગમે તે રહ્યું પણ તેઓએ સ્વર્ગને પોતાનોહાસ્ય દરબારમા બનાવી લીધો.\nAtulkumar Vyas ઓગસ્ટ 23, 2018 પર 8:44 પી એમ(pm)\nબહુ સરસ હસ્યંજલી છે.\nVinod R. Patel ઓગસ્ટ 24, 2018 પર 4:49 પી એમ(pm)\npragnaju ઓગસ્ટ 24, 2018 પર 5:36 પી એમ(pm)\nસરસ હસ્યંજલી હરનીશભાઈને\nrajnikant shah સપ્ટેમ્બર 8, 2018 પર 3:22 એ એમ (am)\nWe will also miss him.


ડુ ઓર ડાઇ સામે ફાઇટ ટુ ફીનીશ...\nરીટેલ ક્ષેત્રે એફડીઆઇનો વિરોધ કરનારાઓ અને સરકાર બંને પોતપોતાની વાતને વળગી રહ્યા છે. એક સમયે એફડીઆઇ અંગે નિર્ણય પાછો ઠેલનાર સરકાર હવે 'ડુ ઓર ડાઇ' કોન્સેપ્ટ પર આવી ગઇ છે. વિરોધ પક્ષ પણ 'ફાઇટ ટુ ફીનીશ'ના મુડમાં છે. એફડીઆઇના નિર્ણયને અમલી નહીં બનાવાય એવું કેટલાક રાજ્યોએ કહ્યું છે. બિહારના મુખ્ય પ્રધાન નીતીશકુમારે પણ કહ્યું છે કે તેમના રાજ્યમાં એફડીઆઇનો અમલ નહીં થાય. ડિઝલના ભાવોમાં વધારો અને એફડીઆઇના મામલે વિરોધ પક્ષોએ ૨૦મીએ ભારત બંધનું એલાન આપ્યું છે. આ પોલીટીકલ વોરનું શું પરિણામ આવશે તે માટે સમયની રાહ જોવી પડશે પરંતુ કેટલાક કોંગી નેતાઓનું માનવું છે કે એફડીઆઇના વિવાદના કારણે કોલસા કૌભાંડનો વિવાદ પાછળ રહી ગયો છે. હવે વિરોધ પક્ષો કોલસા કૌભાંડના બદલે એફડીઆઇ અને ડિઝલમાં ભાવ વધારાની વાતો કરે છે.\nઅલ્ટીમેટમ આજે પુરું થશે\nયુપીએ કેન્દ્ર સરકારના બીજા નંબરના સૌથી મોટા સાથી તૃણમુલ કોંગ્રેસે આપેલું ૭૨ કલાકનું અલ્ટીમેટમ પુરું થવાની નજીક છે. જોકે કોંગ્રેસને બહુ ચિંતા નથી કેમકે તેમના નિર્ણયથી તૃણમુલ કોંગ્રેસમાં જ બે ભાગ પડયા છે. કોઇ કહે છે કે પ્રધાનો પાછા ખેંચી લો તો કોઇ કહે છે કે સરકારને આપેલો ટેકો પાછો ખેંચો. બીજી તરફ ડાબેરીપક્ષો મમતાની ટીકા કરતા કહે છે કે એફડીઆઇનો અમલ કરતી સરકારને તે રોકી શક્યા નથી. સીપીએમ નેતા પ્રકાશ કરાત કહે છે કે મમતા એફડીઆઇના મુદ્દે નિષ્ફળ ગયા હોવા છતાં યુપીએ સરકારના સાથી તરીકે ચાલુ છે.\nપ. બંગાળમાં ૮૫ ટકા મુસ્લિમો\nકોંગ્રેસમાં વ્યૂહ રચના કરનારાઓને એ વાતથી સંતોષ છે કે ટેકો પાછો ખેંચવા સુધીના મમતા સાથે મતભેદો હોવા છતાં ભાજપ સાથે હાથ મીલાવવા તૈયાર નથી. કેમકે પશ્ચિમ બંગાળમાં ૮૫ ટકા મુસ્લિમ વસ્તી છે. આ લોકોને નારાજ કરવા તે તૈયાર નથી. આ ઉપરાંત રાજ્યના વિકાસ માટે તેમને કેન્દ્રના સહકારની જરૃર પડશે. બીજી તરફ સરકારે પણ તેમનું દિલ જીતવા સ્પેશ્યલ બેલઆઉટ પેકેજ આપવાનો નિર્દેશ કર્યો છે.\nકેન્દ્ર- દીદી વચ્ચેના સંબંધો\nકેન્દ્ર અને દીદી વચ્ચેના સંબંધોની અવઢવની રસપ્રદ વિગતો છે. ટેકો પાછો ખેંચવા અંગે મમતા વારંવાર કહી ચૂક્યા છે. નવેમ્બર- ૨૦૧૧માં તેમણે એફડીઆઇનો નિર્ણય અટકાવવા સરકારને દબાણ કર્યું હતું. ડિસેમ્બર ૨૦૧૧માં તેમણે એફડીઆઇના બીલને લોકસભામાં ટેકો આપ્યો હોવા છતાં રાજ્યસભામાં તેમણે વિરોધ કર્યો હતો. માર્ચ -૨૦૧૨માં રેલવે પ્રધાન દિનેશ ત્રિવેદીએ તેમને પૂછ્યા વગર રેલવે ભાડા વધારતા તેમને મમતાએ ખસેડી નાખ્યા હતા. હવે છેલ્લે તેમણે ડિઝલમાં ભાવવધારા અંગે સરકારને ૭૨ કલાકનું અલ્ટીમેટમ આપ્યું હતું.\nદિલ્હી યુનિવર્સિટીમાં ભાજપને ફટકો\nદિલ્હી યુનિવર્સિટી સ્ટુડન્ટ યુનિયનની ચૂંટણીઓના પરિણામોએ કોંગ્રેસમાં નવું જોમ પુર્યું છે. અને ભાજપના ટેન્શનમાં વધારો કર્યો છે. કોંગ્રેસ સાથે સંલગ્ન NSUIએ ચારમાંથી ત્રણ બેઠકો જીતી છે. ડિઝલના ભાવ વધારા છતાં આ પરિણામો આવ્યા છે. NSUIના ઉમેદવારોને ચિંતા હતી કે ભાવ વધારો તેમના જીતવાના ચાન્સ ઘટાડશે.\nએબીવીપીનો નબળો દેખાવ ભાજપના ટેન્શનમાં વધારો કરી રહ્યું છે. અરૃણ જેટલી, વિજય ગોએલ, વિજય જોલી સહિતના ભાજપના કેટલાક નેતાઓએ એબીવીપીના ઉમેદવારોને પીઠબળ પુરૃં પાડયું હતું.


વાયુની અસરઃ દક્ષિણ ગુજરાતમાં ભારે પવન સાથે ધોધમાર વરસાદ | Revoi\nby Revoi Network June 12, 2019, 10:11 am 325 Views\nસુરતઃ ગુજરાતના દરિયાકાંઠા વિસ્તારમાં વાયુ વાવાઝોડાનો ખતરો તોળાઈ રહ્યો છે. ત્યારે દક્ષિણ ગુજરાતના વ્યારા, ઉનાઈ, નવસારીના આસપાસના વિસ્તારો સહિત વલસાડના અમુક વિસ્તારો સાથે ડાંગ અને સાપુતારામાં ભારે ગાજવીજ સાથે વરસાદ વરસ્યો હતો. ડાંગના ગાઢવી ગામમાં શાળાના પતરા ઉડતાં ત્રણ વિદ્યાર્થીઓને ઈજા પહોંચતા સારવાર અર્થે હોસ્પિટલ ખસેડવા પડ્યાં હતાં. આ ઉપરાંત દક્ષિણ ગુજરાતમાં પવન સાથે પડેલા વરસાદમાં3વ્યક્તિઓના મોત થયા હતા.\nઅરબી સમુદ્રમાં વેરાવળથી લગભગ 350 કિમી દૂર વાયુ વાવાઝોડુ છે અને ઝડપથી ગુજરાત તરફ આવી રહ્યું છે. તેની અસર ગુજરાતના દરિયાકાંઠા સહિતના વિસ્તારમાં જોવા મળી રહી છે. નેત્રંગ અને વાલીયામાં મંગળવારે મોડી સાંજે વાવાઝોડા સાથે વરસાદ તુટી પડયો હતો. ભારે પવન સાથે તુટી પડેલા વરસાદમાં બંને તાલુકામાં અનેક સ્થળોએ વૃક્ષો ધરાશાયી થયાં હતાં. ભરૂચ જિલ્લાના અરબી સમુદ્રના કિનારાથી 12 કીમીના અંતરે આવેલાં 40 ગામોના લોકોને 12મી અને 13મીના રોજ વાવાઝોડાના કારણે સતર્ક રહેવા તાકીદ કરાય છે.\nવાવાઝોડાથી ભરૂચના દરિયાકિનારે 80 કીમીથી વધારેની ઝડપે પવન ફૂંકાવાની તથા ભારેથી અતિભારે વરસાદ થવાની સંભાવના વ્યકત કરવામાં આવી છે. વાવાઝોડાની સંભવિત અસરોને પહોંચી વળવા માટે વહીવટીતંત્ર સાબદુ બની ગયું છે. દહેજ બંદર ખાતે વાવાઝોડાની ચેતવણી આપતું બે નંબરનું સિગ્નલ લગાવી દેવામાં આવ્યું છે. કોઇ પણ સ્થિતિને પહોંચી વળવા માટે વીજકંપની, આરોગ્ય સહિતના વિભાગોને ફરજો સોંપી દેવાઈ છે. સ્થળાંતરની જરૂર પડશે તો 300 બસ સ્ટેન્ડબાય, 59 આશ્રયસ્થાનો તૈયાર રખાયાં છે.\nદક્ષિણ ગુજરાતમાં ભારે પવન સાથે વરસાદમાં સુરત અને તાપી જિલ્લામાં એક ખેડૂત અને બે મહિલાના મોત થયા હતા. દેદવાસણ ગામેથી પરવળ લઈ વલવાડા ગામે જતા ખેડૂત ગુલાબભાઈ મગનભાઈ પટેલ(ઉં.વ. 60)ની મોટરસાયકલ તોતીંગ વૃક્ષ પડ્યું હતું. જેમાં ખેડૂતનું મોત થયું હતું. જ્યારે વ્યારા તાલુકાના ગોરૈયા ગામની સીમમાં વિજળી પડતા નુરીબેન ગામીત નામની મહિલાનું મોત થયું હતું. તાપીના વાતાવરણમાં પલટો આવતા અનેક જગ્યાએ છૂટો છવાયો વરસાદ થયો હતો. ભારે પવનને કારણે સહકારી મંડળીના પતરા ઉડી ગયા હતા. ડાંગ જિલ્લાના વહીવટી મથક આહવા સહિત પૂર્વપટ્ટી પંથકોમાં ભારે પવન સાથે વરસાદ વરસ્યો હતો. તેમજ ભારે પવનને કારણે ગાઢવી પ્રા.શાળાના પતરા ઉડી ગયા હતા. જેમાં3વિદ્યાર્થીઓ ઈજાગ્રસ્ત થયા હોવાનું જાણવા મળે છે. આ ઉપરાંત સુરત સહિત અનેક વિસ્તારોમાં ભારે પવન સાથે વરસાદ વરસ્યો હતો.\nhavy rainsouth gujarat\nPrevious article છેતરપિંડીના મામલામાં કારોબારી જતિન મહેતા અને અન્ય વિરુદ્ધ નવી બે એફઆઈઆર નોંધાઈ\nNext article અમદાવાદમાં વાતાવરણમાં આવ્યો પલટો\nદક્ષિણ ગુજરાતમાં ધોધમાર વરસાદઃ માંડવી-કીમ હાઈવે બંધ કરાયો\nગુજરાતમાં સાર્વત્રિક વરસાદઃ 201 તાલુકામાં મેઘમહેર\nદક્ષિણ ગુજરાતમાં ભાદરવો ભરપૂરઃ વાપીમાં 11 ઈંચ વરસાદ\nદક્ષિણ ગુજરાતમાં વરસાદી માહોલઃ જલાલપોરીમાં3ઈંચ વરસાદ\nછેતરપિંડીના મામલામાં કારોબારી જતિન મહેતા અને અન્ય વિરુદ્ધ નવી બે એફઆઈઆર નોંધાઈ


હ્રીતિક સાથે અફેરને લઈને ઉર્વેશી રતૌલાએ અંતે ચુપકી તોડી - આ વિચિત્ર કારણ કહીને બોલી કે હું માનસિક રીતે....\nજ્યારે બોલિવૂડ સ્ટાર્સની વાત આવે છે. ત્યારે તેઓ ખુદ કોઈક કારણસર હેડલાઇન્સમાં રહે છે. તેને હેડલાઇન્સમાં રહેવાનું ઘણાં કારણો છે. તેની ફિલ્મો તેનું અંગત જીવન સંબંધ વગેરે. આવી જ એક બોલિવૂડ એક્ટ્રેસ છે જેના વિશે આજે અમે તમને જણાવીશું. માર્ગ દ્વારા ભૂતપૂર્વ મિસ ઇન્ડિયા અને બોલિવૂડ અભિનેત્રી ઉર્વશી રૌતેલા કોઈ કારણોસર ચર્ચાનો ભાગ બની જાય છે. કેટલીકવાર તે તેના હોટ ફોટોને કારણે ચર્ચામાં આવે છે. તો તે તેણી વિશે હંમેશા હેડલાઇન્સ બનાવે છે. જો કે ઉર્વશી એક એવી અભિનેત્રી છે. જે સોશિયલ મીડિયા પર ખૂબ જ એક્ટિવ રહે છે.આ દરમિયાન હાલમાં જ તેણે એક વેબસાઇટ પરથી તેના તનાવ વિશે વાત કરી છે. તેણે પોતાના ઉપર લાગેલા આક્ષેપો વિશે ખુલીને વાત કરી છે અને બધું સ્પષ્ટ કહ્યું છે.\nવાત એ છે કે ઉર્વશીએ તેની તાજેતરની વાતચીતમાં કહ્યું કે છેલ્લાં 3-4મહિના બધાં માટે ખૂબ જ તણાવપૂર્ણ છે. અને તેઓ પણ સોશ્યલ મીડિયા પર ચાલી રહેલી નકારાત્મકતાને કારણે માનસિક રીતે પરેશાન છે. તેણે માનસિક રીતે ઘણું સહન કર્યું છે. ઘણા આક્ષેપો છે. જેણે મને માનસિક રીતે પરેશાન કર્યા છે.\nજો કે આ સિવાય તેણે પોતાની વાતચીતમાં મોટો ખુલાસો કરતા કહ્યું કે મારા પર ઘણા ખોટા આક્ષેપો થયા હતા. કે હું બોલીવુડ અભિનેતા રિતિક રોશન સાથે બપોરે2થી4વાગ્યે ફોન પર વાત કરતો હતો. આ ખોટા આરોપો સેલિબ્રિટીને નુકસાન પહોંચાડે છે.પછી ભલે તે સ્ટાર કિડ હોય કે બહારનું. સૌથી મોટી બાબત જે મેં નોંધ્યું છે તે એ છે કે આ પ્રકારની વસ્તુઓ સ્ટાર કિડ્સ માટે ક્યારેય બનતી નથી. હું રીત્વિક અને તેના કામની ચાહક છું.પરંતુ તેનો અર્થ એ નથી કે મારે તેના માટે પ્રેમ છે. આ વસ્તુઓ માનસિક સ્વાસ્થ્યવાળા લોકોને અસર કરે છે. અને કદાચ સુશાંત સાથે પણ આવુ બન્યું હતું.\nતમને જણાવી દઇએ કે થોડા સમય પહેલા ઉર્વશીનું નામ ઋત્વિક સાથે જોડવામાં આવતું હતું. એવું કહેવામાં આવી રહ્યું હતું કે બંને એક બીજાના પ્રેમમાં છે. પરંતુ ઉર્વશીએ તેની ગેરસમજ કરી છે. અને વાતચીતમાં આ બધા આરોપોને નકારી દીધા છે.\nજો આપણે ઉર્વશીના વર્કફ્રન્ટની વાત કરીએ તો છેલ્લી વખત ઉર્વશી રૌતેલા ‘વર્જિન ભાનુપ્રિયા’ કોમેડી-ડ્રામા ફિલ્મમાં જોવા મળી હતી. જેમાં ગૌતમ ગુલાતી પણ તેની સાથે જોવા મળી હતી. ઉર્વશીએ આ વેબ સિરીઝમાં લેસ્બિયન પાત્ર ભજવ્યું હતું. તે ટૂંક સમયમાં તેલુગુ ફિલ્મ “બ્લેક રોઝ” માં જોવા મળશે.\nઆગ લગાવી દીધી જયારે રશ્મી દેસાઈએ લેટેસ્ટ હોટ ફોટોશુટની તસ્વીરો શેર કરી – ફેંસની આંખોમાં ટાઢક


ઇટાલીઃ કોરોના કહેર વચ્ચે લાશોના ઢગલા થઇ ગયા છે - Western Times News\nઇટાલીઃ કોરોના કહેર વચ્ચે લાશોના ઢગલા થઇ ગયા છે\n૨૪ કલાકમાં ૪૨૬ના મોત થયા: સ્થિતીને પહોંચી વળવા માટે ૨૪ કલાક દફનવિધી જારી: સેના બોલાવવા ફરજ\nરોમ, યુરોપના ઇટાલીમાં કોરોના વાયરસે સૌથી વધારે હાહાકાર મચાવી દીધો છે. કોરોના કારણે હવે લાશોના ઢગલા થઇ ગયા છે. સ્થિતિને પહોંચી વળવા માટે ૨૪ કલાક સુધી દફનવિધી ચાલી રહી છે. સમગ્ર દેશમાં લોકડાઉનની સ્થિતિ સર્જાઇ ગઇ છે. બેરગામોમાં સૌથી વધારે લોકો પ્રભાવિત થયા છે. છેલ્લા ૨૪ કલાકમાં મોતનો આંકડો વધીને ૪૨૭ થઇ ગયો છે. ઇટાલીમાં મોતનો આંકડો વધીને ૩૪૦૫ સુધી પહોંચી ગયો છે. ઇટાલીમાં એક્ટિવ કેસોની સંખ્યા ૩૩૧૯૦ સુધી પહોચી ગઇ છે.\nહવે સ્થિતિને પહોંચી વળવા માટે સેનાને બોલાવવા માટેની ફરજ પડી રહી છે. છેલ્લા ૨૪ કલાકના ગાળામાં આટલી મોટી સંખ્યામાં લોકોના મોત થતા ચિંતાનુ મોજુ ફરી વળ્યુ છે. ઇટાલીમાં કોરોના પિડિત લોકોના મૃત્યુદરને લઇને મોટા પ્રશ્નો થઇ રહ્યા છે. ઇટાલીમાં મોતનો આંકડો સતત વધી રહ્યો છે. વસ્તીમાં મોટા ભાગના લોકો મોટી વયના લોકો રહેલા છે. ટેસ્ટિંગમાં કમીના કારણે મૃત્યુદરમાં વધારો થઇ રહ્યો છે. યુરોપના મોટા ભાગના દેશો હવે કોરોનાના વિકરાળ સકંજામાં આવી રહ્યા છે.\nદરરોજ નવા નવા કેસો સપાટી પર આવી રહ્યા છે. ઇટાલીમાં ગંભીર સ્થિતિમાં રહેલા દર્દીઓની સંખ્યા હવે ચીન જેટલી થઇ ગઇ છે. ચીનમાં સ્થિતિમાં ઉલ્લેખનીય સુધારો થઇ રહ્યો છે પરંતુ ઇટાલીમાં મોતનો આંકડો અને કેસોની સંખ્યા ચિંતાજનક રીતે વધી રહી છે. ઇટાલીમાં સાવચેતીના તમામ પગલા લેવામાં આવી રહ્યા હોવા છતાં હવે દુનિયામાં સૌથી વધારે ખરાબ હાલત ઇટાલીની થઇ છે. વિશ્વ યુદ્ધ દરમિયાન પણ આટલી મોટી સંખ્યામાં લોકોના મોત એક દિવસમાં થયા ન હતા. ઇટાલીમાં સતત બે દિવસમાં રેકોર્ડ સંખ્યામાં લોકોના મોત થયા છે. બીજા વિશ્વ યુદ્ધ દરમિયાન એક દિવસમાં સરેરાશ ૨૦૭ લોકોના મોત થયા હતા.\nકોરોના વાયરસની સૌથી વધારે અસર હાલમાં ઇટાલીમાં જાવા મળી રહી છે. કેસોની સંખ્યામાં ઝડપથી વધારો થઇ રહ્યો છે. કોરોના વાયરસનો કાળો કેર દુનિયાના ૧૬૬ દેશોમાં જારી રહ્યો છે. સૌથી વધારે હાલત હવે ઇટાલીમાં ખરાબ થઇ રહી છે. બીજા વિશ્વ યુદ્ધ પહેલી સપ્ટેમ્બર ૧૯૩૯થી શરૂ થયા બાદ બીજી સપ્ટેમ્બર ૧૯૪૫ સુધી ચાલ્યું હતું. એટલે કે છ વર્ષ સુધી આ વિશ્વ યુદ્ધ ચાલ્યું હતું. આ ગાળા દરમિયાન ઇટાલીમાં ૪૫૪૬૦૦ લોકોના મોત થયા હતા. એટલે કે એક દિવસમાં ૨૦૭ લોકોના મોત એ ગાળા દરમિયાન થયા હતા પરંતુ કોરોનાથી આના કરતા વધુ લોકોના મોત થઇ રહ્યા છે. કોરોના વાયરસના કારણે સ્થિતિમાં હાલમાં કોઇ સુધારો થાય તેવી શક્યતા ઓછી દેખાઇ રહી છે. ઇટાલીમાં હવે ચીન કરતા પણ વધારે ખરાબ હાલત જોવા મળી રહી છે. મોતનો આંકડો પણ ચિંતાજનક રીતે વધી રહ્યો છે.\nPrevious મહારાષ્ટ્ર સરકારનો મોટો નિર્ણય: ચાર શહેરોમાં ઑફિસ- દુકાનો બંધ કરવાનો આદેશ\nNext કોરોનાની અસર અટકાવવા પેકેજ જાહેર કરવાની તૈયારી


આવો! – ગુજરાતી કવિતાનો આસ્વાદ\nઅમે રે ઊધઈ-ખાધું ઇંધણું,\n– મકરન્દ દવે (ગોરજ)\nઈશ્વરનેય એકલા એકલા ગમ્યું નહિ માટે મનને રમાડવાને, એણે સૃષ્ટિને સરજી, ને ઈશ્વરના અંશરૂપ માનવી પણ આ વિસ્તારની – સહચારની ઝંખના લઈને જન્મ્યો. એ મૈત્રી બાંધશે, દુશ્મનાવટ બાંધશે, પ્રેમ કરવા નહિ તો લડવાય કોઈનો સાથ શોધશે; પણ ગમે તે ભોગે પોતાના એકાકીપણાને એ ટાળશે. આ સમ્બન્ધની મનુષ્યે કેવી અટપટી જાળ ગૂંથી છે! એ અટપટી જાળમાં બંધાવું, છૂટવું એ એની રમત થઈ પડી છે.\nઆ સમ્બન્ધોની એક વિચિત્રતા જુઓ: એક મટીને બે થવા ઇચ્છનાર, આખરે બીજાને પામીને, તેની સાથે અભિન્ન થઈ જઈને વળી એકતા જ સિદ્ધ કરવા ઇચ્છે છે. એટલે બંને અન્તિમે તો આ એકતા જ રહી છે. પણ એમાં ભેદ રહ્યો છે ખરો. શરૂઆતની એકતામાં એકલવાયાપણું છે, પોતાને જ પૂરેપૂરા નહીં પામ્યાની અસન્તુષ્ટતા છે. પણ બે થયા પછી સિદ્ધ થતી એકતામાં સભરતા છે, એકલવાયાપણું નથી પણ આ સભરતા જો આપમેળે સિદ્ધ થયેલી, તૈયાર મળેલી વસ્તુ હોત તો એનું કશું મૂલ્ય જ ન હોત; તો આપણા આ સંસારમાં આરત, ઝંખના, વિરહ, વેદના – કશું ન હોત; તો તો કદાચ એકતાના એકતારા પર એક જ સૂર અટવાયા કરતો હોત. ઝૂરવાના, તલસવાના ને આખરે પામીને કૃતાર્થ થવાનાં દુ:ખસુખની મિશ્ર રાગિણી આપણને સંભળાઈ જ ન હોત.\nઆમ આ વાત તો સૃષ્ટિ સરજાઈ ત્યારની આપણા લોહીને પરિચિત છે. પણ તેથી જ તો કવિઓને એ હંમેશાં આકર્ષતી રહી છે. યુગે યુગે કવિઓએ એને ગાઈ છે. તત્ત્વજ્ઞાનની પોથીઓમાં દ્વૈતઅદ્વૈતની મીમાંસા ચાલે છે. કેટલાકોએ આ હૃદયના ભાવને પણ ગણિતના ચોકઠામાં મૂકીને એના નવ ભાગ પાડ્યા છે, એની અવસ્થાઓ નોખી પાડીને આંગળી મૂકીને ગણાવી છે. હૃદયની વાત પર માણસ કદાચ એકદમ વિશ્વાસ મૂકી શકતો નથી કારણ કે હૃદયનું ભલું પૂછવું! એ મનુષ્યને મનુષ્ય હોવાની સ્થિતિમાંથી બહાર કાઢીને ક્યાંનો ક્યાં રઝળાવે! આથી માણસ શાસ્ત્રનો ખૂંટો રોપે, હૈયું બાંધે ત્યારે જંપે, પણ એમ હૈયું કાંઈ થોડું જ ગાંઠે! એ એનો પડાવ તરત ઉઠાવીને વળી દૂર દોડી જાય છે. આમ વ્યક્તિથી શરૂ કરેલો પ્રેમ સમષ્ટિ સુધી પહોંચે, ને સમ્બન્ધના વ્યાસને એ એટલો વિસ્તારે કે એની બહાર કશું ન રહે ત્યારે જ એ જંપે!\nઆ હૃદયની લીલા, પોતાનું અનુસન્ધાન સમસ્ત સાથે કરવાની એની અદમ્ય ઇચ્છા તે આ કાવ્યનો વિષય છે – વિષય તો જૂનો ને જાણીતો; માટે જ અહીં કવિની કસોટી છે. કાંઈ કહેવા જાઓ કે તરત કેટલાય પડઘા કાને અથડાય – મીરાંના, કબીરના! તો જુઓ, આપણા કવિએ શું શું કર્યું છે. એક થવાની, તાદાત્મ્ય સાધવાની વાત એમને કહેવી છે પણ તે કવિતામાં કહેવી છે. વળી બધા કહી ગયા હોય તે રીતે નહીં પણ એ ભાવને પોતે નવેસરથી પોતાનો કર્યો છે એવી પ્રતીતિ ઊપજે એવી રીતે કહેવી છે તો કરવું શું?\nઆમ કરવું હોય ત્યારે કવિને ભાષામાં કાંઈક નવીનતા ઉપજાવવી રહે. રહસ્યભર્યો અગમનિગમનો આ ભાવ કવિ ઘરગથ્થુ ઉપાદાનની મદદથી, તળપદી શૈલીમાં વ્યક્ત કરે છે, ને તેમ કરવાથી વિષયના ગૌરવને હીણું કરતા નથી પણ એને ઊલટા સચોટ બનાવે છે.\nકવિતાના વિશ્વમાં કશું અકિંચિત્કર નથી. આપણે આંખ માંડીને જોઈએ, આપણી આંખ ઠરે એટલે વસ્તુનું રૂપ બદલાઈ જાય. રસથી તરબતર કરી દઈને એક અને અભિન્ન બનાવી દે એવા મિલનની ઝંખનાને કવિએ ત્રણ દૃષ્ટાન્તો દ્વારા આકાર આપ્યો. એમાં જ કવિની શક્તિ છે. અસાધારણને અસાધારણથી પ્રકટ ન કરતાં સાધારણ દ્વારા જ એની અસાધારણતા પ્રકટ કરવી એ જરા કપરું છે.\nલૂખુંસૂકું રૂ તો આપણે બધાંએ જોયું છે. હજુ દાદીમા સાંજને વખતે બેઠાં બેઠાં એની દિવેટ વણે છે. પણ એ રૂના તન્તુએ તન્તુમાં રસને, પ્રવાહીને ગ્રહી લેવાની કેટલી ઉત્કટ શક્તિ છે! વિજ્ઞાન તમને એ શક્તિનું નામ પણ પાડી આપશે, પણ કવિને એનો ખપ નથી. અત્તરને અણુએ અણુમાં શોષી લઈને તરબતર થવાનો રૂનો સ્વભાવ આબાદ પકડાય એમ આપણને લાગે છે. પણ આમાં કેવળ સુખ નથી, દુ:ખ પણ છે ને તે ય ભારે દુ:ખ – વીંધાવાનું દુ:ખ. કણેકણ વીંધાય ત્યારે જ કણેકણમાં મિલન રચાય ને સાચી એકતા અનુભવાય. જે વીંધાયું નહિ તે એક થયું નહીં!\nવારુ. હવે બીજું દૃષ્ટાન્ત. સૂનું ઘર અને એની જાળી. સૂનું ઘર હંમેશાં કોઈની પ્રતીક્ષા કરતું લાગે છે, પણ જાળીમાં થઈને તેજ સિવાય કોણ પ્રવેશી શકે? ને તેજના જેવી વ્યાપ્તિ પણ કોની? માટે જાળીના જેવા અન્તરાયને પણ નહિવત્ કરનાર, એવા ભીડેલા ભોગળઆગળાને નહીં ગાંઠનાર ‘અદીઠા અંબાર’ને કવિ અહીં બોલાવે છે. પ્રકાશ બધું પ્રકટ કરે છે, પોતે પ્રકટ થતો નથી એમ કહો, અથવા ‘અદીઠ’ એટલે સામાન્ય તથા અગોચર એવી ગેબી વસ્તુ ગણો – જે રુચે તે સ્વીકારો, કવિને તકરાર નથી.\nછેલ્લે ત્રીજા દૃષ્ટાન્તની મહોર મારીને કવિ વાત પાકી કરી લે છે. ઇંધણ તો સાવ તુચ્છ છે, નકામું છે, ઊધઈ ખાધેલું છે. કાંઈ કેટલી વાસનાની ઊધઈ આપણને કોર્યા જ કરતી હોય છે. પણ અગ્નિનો સ્પર્શ થયો કે ખલાસ! અગ્નિના આલિંગનમાં એવો ગુણ છે કે જેને એ આલિંગે તેને પોતાથી અભિન્ન કરી દે, એને અગ્નિતુલ્ય નહીં પણ અગ્નિમય કરી દે. માનવના હૃદયની આરત, અભીપ્સા – એનાથી ઉજ્જ્વળ બીજો કોઈ અગ્નિ નથી. જેના હૃદયમાંથી એ અગ્નિ ઓલવાયો તેનું અંધારું કોઈ ટાળી શકે નહીં. માટે જ કવિએ કહ્યું કે આવી આરત, પોતાની સીમાને ઉલ્લંઘવાના અરમાન – એ અગ્નિનો શણગાર, તે જ માનવનો સૌથી મોટો શણગાર. એ છેલ્લો શણગાર ધારણ કરીને જ આપણે પૃથ્વી પરથી જઈએ છીએ ને!\nને આ બધું કહ્યું છે જીવણને! ‘જીવણ’ શબ્દની તળપદી મીઠાશ કવિએ ખપમાં લીધી છે. એને અણસારો કરીને ‘આવો આમના’ કહીને નિકટ બોલાવવામાં રહેલી સાહજિક આત્મીયતા આ પરમ રહસ્યમય ભાવને સરળતાથી નિરૂપવા છતાં એની રહસ્યમયતા કે ઉત્કટતાને અળપાઈ જવા દેતી નથી એ કવિકર્મનો વિશેષ છે.\nPrevious: વળાવી બા આવી\nNext: જૂનું ઘર ખાલી કરતાં


મગની દાળના ચીલા\n– February 24, 2010Posted in: Uncategorized, ગુજરાતી, નાસ્તા, બ્રેકફાસ્ટ, વાનગીઓ\n૧ કપ મગની દાળ\n૩ – ૪ કળી લસણ\n૧ નાનું ટમેટું\n૧ નાની ડુંગળી\n૧/૨ ચમચો સમારેલો ફુદિનો\n૧/૪ ટી સ્પૂન સંચળ\nમગની દાળને ૪ થી ૫ કલાક પાણીમાં પલાળી રાખો ત્યાર બાદ તેને મિક્સરમાં અધકચરી વાટી લો. તેમાં ચણાનો લોટ અને જરૂરી પાણી ભેળવીને ઘાટું ખીરું બનાવો.\nસાથે સાથે ટમેટું અને ડુંગળીને સમારીને અથવા જાડી ખમણીથી છીણીને મિક્સ કરો. ચીલાને થોડા ક્રિસ્પી બનાવવા ખીરામાં કાકડીના બારીક ટુકડા પણ ઉમેરી શકો છો.\nસમારેલી કોથમીર,સમારેલો ફુદિનો, લસણની કળીઓ, આદુ અને લીલા મરચાંની પેસ્ટ બનાવીને ખીરામાં ભેળવો. હળદર, મીઠું, સંચળની સાથે ઈચ્છો તો થોડો ચાટમસાલો પણ નાખી શકાય. (જો ચાટમસાલો નાખવો હોય તો મીઠું અને સંચળનું માપ ઘટાડી નાખવું).\nહવે આ તૈયાર થયેલા મિશ્રણને નોનસ્ટિક અથવા સાદી તવી પર પાથરીને ફરતે સહેજ તેલ મૂકીને બન્ને બાજુ સારી રીતે ચડી જાય એટલે ગરમ ગરમ પીરસો.\n– નોનસ્ટિક તવી પર આ ચીલાને સહેજ પણ તેલ વિના પણ ઉતારી શકાય છે.\n– સવારના નાસ્તામાં કે રાતના ભોજનમાં આ ચીલા દહીં અને લીલી ચટણી સાથે ખૂબ સ્વાદિષ્ટ લાગે છે.\n– આ ખીરામાં ફણગાવેલા કે બાફેલા કઠોળ ઉમેરવાથી તેનું પોષણમૂલ્ય ખૂબ વધી જાય છે.\nTags: અધકચરી, આદુ, ઉમેરી, કલાક, કાકડી, ક્રિસ્પી, ખમણી, ખીરું, ઘાટું, ચણાનો લોટ, છીણી, જરૂરી, જાડી, ટમેટું, ટુકડા, ડુંગળી, પલાળી, પાણી, પોષણમૂલ્ય, બારીક, ભેળવીને, મગની દાળ, મગની દાળના ચીલા, મરચાંની પેસ્ટ, મિક્સ, મિક્સર, મીઠું, રાખો, લસણની કળીઓ, લીલા, વાટી, સંચળ, સાથે, સ્વાદ, સ્વાદિષ્ટ, હળદર\nPosted March 16, 2010 at 6:22 AM\nswatiben mane tamari vangio khubaj gami mare pani puri banavta sikhvu chhe to tame eni rit mane mokaljo\nDR ASHOK JAGANI\nPosted March 24, 2010 at 12:33 PM\ni want font of this site\nPosted October 24, 2013 at 11:19 AM\nબાળકો ને સ્કુલ માટે પૌષ્ટીક નાસ્તાઓ જણાવવા જણાવવા વિનંતી


ચર્મિયા Jeremiah 27 : ગુજરાતી - પવિત્ર બાઇબલ - ओઓલ્ડ ટેસ્ટામેન્ટ\nચર્મિયા પ્રકરણમાં 27\n1 યહૂદિયાના રાજા યોશિયાના પુત્ર સિદકિયાની કારકિદીર્ના આરંભમાં યમિર્યાની પાસે આ વચન યહોવાની પાસેથી આવ્યું,\n2 “યહોવાએ મને કહ્યું, તું તારે માટે ઝૂંસરી જોડતર બનાવ અને તે તારી ડોક પર મૂક, જેમ ખેતર ખેડતા બળદની ડોક પર હોય છે.\n3 ત્યારબાદ અદોમ, મોઆબ, આમ્મોન, તૂર અને સિદોનના રાજાઓને યહૂદિયાના રાજા સિદકિયાના દરબારમાં આવેલા તેના એલચીઓ મારફતે સંદેશા મોકલ:\n4 તેઓને કહે કે, ‘તમે જઇને તમારા માલિકોને કહો કે, સૈન્યોનો દેવ યહોવા ઇસ્રાએલના દેવે આ સંદેશો તમને મોકલાવ્યો છે,\n5 મેં પોતે જ મહાન સાર્મથ્ય અને શકિતથી પૃથ્વીને અને એના પર વસતાં માણસો અને પશુઓને ર્સજ્યા છે, અને હું ચાહું તેને તે આપી દઇ શકું છું.\n6 તેથી હવે તમારા સર્વ દેશો મેં બાબિલના રાજા, મારા સેવક, નબૂખાદનેસ્સારને સોંપ્યા છે. વળી જંગલી પશુઓ પણ તેની સેવા કરે તેવું મેં ઠરાવ્યું છે.\n7 બધી પ્રજાઓ તેના અને તેના પુત્રના અને પૌત્રના તાબામાં રહેશે, અને અંતે જ્યારે તેના દેશનો વારો આવશે ત્યારે બળવાન પ્રજાઓ અને મહાન રાજાઓ તેને તાબે કરશે; તેને આધીન થાઓ અને તેની સેવા કરો.\n8 “‘બળવાન પ્રજા અને રાજ્ય, બાબિલની ઝૂંસરી નીચે તમારી ગરદન મૂકો! જે કોઇ પ્રજા તેના ગુલામ બનવા ના પાડશે તેને હું શિક્ષા કરીશ. તે પ્રજા પર હું યુદ્ધ, દુકાળ અને મરકી મોકલીશ જેથી અંતે તે બાબિલના હાથમાં સોંપાઇ જાય.\n9 માટે તમારા પ્રબોધકો, જોશીઓ, ભૂવાઓ અને જાદુટોણા કરનારાઓ જેઓ તમને કહે કે, તમે બાબિલના રાજાની સેવા કરશો નહિ, તો તેની તરફ ધ્યાન ના આપશો.\n10 કેમકે તેઓએ તમને જૂંઠુ કહ્યું છે, જો તમે તેમની સલાહ માનશો અને બાબિલના રાજાના શરણે નહિ જાવ તો તમને તમારી ભૂમિમાથી હાંકી કાઢવામાં આવશે. હા, હું તમારો પીછો પકડીશ. અને તમે નાશ પામશો.\n11 “‘પણ જો કોઇ પ્રજા બાબિલના રાજાની ઝૂંસરી આગળ ગરદન ઝુકાવી દેશે, તો હું તેને પોતાની ભૂમિમાં સુખથી રહેવા દઇશ. તેઓ ત્યાં ખેતી કરશે અને વસસે.”‘ આ યહોવાના વચન છે.\n12 “‘યહૂદિયાના રાજા સિદકિયાને આ બધી બાબતો મે કહી, મેં કહ્યું, “તમે બાબિલના રાજાને શરણે જાવ, જેથી તમે જીવતા રહેશો.\n13 તારે તથા તારી પ્રજાએ યુદ્ધ, દુકાળ અને રોગચાળાથી શા માટે મરવું જોઇએ? જે કોઇ પ્રજા બાબિલના રાજાની તાબેદારી ન સ્વીકારે તેની યહોવાએ આ દશા કરવાની ધમકી આપેલી છે.”‘\n14 તેણે કહ્યું છે, “‘પ્રબોધકોની વાત ના સાંભળશો, જેઓએ તમને કહ્યું છે કે, તમારે બાબિલના રાજાની સેવા ન કરવી, કારણ કે તેઓ જૂઠા છે.\n15 મેં તેમને મોકલ્યા નહોતા. તેઓ મારા નામે તમને જૂઠાણા કહે છે. જો તમે તેઓનું સાંભળ્યા કરશો તો હું તમને આ દેશમાંથી હાંકી કાઢીશ, અને તમે આ ખોટું ભવિષ્ય ભાખનારા પ્રબોધકો સાથે નાશ પામશો.”‘\n16 6ત્યારબાદ મેં યાજકોને અને બધા લોકોને આ પ્રમાણે કહ્યું, “આ યહોવાના વચન છે: જે પ્રબોધકો તમને એમ કહે છે કે, ‘જુઓ, યહોવાના મંદિરની સાધનસામગ્રી થોડા જ વખતમાં બાબિલમાંથી પાછી લાવવામાં આવશે તેમની વાત સાંભળશો નહિ.’ તેઓ તમને જૂઠું કહે છે;\n17 તે લોકોનું કહેવું તમે સાંભળશો નહિ. બાબિલના રાજાની શરણાગતિ સ્વીકારો જેથી તમે જીવતા રહેશો, શા માટે આખું શહેર નાશ પામે?\n18 જો તેઓ સાચા યહોવાના પ્રબોધકો હોય, જો તેઓ મારી વાણી ઉચ્ચારતા હોય, તો તેમણે અત્યારે મારી સૈન્યોના દેવ યહોવાની એવી પ્રાર્થના કરવી કે, મંદિરમાં અને યહૂદિયાના રાજમહેલમાં અને યરૂશાલેમમાં બાકી રહેલી સાધનસામગ્રી બાબિલ ચાલી ન જાય.”\n19 બાબિલનો રાજા નબૂખાદનેસ્સાર યહૂદિયાના રાજા યહોયાકીમના પુત્ર યકોન્યાને તથા યહૂદિયાના તેમ જ યરૂશાલેમના સર્વ કુલીન લોકોને યરૂશાલેમમાંથી બાબિલમાં બંદીવાસમાં લઇ ગયો.\n20 ત્યારે મંદિરની સામેનો સ્તંભ, મંદિરના આંગણામાંનો પિત્તળનો મોટો હોજ, ધાતુના પાયા અને ક્રિયાકાંડ માટેના પાત્રો તે લઇ ગયો નહોતો.\n21 જે પાત્રો યહોવાના મંદિરમાં, યહૂદિયાના રાજાના મહેલમાં તથા યરૂશાલેમમાં હજુ રહેલા છે, તેના વિષે હું, ઇસ્રાએલનો દેવ, સૈન્યોનો દેવ યહોવા, આમ કહું છું;\n22 તે સર્વ ખજાનો બાબિલ લઇ જવામાં આવશે અને હું જ્યાં સુધી તેઓ પર ધ્યાન નહિ આપું ત્યાં સુધી તેઓ ત્યાં જ રહેશે. ત્યાર પછી હું તે સર્વ ખજાનાને ફરીથી યરૂશાલેમ લાવીશ.”


જાણો યુવતિઓ માટે કેવો હોવો જોઈએ જિમનો ડ્રેસ, વર્કઆઉટ દરમિયાન ના કરો આવી ભૂલો - Panchatiyo\nજાણો યુવતિઓ માટે કેવો હોવો જોઈએ જિમનો ડ્રેસ, વર્કઆઉટ દરમિયાન ના કરો આવી ભૂલો\nતંદુરસ્ત રહેવા માટે લોકો જિમ જવાનું પસંદ કરે છે. તેના માટે તમામ ચીજોનું ધ્યાન રાખે છે. ડાયટથી લઈને ક્યાં સમયે કઈ એક્સરસાઇઝ કરવાની છે, તે બધુ જ ધ્યાન રાખવામાં આવે છે. વર્કઆઉટ કરતા સમયે આપણે જોયું હશે કે લોકો અલગ અલગ કપડાં પહેરે છે, હકિકતમાં તે જરૂરી પણ હોય છે. આ કપડાનું ધ્યાન સામાન્ય લોકો રાખતા નથી પરંતુ મોટાભાગે હીરો-હીરોઇન આ ચીજોનું વધારે ધ્યાન રાખે છે. ઘણી યુવતિઓ જિમ તો શરૂ કરી દે છે પરંતુ તેમને એ જાણ હોતી નથી કે યુવતિઓ માટે જિમનો ડ્રેસ કેવો હોવો જોઈએ અને યોગ્ય રીતે વર્કઆઉટ કેવી રીતે કરવું જોઈએ.\nયોગ્ય ડ્રેસ પહેરીને જિમ કરવું જ તમારા સ્વાસ્થ્ય માટે સારું હોય છે. યોગ્ય ડ્રેસ પહેરીને એક્સરસાઇઝ દ્વારા તમારા શરીરને લાભ પહોંચી શકે છે, એટલા માટે એક્સરસાઇઝના હિસાબથી ડ્રેસ અપ પણ હોવું જોઈએ. તો ચાલો આ અંગે વિસ્તારથી જાણી લઈએ. એક્સરસાઇઝ કરતાં જો તમે ડ્રેસઅપનું ધ્યાન નહીં રાખો તો તે તમારા સ્વાસ્થ્ય માટે નુકશાનદાયક હશે. આ વિષયમાં બોલિવૂડ સેલિબ્રિટીઝ ઘણા આગળ છે. ભલે તે જાન્હવી કપૂર, સારા અલી ખાન કે મલાઈકા અરોરા ખાન હોય. બધા પોતાના જિમ ડ્રેસઅપને લઈને ચર્ચામાં રહે છે.\nજિમમાં જો તમે વર્કઆઉટ કરી રહ્યા છો તો તમારા પગને મજબૂત અને સુરક્ષિત બનાવી રાખવા માટે યોગ્ય શૂઝની પસંદગી જરૂરી છે. જો તમે રનીંગ એક્સરસાઇઝ કરી રહ્યા છો તો તેના માટે રનિંગ શૂઝ હોવા જોઈએ. આ સિવાય તમારા પગના બધા ભાગ જેમ કે પિંડલી, ઘૂંટણ અને પગની ઘૂંટીને સુરક્ષિત રાખવા માટે સારા શૂઝ જ પસંદ કરવાં.\nમાથા પરથી નિકળનાર પરસેવાને રોકવા માટે માથા પર જે પટ્ટી લગાવવામાં આવે છે તેને હુડી કહેવાય છે. માથા પરથી પરસેવો નીકળીને જ્યારે તે આંખો અને હોઠ પર આવે છે તો એક્સરસાઇઝ કરવામાં ઘણી તકલીફ થાય છે, એટલા માટે તમારે સારી રીતે પરસેવો શોષી લેનાર હુડીનો ઉપયોગ કરવો જોઈએ.\nપરસેવાને શોષી લેનાર ટી-શર્ટ\nજિમ કરતાં સમયે હંમેશા ટી-શર્ટ પહેરવા જોઈએ અને ટીશર્ટ પણ એવા જ પહેરવા જોઈએ કે જે પરસેવાને યોગ્ય રીતે શોષવામાં સક્ષમ હોય. શરીરમાંથી નીકળતા પરસેવાથી તમે પરેશાન ના થાવ તેના માટે એક સારું સ્વેટ રેજિસ્ટેડ ટી-શર્ટ અને ક્રોપ ટોપ પહેરવું જોઈએ.\nજો તમે હંમેશા જિમ જઈ રહ્યા છો તો તમારા માટે એ જાણવું જરૂરી હોય છે કે તમે કેટલી કેલરી બર્ન કરો છો. સામાન્ય રીતે કેલરીનો હિસાબ રાખવો મુશ્કેલ હોય છે. બજારમાં ઘણા બધા ફિટનેસ ટ્રેકર હાજર છે, જેને ખરીદીને તમે તમારી કેલરી અને ફિટનેસનું ધ્યાન રાખી શકો છો.\nશૂઝ સારા હોવા જ સૌથી સારી વાત હોતી નથી. શૂઝની સાથે સાથે સારા મોજા પણ હોવા જરૂરી છે. મોજા એવા હોવા જોઈએ કે જેનાથી પગના તળિયામાંથી નીકળતો બધો જ પરસેવો સુકાઈ જાય. હંમેશા સારી કવોલેટીનાં મોજા લેવા જોઈએ. તેનાથી પગમાં ઇન્ફેક્શન અને ફંગસની સમસ્યા સમાપ્ત થઈ જાય છે. એવા મોજા ક્યારેય પણ ના પહેરવા કે જેનાથી ખૂબ જ જલ્દી દુર્ગંધ આવવા લાગે છે.\nયોગ્ય શોર્ટ્સની પસંદગી\nજિમમાં વર્કઆઉટ કરતાં સમયે તમારે યોગ્ય શોર્ટ્સની પસંદગી કરવી જોઈએ કારણ કે જિમમાં ઘણા પ્રકારની એક્સરસાઇઝ કરવાની હોય છે તો તેના માટે શોર્ટ્સ સૌથી સારો વિકલ્પ હોઈ શકે છે. શોર્ટ્સ પણ એવા હોવા જોઇએ, જે પરસેવાને સારી રીતે શોષી શકે.\nઆજની દરેક યુવતિઓ ઈચ્છે છે કે તેના પતિમાં હોય આ ૯ ખૂબીઓ, દરેક પુરુષ માટે વાંચવા જેવું\nભીષ્મ પિતામહ અનુસાર યુવતિનાં વિવાહ પહેલા માતા-પિતાએ રાખવું જોઈએ આ વાતોનું ખાસ ધ્યાન


Manisha Koirala still single at age of 50 know about her 12 affairs – News18 Gujarati\nરસપ્રદ સ્ટોરી : એક ડઝન પુરૂષો સાથે સંબંધ રાખ્યા પછી પણ 50ની ઉંમરે એકલી છે મનીષા કોઈરાલા\nબોલિવૂડ એક્ટ્રેસ (Bollywood Actress) મનીષા કોઈરાલા (Manisha Koirala)એ 90ના દાયકામાં ઘણી ફિલ્મો (Film)માં કામ કર્યું છે. તે પોતાના અંગત જીવન (Personal Life)ના કારણે હંમેશા ચર્ચામાં રહે છે.\nLast Updated : November 05, 2021, 20:48 IST\nમુંબઈ : બોલિવૂડ એક્ટ્રેસ (Bollywood Actress) મનીષા કોઈરાલા (Manisha Koirala)એ 90ના દાયકામાં ઘણી ફિલ્મો (Film)માં કામ કર્યું છે. તે પોતાના અંગત જીવન (Personal Life)ના કારણે હંમેશા ચર્ચામાં રહે છે. અભિનેત્રી (Actress)એ ભારતીય હિન્દી ફિલ્મો ઉપરાંત મલયાલમ, તેલુગુ, બંગાળી અને નેપાળી ફિલ્મોમાં કામ કર્યું છે, મનીષાનો જન્મ નેપાળ (Nepal)માં થયો હતો. અભિનેત્રી પોતાની મહેનતના કારણે ફિલ્મ ઈન્ડસ્ટ્રીમાં પોતાની ઓળખ બનાવવામાં સફળ રહી હતી. તેણે પોતાના ફિલ્મી કરિયર (Career)માં ઘણી ફિલ્મો કરી છે અને તેની ઘણી ફિલ્મો બોક્સ ઓફિસ પર હિટ પણ રહી હતી. લાલ બાદશાહ, લાવારિસ, મન, જય હિંદ, દિલ સે, સલાખેં, ખામોશી, જાની દુશ્મનની એક અનોખી કહાની અને લજ્જા.\n50 વર્ષની મનીષા કોઈરાલાના જીવનમાં એક ડઝનથી વધુ પુરુષો સાથે સંબંધો રહ્યા છે. વર્ષ 2010માં મનીષા કોઈરાલાએ બિઝનેસમેન સમ્રાટ દહલ સાથે લગ્ન કર્યા હતા, પરંતુ આ લગ્ન લાંબો સમય ટકી શક્યા ન હતા. આજે અમે તમને મનીષા કોઈરાલા વિશે જણાવવા જઈ રહ્યા છીએ, જેમના જીવનમાં એક ડઝન પુરુષો સાથે સંબંધ હતા.\nફિલ્મ ઈન્ડસ્ટ્રીની સુપરહિટ ફિલ્મ સૌદાગરમાં મનીષા કોઈરાલા અને વિવેકે સાથે કામ કર્યું હતું. ફિલ્મના શૂટિંગ દરમિયાન તેઓ એકબીજાની નજીક આવ્યા હતા. પરંતુ તેમની નિકટતા ટૂંક સમયમાં અંતરમાં ફેરવાઈ ગઈ.\nપોતાના જમાનાના સુપરહિટ હીરો નાના પાટેકર મનીષા કોઈરાલાના પ્રેમમાં હતા. બંને ઘણી વખત જાહેર સ્થળો પર સાથે જોવા મળ્યા છે. મનીષાનું નાના પાટેકરના ઘરે આવવા - જવાનું ચાલતું રહેતું હતું. આ બંનેએ ઘણી ફિલ્મોમાં સાથે કામ કર્યું છે. મનીષાએ નાના પાટેકરને દગો આપ્યો. મનીષાએ નાના પાટેકરને કેમ છેતર્યા? આ અંગે આજ સુધી કોઈને જાણ થઈ નથી.\nડીજે હુસૈન મનીષાને ખૂબ પ્રેમ કરતા હતા અને બંને થોડા વર્ષો સુધી રિલેશનશિપમાં પણ હતા. ડીજે પણ તેની સાથે લગ્ન કરવા માંગતો હતો. ડીજે હુસૈને તેને પ્રપોઝ પણ કર્યું પરંતુ મનીષાએ ના પાડી.\nએન્થોની એક નાઈજીરિયન બિઝનેસમેન છે. બંનેના અફેર વિશે બધાને જલ્દી જ ખબર પડી ગઈ. પરંતુ આ બંને વચ્ચેનો સંબંધ લાંબો સમય ટકી શક્યો નહીં અને ટૂંક સમયમાં જ બંને છૂટા પડી ગયા.\nમનીષા કોઈરાલા સેસિલ એન્થનીથી અલગ થતાં જ આર્યન વૈદના પ્રેમમાં પડી ગઈ હતી. દર વખતની જેમ આ વખતે પણ મનીષાનું દિલ તૂટી ગયું હતું. હંમેશની જેમ આ સંબંધ પણ તૂટી ગયો.\nપ્રશાંત ચૌધરી મનીષા કોઈરાલાને ખૂબ પ્રેમ કરતા હતા. અને મનીષા સાથે લગ્ન પણ કરવા માંગતો હતો. પારિવારિક દબાણને કારણે બંને સાથે રહી શક્યા ન હતા. અને આ બંનેએ પોતાના માર્ગો પણ અલગ કર્યા.\nક્રિશ્ચિયન કોર્ન રોય\nપ્રશાંત ચૌધરીથી અલગ થયા બાદ મનીષા એકલતા અનુભવવા લાગી હતી. ફરી એકવાર મનીષા કોઈરાલા નેપાળમાં રહેતા એક ખ્રિસ્તી સાથે પ્રેમમાં પડી ગઈ. તેઓ લાંબા સમય સુધી એકબીજા સાથે રહ્યા. ક્રિશ્ચિયન મનીષાને ખૂબ પ્રેમ કરતો હતો. અને તે પણ તેની સાથે લગ્ન કરવા માંગતો હતો. ક્રિશ્ચિયને મનીષાને લગ્ન માટે પ્રપોઝ પણ કર્યું હતું. પરંતુ આ વખતે મનીષાએ લગ્નનો પ્રસ્તાવ ફગાવી દીધો હતો. ફરી એકવાર તેમનો સંબંધ તૂટી ગયો.\nતારિકા પ્રેમ જી\nમનીષાએ તેના જીવનમાં તારિકા પ્રેમજીને પણ પ્રેમ કર્યો હતો. તમને જણાવી દઈએ કે તારિક પ્રેમજી પ્રખ્યાત બિઝનેસમેન અઝીમ પ્રેમજીના પુત્ર છે. મનીષા અને તારિકા બંને એકસાથે ખૂબ જ સારા લાગતા હતા. બાકીના લોકોને આ બંનેની જોડી ખૂબ જ પસંદ આવી હતી.પરંતુ તેમના સંબંધો પણ વધુ ટકી શક્યા નહીં અને ટૂંક સમયમાં બ્રેકઅપ થઈ ગયું.\nરાજીવ મૂલચંદાની એક ભારતીય મોડલ છે. મનીષા કોઈરાલાને મળ્યા પહેલા તેઓ કોઈ બીજાના પ્રેમમાં હતા. રાજીવ મૂલચંદાનીએ જ્યારે મનીષાને જોઈ ત્યારે તે તેના માટે પાગલ બની ગઈ અને મનીષા માટે તેણે તેની ગર્લફ્રેન્ડ ઐશ્વર્યાને છોડી દીધી હતી. મનીષા કોઈરાલાએ પોતે મીડિયા સામે પોતાના સંબંધો વિશે કબૂલાત કરી હતી. પરંતુ દર વખતની જેમ આ વખતે પણ મનીષા અને રાજીવ સાથે રહી શક્યા નથી.\nરાજીવ મૂલચંદાનીથી અલગ થયા બાદ મનીષા કોઈરાલાએ સંદીપ ચૌટાને પોતાનું હૃદય આપી દીધું હતું. સંદીપ ચૌટા સંગીતકાર છે. તેઓ લાંબા સમય સુધી રિલેશનશિપમાં રહ્યા હતા. પરંતુ સંદીપના કારણે મનીષાનું બ્રેકઅપ થઈ ગયું. મનીષા કહે છે કે તે અમારા સંબંધોને લઈને બિલકુલ ગંભીર ન હતો.\nફરી એકવાર મનીષા કોઈરાલા ફરી પ્રેમમાં પડી. મનીષા અને ક્રિસ્ટોફર3વર્ષથી રિલેશનશિપમાં હતા. બંને ઘણી વખત સાથે જોવા મળ્યા હતા. આ વખતે પણ મનીષા દુલ્હન બની શકી નથી અને ટૂંક સમયમાં તેણીએ ક્રિસ્ટોફર સાથે સંબંધ તોડી નાખ્યો.\nક્રિસ્ટોફરથી અલગ થયા બાદ મનીષા કોઈરાલાએ 2010માં સમ્રાટ દહલ સાથે લગ્ન કર્યા હતા. સમ્રાટ દહલ એક સફળ બિઝનેસમેન છે. ટૂંક સમયમાં જ તેમના સંબંધોમાં ઉતાર-ચઢાવ આવ્યા. મનીષાએ સમ્રાટ દહલને છૂટાછેડા આપવાનો નિર્ણય કર્યો. મનીષાએ 2012માં સમ્રાટ દેહલથી છૂટાછેડા લીધા હતા.\nFirst published: November 05, 2021, 20:48 IST\nbollywood Interesting storyManisha Koirala


હત્યાનો હેતુ ન હોય તો આરોપીને તેના માટે દોષીત ગણાય નહીં ઃ સુપ્રીમ\nહુમલામાં થયેલી સામાન્ય ઈજાથી વ્યક્તિ મૃત્યુ પામે તો આરોપી હત્યારો ન ગણાય\n(પીટીઆઈ)\tનવી દિલ્હી, તા. ૨૫\nસર્વોચ્ચ અદાલતે મહત્વનો ચુકાદો આપતા જણાવ્યું હતું કે હત્યાના ઈરાદા વગર કરાયેલા હુમલામાં સામાન્ય ઈજા થવાથી વ્યક્તિ મૃત્યુ પામે તો હુમલો કરનાર વ્યક્તિને હત્યા બદલ સજા આપી શકાય નહીં.\nન્યાયાધીશો ટી.એસ. ઠાકુર અને જ્ઞાાનસુધા મિશ્રએ હત્યાના એક કેસ અંગે રાજસ્થાન વડી અદાલતના ચુકાદાને બહાલી આપતા આ તારણ રજૂ કર્યું હતું. લાલુ નામની વ્યક્તિ પર ૬ વ્યક્તિએ હુમલો કર્યો હતો. પણ તેમનો ઇરાદો હત્યાનો ન હોવાથી રાજસ્થાન વડી અદાલતે તેમને હત્યાના કેસમાંથી છોડી મુકતો ચુકાદો આપ્યો હતો.\nન્યાયાધીશ ઠાકુરે ચુકાદો આપતા જણાવ્યું હતું કે સામાન્ય દેખાતી ઈજાના કારણે મૃત્યુ થઈ શકે છે તે નક્કી કરવું ઘણું અઘરું કામ છે. પોસ્ટમોર્ટમ કરનારા તબીબે પણ આ કેસમાં ઈજા મૃત્યુ નોતરવા માટે પૂરતી હોવાનું નોંધ્યું નથી. અગાઉ ટ્રાયલ કોર્ટે મોહનલાલ, નાથુ, સુરજમાલ, લક્ષ્મણ, કાલુ અને બાલુ રામને ૨૩મી જાન્યુઆરીના રોજ રાજસ્થાનના પ્રતાપગઢમાં સેવાના ગામે લાલુની હત્યા કરવા બદલ આજીવન કારાવાસની સજા ફટકારી હતી. સૂત્રોના જણાવ્યા મુજબ આરોપીઓ લાકડી અને ધારિયાથી સજ્જ હતાં અને તેમણે લાલુ તેમજ તેના મિત્ર શંભુલાલને ઢોર માર માર્યો હતો. જોકે વડી અદાલતે અરજીના પગલે પોસ્ટમોર્ટમ અહેવાલને આધાર રાખીને આરોપીઓને હત્યાના આરોપમાંથી મુક્ત કર્યા હતાં. જેના પગલે વડી અદાલતના આ ચુકાદાને સર્વોચ્ચ અદાલતમાં પડકારાયો હતો.


નિર્ભયા કેસ: હવે દોષિતો પાસે બચ્યા માત્ર બે વિકલ્પ\nબુધવાર, નવેમ્બર 21 2018, 17:57 Hrs(IST)\nનવગુજરાત સમય | Publish Date: Jul92018 3:30PM\nસુપ્રીમ કોર્ટે નિર્ભયા ગેંગરેપ અને મર્ડર કેસમાં ચાર પૈકીના ત્રણ આરોપીએની રિવ્યુ પિટિશન ફગાવી દીધી છે. આ સાથે જ હવે દોષિતો પાસે દયા અરજી માટે ફક્ત બે જ વિકલ્પ બચ્યા છે. દોષિત ઠેરવવામાં આવેલા ચારેય આરોપીઓ પાસે ક્યૂરેટિવ પિટિશનલ દાખલ કરવાનો એક વિકલ્પ છે. જો તે પણ ફગાવી દેવામાં આવે છે તો રાષ્ટ્રપતિ સમક્ષ તેઓ દયાની અરજી કરી શકે છે. આ બે વકિલ્પ સિવાય અન્ય કોઈ જ વિકલ્પ હવે આરોપીઓ પાસે બચતો નથી. જો રાષ્ટ્રપતિ પણ ચારેય આરોપીઓની દયા અરજી ફગાવી દે છે તો તેમની પાસે કોઈ જ રસ્તો રહેતો નથી.\nશું છે ક્યૂરેટિવ પિટિશન\nજ્યારે કોઈ આરોપીની દયા અરજી માટેની રિવ્યૂ પિટિશન ફગાવી દેવામાં આવે છે, ત્યારે ક્યૂરેટિવ પિટિશન કરીને આરોપીઓ પોતાની સજા હળવી કરવા કોર્ટના દ્વારા ખટખટાવી શકે છે. ક્યૂરેટિવ પિટિશન આ આરોપી પાસે એકમાત્ર તક હોય છે જેમાં તેને રાહત મળી શકે છે. ક્યૂરેટિવ પિટિશનની સુનાવણી કોર્ટરૂમમાં નથી થતી અને તે બંધ રૂમમાં કરવામાં આવે છે. ક્યૂરેટિવ પિટિશન ભારતીય ન્યાયપ્રણાલીમાં અંતિમ કડી હોય છે. આ પિટિશનનો નિર્ણય આવ્યા બાદ આરોપી પાસે અંતિમ વિકલ્પ રાષ્ટ્રપતિ સમક્ષ દયા અરજી કરવાનો જ બચે છે.\nસુપ્રીમ કોર્ટે પવન, વિનય અને મુકેશની ફાંસીની સજા યથાવત્ રાખી છે. કોર્ટે સ્પષ્ટ રીતે જણાવ્યું છે કે કેસમાં પુનર્વિચાર માટે કોઈ જ અવકાશ રહેતો નથી. બચાવ પક્ષના વકીલ એપી સિંહે જણાવ્યું કે પવન અને વિનયની રિવ્યૂ પિટિશન માટે તેમણે દલીલ કરી હતી, પરંતુ અક્ષય દ્વારા રિવ્યૂ પિટિશન પાછળથી દાખલ થઈ હતી જેને લીધે તેના પર દલીલ ના થઈ શકી. મુકેશ તરફથી વકીલ એમએલ શર્માએ રિવ્યૂ પિટિશન દાખલ કરી હતી. શર્માએ જણાવ્યું કે ત્રણેય દોષિતોને કોઈ રાહત મળી નથી જેથી અક્ષયને પણ રાહત મળવાની શક્યતા રહેતી નથી.


ભરૂચ : ચાર વર્ષ પહેલાં નિર્મિત ભૃગુઋષિ બ્રિજ પર ગાબડાં, માર્ગોએ કહાવતને સાચી ઠેરવી Connect Gujarat\nHome ગુજરાત ભરૂચ : ચાર વર્ષ પહેલાં નિર્મિત ભૃગુઋષિ બ્રિજ પર ગાબડાં, માર્ગોએ કહાવતને...\nભરૂચ : ચાર વર્ષ પહેલાં નિર્મિત ભૃગુઋષિ બ્રિજ પર ગાબડાં, માર્ગોએ કહાવતને સાચી ઠેરવી\nભરૂચ શહેરમાં ચાર વર્ષ પહેલાં ટ્રાફિકની સમસ્યા નિવારવા બનાવાયેલ બ્રિજ ખાડાયુક્ત થઈ રહ્યો છે. ભૃગુરૂષિના નામથી બનાવાયેલ અને નાયબ મુખ્યમંત્રીના હસ્તે લોકાર્પિત ભૃગુરૂષિ પુલ પર ગાબડાં પડી ગયા છે. પુલની ભંગાણ હાલતના કારણે વાહન ચાલકોને મુશ્કેલી વેઠવી પડી રહી છે.\nનર્મદા નદીના કાંઠે વસેલું, ખારીસિંગથી પ્રખ્યાત ભરૂચ ખરાબ રસ્તાઓના કારણે પણ પ્રચલિત છે. ભરૂચની હાલની પરિસ્થિતી વર્ષોની કહેવતને સાર્થક કરે છે. ભરૂચના બ્રિજ અને માર્ગો ભાંગ્યું ભાંગ્યું તોય ભરૂચની તસવીર પ્રસ્તુત કરે છે. જેને અનુભવ દરેક ભરૂચવાસીને થાય છે. ચાર વર્ષ પહેલાં ભરૂચવાસીઓના સમય અને ઈંધણની પરવા કરી ટ્રાફિક નિવારવા હેતુ રાજ્ય સરકારે કોલેજથી કોર્ટ તરફ જવા બ્રિજને મંજૂરી આપી હતી. જેની કામગીરી પણ તાબડતોબ શરૂ કરવામાં આવી હતી. 2016માં નાયબ મુખ્યમંત્રી નીતિન પટેલે આ ઓવર બ્રિજનું નામ ભરૂચની તપોવન ભૂમિ જે વ્યક્તિના નામથી ઓળખાય છે તે ભૃગુરૂષિના નામથી ભૃગુરૂષિ ઓવરબ્રિજનું નામ આપી લોકાર્પણ કર્યું હતું. વાહન ચાલકો માટે આ બ્રિજ આશીર્વાદરૂપ સાબિત થયો છે. કરોડોના ખર્ચે નિર્માણ પામેલ આ બ્રિજ ચાર વર્ષમાં જ રંગ બતાવી રહ્યો હોય તેમ બ્રિજના બંને છેડા પર મસમોટા ખાડાઓ પડી ગયા છે. એક તરફ 150 વર્ષ ઉપરાંતથી બ્રિટિશ શાસન ટાણેનો ગોલ્ડન બ્રિજ અડીખમ છે ત્યાં કરોડોના ખર્ચે બનેલ ભૃગુરૂષિ બ્રિજ ડચકા ખાતો થઈ ગયો છે. વાહન ચાલકો માટે આશીર્વાદરૂપ પુલ ગબડાઓના કારણે વાહન ચાલકો માટે આફતરૂપ બની રહ્યો છે. હાલાકી વેઠી રહેલા વાહન ચાલકો ભ્રષ્ટાચારના આક્ષેપ કરી રહ્યા છે.\nપ્રથમ વરસાદમાં જ બ્રિજ પર ખાડાઓ પડી જતાં કામગીરી પર સવાલો ઉઠી રહ્યા છે. ટૂંકા ગાળામાં બ્રિજની હાલત ભયંકર થતાં વાહન ચાલકો દહેશત અનુભવી રહ્યા છે.તકલાદી મટિરિયલ વાપરી ગોબાચારી કર્યાનો આક્ષેપ કોન્ટ્રાકટર તેમજ તંત્ર પર થઈ રહ્યો છે. ત્યારે\nભરૂચ નગરપાલિકા અને આરએમબીના વિવાદમાં રસ્તાઓની મરમ્મત થતી નથી. તંત્રની લાપરવાહીના કારણે વાહન ચાલકો પારાવાર મુશ્કેલી ભોગવી રહ્યા છે.\nઆ મુદ્દે ભરૂચ નગરપાલિકા પ્રમુખ સુરભિ તમાકુવાળાએ બ્રિજના બંને છેડે 31 લાખના ખર્ચે આરસીસી રોડ બનાવવામાં આવશે તેમજ અન્ય બિસ્માર માર્ગોનું સમારકામ શરૂ કરી દેવામાં આવ્યું હોવાનું જણાવ્યુ હતું.\nPrevious articleસુરત : નોટબંધી સમયે કલામંદિર જવેલર્સ દ્વારા સોનું વેચવાના નામે મની લોન્ડરીંગ થયું હોવાના કૌભાંડની ઊડી હવા..!\nNext articleરાજકોટ : રૂ. 40 લાખનું સોનું અને રોકડ લઈને જતાં હતા જેતપુરના વેપારી, જુઓ પછી અચાનક શું બન્યું..!


શેરબજારમાં પ્રારંભીક ગાબડા બાદ જોરદાર તેજી: આંકમાં 327 પોઈન્ટનો ઉછાળો - Sanj Samachar\n23 April 2021 06:45 AM\nકોરોનાના કારણે ડીસ્કાઉન્ટ: બેંક-મેટલ શેરામાં ઉછાળો\nમુંબઈ શેરબજારે કોરોનાના રેકોર્ડબ્રેક કેસ- મહારાષ્ટ્રના લોકડાઉન જેવા કારણોને ડીસ્કાઉન્ટ કર્યુ હોય તેમ આજે તેજીનો ઝોક હતો. બેંકોની આગેવાનીમાં હેવીવેઈટ શેરોમાં ઉછાળાના પ્રભાવ હેઠળ સેન્સેકસમાં 327 પોઈન્ટનો સુધારો હતો.\nશેરબજારમાં આજે શરુઆત નબળા ટોને રહી હતી. દિલ્હી પછી મહારાષ્ટ્રમાં પણ લોકડાઉન લાગુ પડયુ હોવાથી ઈન્વેસ્ટરો-ઓપરેટરો સાવધાનીભર્યુ વલણ અપનાવવા લાગ્યા હતા. મોટાભાગના શેરો નરમ હતા. પરંતુ બપોરે અચાનક ટ્રેન્ડ બદલાયો હતો અને માર્કેટે તેજીનો માર્ગ પકહી લીધો હતો. કોરોનાનો ગભરાટ ખંખેરાઈ ગયાની છાપ હતી. બેંક તથા સ્ટીલ શેરોમાં આકર્ષણ હતું.\nજેએસડબલ્યુ સ્ટીલ, ટીસ્કો, આઈસીઆઈસીઆઈ બેંક, એચડીએફસી બેંક, વીપ્રો, અદાણી પોર્ટ, બજાજ ઓટો, ડો. રેડ્ડી, એચડીએફસી, આઈટીસી, કોટક બેંકમાં ઉછાળો હતો. શ્રી સિમેન્ટ, ટાઈટન, ટાટા કન્ઝયુમર્સ, હિન્દ લીવર, એશિયન પેઈન્ટસ તથા મહીન્દ્ર જેવા શેરો નબળા હતા.\nમુંબઈ શેરબજારનો સેન્સીટીવ ઈન્ડેકસ 327 પોઈન્ટના ઉછાળાથી 48033 હતો જે ઉંચામાં 48131 તથા નીચામાં 47204 હતો. નેશનલ સ્ટોક એકસચેંજનો નિફટી 96 પોઈન્ટના સુધારાથી 14393 હતો. જે ઉંચામાં 14424 તથા નીચામાં 14151 હતો. બેંક નિફટી 570 પોઈન્ટ તથા મીડકેપ આંક 110 પોઈન્ટ વધ્યા હતા.\nજો દેશમાં એક મહિનાનું લોકડાઉન કરાશે તો જીડીપીમાં બે ટકાનું નુકસાન નક્કી 21 April 2021 05:58 AM


નહેરમાં કૂદવા માટે જઇ રહ્યું હતું આ પ્રેમી યુગલ,5કલાકમાં જીવનમાં આવ્યો સુખદ વળાંક\nશહેરમાં મંગળવારે એક પ્રેમી યુગલ નહેરમાં કૂદીને આત્મહત્યા કરવાનું હતું. ત્યારે જ એક મિત્રની તેમના પર નજર પડી અને તેણે બંનેને આવું પગલું ભરવાથી રોકી લીધા. પછી તેમને લઇને પોલીસ સ્ટેશન ગયો, જ્યાં પોલીસે તે બંનેને સમજાવ્યા. બંનેના માતા-પિતાને પણ પોલીસ સ્ટેશન બોલાવ્યા. મોડી રાતે ચાલેલી પંચાયત પછી પોલીસ સ્ટેશનમાં બંનેની સગાઇ થઇ ગઇ.\nબિધનુ પોલીસ સ્ટેશન વિસ્તારના એક ગામમાં રહેતા વિવેકનું પાડોશમાં રહેતી નિશા (કાલ્પનિક નામ) સાથે અઢી વર્ષથી અફેર ચાલી રહ્યું હતું. બંને એકબીજા સાથે લગ્ન કરવા માંગતા હતા. પરંતુ તેમના ઘરવાળાઓ આની વિરુદ્ધ હતા. યુવતીના પરિવારજનોએ તેનું ઘરેથી નીકળવાનું સુદ્ધાં બંધ કરાવી દીધું હતું. વિવેકનું કહેવું છે કે તેણે નિશાના ઘરવાળાઓની સામે લગ્નનો પ્રસ્તાવ મૂક્યો, પરંતુ તેઓ ન માન્યા. ત્યારબાદ બંનેએ સાથે મરવાનો ફેંસલો કરી લીધો.\nવિવેકે જણાવ્યું કે, પોલીસે મારા અને નિશાના ઘરવાળાઓને પોલીસ સ્ટેશન બોલાવ્યા. લગભગ5કલાક ચાલેલી ચર્ચા અને વિવાદ પછી બંનેના ઘરવાળાઓ લગ્ન માટે તૈયાર થયા. 'અમે બંને બહુ જ ખુશ છીએ. પોલીસે પણ તેમાં સારી ભૂમિકા નિભાવી, અમે સમગ્ર પોલીસ સ્ટેશનનો આભાર માનીએ છીએ.' બિધનૂ પોલીસ સ્ટેશનના અધિકારી સંજીવ ચૌહાણના જણાવ્યા પ્રમાણે, બંને એક જ કાસ્ટના છે, બંને સમજદાર છે. પરિવારની પરસ્પરની સંમતિથી લગ્ન માટે તૈયાર થઇ ગયા છે. પોલીસ સ્ટેશનમાં તેમની સગાઇ થઇ છે.


મલાઈકા અરોરા અને અર્જુન કપૂર મુંબઈની હોસ્પિટલમાં જોવા મળ્યા સાથે, આખરે શું છે મામલો? - GSTV\nમલાયકા અરોરા અને અર્જુન કપૂર મુંબઇની વાંદરાની એક અદ્યતન હોસ્પિટલમાં સાથે જોવા મળ્યા હતા. હવે તેમની આ મુલાકાત ચર્ચાનો વિષય બની છે. તેમની સાથેની તસવીરો પણ સોશિયલ મીડિયા પર ફરી રહી છે.\nપાર્ટીઓથી ડિનર ડેટ સાથે કરતા મલાયકા અને અર્જુન કપૂર શુક્રવારે એક અસામાન્ય જગ્યાએ જોવા મળ્યા હતા. સોશિયલ મીડિયા પર ફરી રહેલી તસવીરોમાં તેઓ હોસ્પિટલના કેઝ્યુલિટિ વોર્ડ પાસે દેખાયા હતા, જ્યાં તસવીરકારોએ તેમની તસવીર ઝડપી લીધી હતી.\nઆ પ્રેમીપંખીડા કેઝ્યુઅલ અને કમ્ફર્ટ લુકમાં હોસ્પિટલમાં દાખલ થતા જોવા મળ્યા હતા. હોસ્પિટલ સુધી પહોંચવા તેમણે અન્ય સાઇડની કાર રોકીને સડક પાર કરી હતી. જોકે તેઓ અહીં શા માટે આવ્યા હતા તે જાણવા મળ્યું નથી.\nહાલમાં જ મલાયકાએ ફરી એક વખત અર્જુનના ઉલ્લેખ વગર એક લાગણીશીલ પોસ્ટ મુકી હતી. જેમાં તેણે લખ્યું હતું કે, ” એક નજીકની વ્યકિત, એકએવી વ્યક્તિ જેને મળવાથી એક કનેકશનનો અહેસાસ થાય છે, એક એવા કનેકશનનો જેનો આ પહેલા અનુભવ નથી કર્યો. સમયની સાથે આ લગાવ અને સંબંધ વધુ ઊંડો થતો ગયો.”\nમલાયકા અન અર્જુન ૧૯મી એપ્રિલે લગ્ન કરવાના છે, તેવી અટકળ હતી. તેઓ ક્રિશ્ચિયન વિધિથી ચર્ચમાં લગ્ન કરવાની વાત હતી.\nબોલિવૂડમાંથી આવ્યા વધું એક દુ:ખદ સમાચાર, ‘શોલે’ના આ લિજેન્ડરી એક્ટર અને કોમેડિયનનું થયુ નિધન\nકપિલ શર્માને છોડી કૃષ્ણા અને ભારતી લાવી રહ્યા છે નવો શૉ, નવા શૉનો FIRST LOOK કંઈક આવો હશે\nભાજપના નેતાનું વિવાદિત નિવેદન : માયાવતી ગઠબંધન તોડશે અને અખિલેશ વાનરોની માફક ઘુમશે


રૂ ઉત્પાદનમાં ચીન ભારતને હરાવીને મોખરાનું સ્થાન લેશે\nઅમદાવાદ, તા. 12 ફેબ્રુ.\nપ્રતિકૂળ આબોહવા, પાણીની અછત અને વાવેતર વિસ્તારમાં વધારાના અભાવને પગલે ભારત વિશ્વમાં રૂના સૌથી મોટા ઉત્પાદક તરીકેનું સ્થાન ગુમાવી દે એવી શક્યતા છે.\nતાજેતરના આંતરરાષ્ટ્રીય અહેવાલો અનુસાર પાક વર્ષ 2018-19માં ભારતને બદલે રૂ ઉત્પાદનમાં મોખરાનું સ્થાન લે એવી શક્યતા છે. ચીને ચડિયાતી કૃષિ પદ્ધતિઓ દ્વારા કપાસની ઊપજમાં સારો એવો સુધારો કર્યો છે.\nઈન્ટરનેશનલ કોટન એડવાઈઝરી કમિટીએ તાજેતરમાં કહ્યું હતું કે કેટલાક વિસ્તારોમાં અપૂરતા વરસાદને કારણે ભારતમાં કપાસનું ઉત્પાદન આ વર્ષે7ટકા ઘટવાની ધારણા છે, જ્યારે ચીનનું ઉત્પાદન એક ટકો વધીને 59.4 લાખ ટન થવાનો અંદાજ છે.\n2018ના અૉગસ્ટ-ડિસેમ્બર દરમિયાન ભારતમાં કપાસનું ઉત્પાદન 59.8 લાખ ટન અંદાજાય છે, પરંતુ ભારત અૉક્ટોબર-સપ્ટેમ્બર પાક વર્ષને અનુસરે છે. ઉદ્યોગના સૂત્રોના મતે ભારતનું કપાસનું ઉત્પાદન હજી ઘટવાની ધારણા છે.\nકોટન એસોસિયેશન અૉફ ઈન્ડિયાના અંદાજ અનુસાર વર્તમાન પાક વર્ષમાં ભારતમાં કપાસનો પાક 335 લાખ ગાંસડી (170 કિલોની) ઉતરશે જે 2010-11 પછી સૌથી ઓછો હશે. ``આ વર્ષે ભારત ચીનથી પાછળ રહી જશે, જેને માટે પ્રતિકૂળ હવામાન અને પાણીની અછત જવાબદાર હશે. તેલંગણા અને કર્ણાટકમાં પરિસ્થિતિ વધુ ખરાબ છે,'' એમ સીએઆઈના પ્રમુખ અતુલ ગણાત્રાએ કહ્યું હતું.\n``છેલ્લાં કેટલાંક વર્ષોથી અમુક અપવાદોને બાદ કરતાં કપાસનું ઉત્પાદન સતત ઘટતું જાય છે. એકર દીઠ ઊપજ ખૂબ ઓછી છે અને જીવાતના ઉપદ્રવને લીધે વાવેતર વિસ્તાર વધારવો પણ મુશ્કેલ છે. આમ કપાસના પાકમાં આપણે સંતૃપ્તિની સપાટીની નજીક પહોંચી ગયા છીએ,'' એમ ગણાત્રાએ કહ્યું હતું.\nભારતમાં કપાસની ઊપજ હેકટર દીઠ 485-500 કિલો છે, જ્યારે ચીનમાં તે 1755 કિલો છે. ઓછી ઊપજ માટે શ્રેષ્ઠ કૃષિ પદ્ધતિઓ વિશેના ખેડૂતોના અજ્ઞાનને જવાબદાર ગણાવતા સેન્ટ્રલ ઈન્સ્ટિટયૂટ ફોર કોટન રિસર્ચના ડિરેકટર વી. એન. વાઘમારેએ કહ્યું હતું કે કેટલાક વિસ્તારોમાં આપણે ત્યાં હેકટર દીઠ 1200-1500 કિલોનો ઉતારો મળ્યો છે. કૃષિ પદ્ધતિ સારી હોય તો ઊપજ વધે છે.\nનિષ્ણાતોના કહેવા અનુસાર ગુજરાત અને મહારાષ્ટ્રમાં આશરે 85 ટકા ખેડૂતોએ પ્રથમ અને બીજી વીણાઈ બાદ છોડ ઉખેડી નાખ્યા છે. તેથી ત્રીજી અને ચોથી વીણાઈ અશક્ય બની જાય છે.\nભારતમાં કપાસનો 77 ટકા વાવેતર વિસ્તાર બિનસિંચાઈનો હોવાથી વરસાદ પરનું અવલંબન વધી જાય છે, એમ ગણાત્રાનું કહેવું છે.


દરીયાને પાર બીજો દરીયો...\n(સૂરજની પાર દરિયો - વિનેશ અંતાણી, પ્ર.આ-1984, પ્રકાશક- આર.આર.શેઠની કંપની, મુંબઈ, મૂલ્ય રૂ. 22-00)\n“સૂરજની પાર દરિયો” નવલકથા આશુ અને કોશાનાં ભગ્ન જીવનની કથા છે. રોજનાં એકધારા જીવનમાંથી કંટાળીને થોડા દિવસનો આનંદ મેળવવા માટે કોશા એના પતિ આશુ આગળ ગોવાનો પ્રવાસ માગે છે. અને આ પ્રવાસ કેવો મોઘો પડે છે તેનું નિરૂપણ કરવામાં આવ્યું છે.\nશ્રી વિનેશ અંતાણીએ તેમની નવલકથા ‘પ્રિયજન’ની અંદર લગ્નપ્રેમની કહાની સરસ રીતે આલેખી છે. તેનાં મુખપૃષ્ઠ ઉપર તેમને લખ્યું પણ છે કે ‘જીવનને ભરપુર જીવી લીધું હોય, બધુંજ સભર હોય અને જીવનની એક નમતી સાંજે એકાદ ચહેરો ડોકાઈ જાય ત્યારે કઈ ક્ષણ સાચી? કે પછી બંને ? પરંતુ અહીં આ જીવનનાં ભરપુરની શોધ છે. જેવી રીતે ચારુ લગ્ન પહેલા અને લગ્ન પછી જે રીતે અલગ અલગ પરિસ્થિતિમાં આનંદથી જીવી શકે છે તેવી રીતે અહીં કોશા જીવી શકતી નથી. એને શોધે છે થોડા આનંદના દિવસોની આ આનંદએને મળતો નથી. અને જેની પાસેથી મળે છે તે નંદ છે અને નંદ સાથે કોશાનો કયો સંબંધ ? તો એ સંબંધનો ક્યાંય ઉલ્લેખ મળતો નથી. માત્ર બે-ત્રણ દિવસોનો પરિચય એટલો જ સંબંધ.’\nકોશાના પંદર વર્ષથી આશુ સાથે સહજીવન (લગ્નજીવન) ગાળે છે. પરંતુ આટલા વર્ષમાં તે માત્ર બે જ વખત આશુની સાથે બહાર ફવા ગઈ છે. પછી તો તેમનાં જીવનમાં રીના આવી અને આખાય ઘરની સાર-સંભાળની કાળજી તેનાં ઉપર આવી ગઈ. આ વખતે થોડા દિવસ પછી રીના સ્કૂલનાં પ્રવાસમાં જવાની છે. બાપુજી દેશમાં જવાના છે અને ત્યારબાદ ઋત્વિજનાં લગ્નની તૈયારીઓ... કોશાને વિચાર આવે છે. આ જે થોડા દિવસનો અત્યારે સમય મળ્યો છે એમાં જો ગોવા ફરી આવીએ તો કેવું સારું ? અને તેનો પ્રસ્તાવ તે આશું આગળ મુકે છે. આશું કમને પણ કોશાના નિર્ણય સાથે સહમત થવું પડે છે. બસ ટીકિટ મેળવી ગોવા જવા રવાના થાય છે. ગોવામાં મહામુસીબતે રૂમ મળે છે. એક દિવસનું સહજીવન ગાળે છે. અને આશુંને મુંબઈ પરત આવવું પડે છે. કારણ કે મુંબઈમાં તેની કંપનામાં લેબર પ્રોબ્લેમ ઊભો થાય છે. ત્યાં ગોવામાં એકલી કોશા રોકાય છે. એક દિવસ સાંજે તેને એક અજાણ્યો પુરૂષ નંદ મળે છે. અને આ નંદ સાથે બે-ત્રણ દિવસ મુક્તપણે ગોવાનાં દરિયા કાંઠે ફરે છે અને આ સફર દરમિયાન કરેલા પાપોની યાદી. આશુ પાછો મુંબઈ આવવાનો છે. ત્યાં કથા પૂરી થાય છે.\nકોશા દરરોજની એકધારી જિંદગી જીવતી હોય છે. જમતી વખતે બાપુજીને જમવામાં શું જોઈએ, ઋત્વિજભાઈની સંભાળ, તેમની ટેવો-કુટેવો, આશુનો ખ્યાલ અને રીનાનું હોમવર્કનું ખરું જ. આ બધાથી મુક્ત થવા માટે, થોડું પોતાનું પણ કશુંક જીવન છે. એવું જીવવા માટે કોશા મુંબઈથી ગોવા આવે છે. કોશા કહે છે એક ધારી જીંદગી, આખા ઘરની જવાબદારી અને રીનાનું મોટા થવું – બસ, બીજું કશું જ કરવાનું નહોતું. મને ઘણીવાર વિચાર આવતો, આમને આમ વાળ ધોળા થઈ જશે. દર સિઝનમાં સામયિકોમાં છપાતી જુદાં જુદાં સ્થળોની પ્રવાસ માહિતી હું વાંચતી, પણ બહાર નીકળી શકાતું નહીં. અંગત જિંદગી જેવું કશું જ નહોતું રહ્યું. (પૃ.27,28) એક સુખી ઘરની અંદર કોશા જીવી રહી હતી. આ ઘર કેવું હતું ?તેમાં કોશાની જિંદગી કેવી હતી ? કોશા જ કહે છે: ઘણીવાર મને રાત્રે ઊંઘ ન આવે. આશુ ફેક્ટરીમાંથી થાકીને આવ્યો હોય. નાહી, જમીને સીધો જ પલંગમાં પડે. હું રસોડામાં કામ પતાવી, બાપુજી માટે દૂધનો ગ્લાસ એમનાં કમરામાં મૂકી આવીને પાછી ફરું ત્યારે આશુ ઘસઘસાટ ઊંઘતો હોય. રીના પણ એની છાતી પર માથું મૂકીને ઊંઘી ગઈ હોય. ઋત્વિજભાઈ પિક્ચરમાં ગયા હોય કે પોતાના કમરામાં બેસીને વાંચતા હોય. માત્ર હું જ મારા બેડરૂમમાં એકલી ઊભી હોઉં. આ બધાં જ પોતપોતાનાં સુખને જીવીને થાકી ગયા હોય. એમ ઊંઘી ગયા હોય. માત્ર હું જ એમાં ક્યાંક ન હોઉં. (પૃ.77) કોશા એવી જિંદગી જીવવા ઈચ્છતી હતી કે એમાં એનો સહયોગ હોય. નાના સુખો એને ભાગવવા હતા. આખાય જીવનનો થાક ઉતારવા એ ગોવા જવા ઈચ્છતી હતી. ક્ષણક્ષણનો આનંદ એ ગોવામાં જઈને મેળવવા ઈચ્છતી હતી. પરંતુ આમાનું કશુંજ બનતું નથી. આ આનંદની હેલી શરૂ થાય તે પહેલાં જ આશુંને મુંબઈ પાછા ફરવું પડે છે.\nએક સાંજે દરિયા કિનારે અને ત્યારબાદ હોટલમાં એક અજાણ્યો પુરુષ નંદ કોશાને મળે છે. નંદે કરેલા અનુમાનો સાચા પડે છે. નંદ પણ કેવો છે. જમીનના પેટાળમાં રહેલા ખનીજ તેલને શોધતી કમ્પની ઓ.એન.જી.સી.માં નોકરી કરે છે. જેની શોધ-ખોળ થયા પછી છાપામાં સમાચારો આવે કે અહીં નવું તેલક્ષેત્ર શોધાયું. પરંતુ તેની પાછળ કેટલાં લોકોએ તનતોડ મહેનત કરી છે તેનાં સમાચારો નથી હોતા. નંદ અત્યારે કચ્છમાં રણમાં તેલક્ષેત્રની શોધ કરે છે. અને થોડા દિવસ ગોવામાં ફરવા આવે છે અને કોશા સાથે પરીચય થાય છે. બે-ત્રણ દિવસ ગોવાના જુદાં જુદાં સ્થળોએ ભટકે છે. આનંદ મેળવે છે. નંદનો સ્વભાવ પણ થોડો વિચિત્ર છે. જે ક્રિયાઓ આગળ વધવાની ન હોય તેવા કામો તે વિશેષ કરે છે. અને એટલે જ જ્યારે કોશા પોતાના માટે ગાઉન ખરીદતી હોય છે ત્યારે એ પણ તેના ભાવ-તાલ પૂછે છે. આ ઉપરાંત નંદ એક બીજુ મહત્વનું કામ કરે છે- કોશાના ખાલી જતાં દિવસોને તે સભર બનાવવાનું. જે સુખ એને આશુ પાસેથી મેળવવાનું હતું કોશાને સુખ એને નંદ પાસેથી મેળવવાનું હતું. અને એટલે કોશા એકવાર નંદ આભાર પણ માને છે.\nદરિયાની જેમ કોશાના જીવનમાં પણ ભરતી-ઓટ આવે છે. કોશાની વધતી જતી ઉંમર અને ઘટતું જતું સુખ પ્રાણ પ્રશ્ન હતો. એનું લાગતું આ ઓગણચાલીસમું વર્ષ ચાલે છે. કદાચ આગણચાલીસમું વર્ષ દરેક સ્ત્રીની એને પણ લાગ્યું હશે કે જીવનનો મળે તેટલો આનંદ આ વર્ષમાં મેળવી લેવો. ચાલીસ પછી કદાચ એવો આનંદ મળે ન મળે. અને એટલે જ કોશા સાથે ચાલીને આશુ પાસે પોતાનું બીજું હનીમુન માગે છે. કોશા ખુબ ઓછું માગે છે. પોતાની અંગત જિંદગી જેવું એને કશુંય રાખ્યું નથી. માત્ર પહેલી વખત એક થોડાક દિવસનો આ નાનકડો પ્રવાસ માગ્યો. અને આ પ્રવાસે જ એને મુંબઈ-ગોવા જેટલું અંતર એના લગ્ન જીવનમાં ઊભું કરી આપ્યું. કોશાએ કલ્પેલો દરિયો એના જીવનમાં જ ઉછળવા લાગ્યો. એનુ સુખ બિયરનાં ગ્લાસમાંથી ઢોળાઈ જતાં ફિણની જેમ ઢોળાવા લાગ્યું હતું.\nઆશુ વીસમી સદીની ઔદ્યોગિક કાન્તિમાં જીવતો પુરુષ હતો. રોજ સવારે પોતાની કમ્પનીમાં જવું અને આખો દિવસ દોડધામ કરી થાકીને સાંજે પાછા ફરવું અને ઊંઘી જવું. જે સુખ કોશા માગતી -માગતી હતી. તેવું સુખ આશુનાં વિચારમાં આવતું નહીં. અને અત્યારે પણ એવાં જ સંજોગો ઊભા થાય છે. કોશા હઠ કરીને બેઠી છે અને આ બાજુ કમ્પનીમાં કામદારો હડતાલ ઉપર ઉતરી ગયા છે. એક બાજુ કમ્પની સંભાળવી કે આ બાજુ પત્નએ માગેલું એનું સુખ આપવું. અન્ય પુરુષની જે આશુ પણ કોશાની હઠ આગળ ઝૂકી જાય છે. અને ગોવાનાં પ્રવાસમાં જોડાય છે. તો આ બાજુ કમ્પનીમાં કામદારોની વચ્ચે ઝઘડા જેવું થઈ જાય છે. અને પોતાની પત્નીને ગોવાના બીચ ઉપર એકલી મૂકીને આશુને મુંબઈ પાછું આવવું પડે છે. અને તેને ધાર્યા હતા તેના કરતાં વધારે દિવસ ત્યાં રોકાવું પડે છે. અને તેને ધાર્ચા હતા તેના કરતાં વધારે દિવસ ત્યાં રોકાવું પડે છે. અને જ્યારે પાછો ગોવા આવવા નિકળે છે ત્યારે એ કોશાનાં જીવનમાંથી ખૂબ દૂર ચાલ્યો ગયો છે.\n‘દરિયો’ કોશાનાં લગ્ન જીવનમાં એક મહત્વનું પાત્ર બની રહે છે. જે સુખની કલ્પના સાથે એ દરિયા કિનારે આવી હતી. એમાનું કશું જ સુખ એને મળતું નથી. ઉપરાંત સ્થળ પણ આનંદ માટેનું ગોવા. જ્યાં લોકો નિજાનંદ માટે જતાં હોય છે. પરંતુ આમાનું કશું જ કોશા કરી શકતી નથી. ઓરડાની બંધિચાર વાસની જેમ તે સબળે છે.\nકોશા હિમંતવાન પણ છે. જે સુખ નથી મળ્યું, નથી આપતો તો તેની સામે બંડ પણ પોકારે છે. અને એટલે જ જ્યારે ગોવા આવ્યા પછી આશુને પાછુ જવાનું થાય છે. એટલે આશુને કહે છે. તુ જઈ આવ. હું અહીં થોડા દિવસ રહીશ અને તું આવ પછી આપણો ગોવાનાં બીચો જોવા જશું. અને એ કહે છે જો આશુ મને જોઈતું સુખ નહીં આપે તો કામદારોની જેમ કહીશ – હમારી માંગે પૂરી કરો. નોરાની જેમ કોશા પણ છેલ્લે આશુને છોડી દે છે. નંદ સાથે ફરે છે. એટલું જ નહીં જ્યારે બે દિવસની ટૂંકમાં જોડાય છે. ત્યારે બીજા દિવસે તે નંદને ના પાડે છે. અને નંદ પણ તે ટૂર જતો નથી. કોશા સાંજે સામે ચાલીને નંદને ટેક્સી કરી બીચ ઉપર ફરવા લઈ જાય છે. દરિયો અહીં પણ છે. અને દરિયો ‘પ્રિયજન’ માં પણ છે. પ્રિયજનની અંદર ચારુ-નિકેત દરિયાની ભીની રેતીમાં પા-પા પગલી માંડીને રમત રમે છે. શરૂનાં ઝાડ નીચે બેસીને વાતો કરે છે. જ્યારે અહીં દરિયો છે પણ આવા નાના-નાના સુખો નથી. દરિયો છે પણ તેનો છૂસવાટ નથી. અંદરને અંદર ઘૂમરાચા કરતો દરિયો છે.\nકોશા દરિયામાં તણાતી નથી. કે પેલી પાર પણ કદાચ જઈ શકતી નથી. સૂરજની આ પારનાં દરિયો તેણે જોયો છે. જેમાં માત્ર પોલા રણની વેરાણતા દેખાય છે. અને સૂરજની પેલી રારનો દરિયો... કદાચ એ ક્યારેય નહીં જોઈ શકે. આશુ સાથેનું જીવન રણની ભૂમિ જેવું છે. અને નંદ સાથેનું જીવન. પણ તે શક્ય નથી. કારણકે હવે આશુ આવે છે. થોડા દિવસ પછી પાછુ મુંબઈ જવું પડશે. અને ત્યાં જઈને બધાનાં સુખોની વચ્ચે તેમની બધાની વચ્ચે તેને વિલિન થઈ જવાનું છે. બંધ ઓરડામાં, બાથરૂમની અંદર નળ નીચે પાણીની સાથે આંસુની અંદર એણે સુખોની વહાવી દેવાના છે.\nવિનેશભાઈએ નારીવાદના કશા પણ ઝોક વગર આ કૃતિની રચના કરી છે. કોશા ભારતીય છે. એટલે એની અપેક્ષાઓ પણ સીમિત છે. કોશા કયાંય આક્રોશ વ્યક્ત નથી કરતી. એકલી બધુ જ સહન કરી લે છે. અને ક્યારેક રડીને પોતાના દુઃખ ઓછું કરે છે રીના કહે છે આવી રીતે રડવાથી કોઈ શું ખબર પડે છે કે તને શું જોઈએ છે. પરંતુ કોશા કહે છે. કોને કહું કે મારે શું જોઈએ છે ? આ પ્રશ્ન માત્ર કોશા એકલીનો નથી પરંતુ દરેક સ્ત્રીનો છે. જે વિનેશભાઈએ સૂરજની પાર દરિયો નવલકથામાં કર્યો છે.


25 વર્ષની યુવતીને હતા એટલા લોકો સાથે શારીરિક સંબંધો કે બહેનપણીના પિતાને પણ નહોતા છોડ્યા | MKhabar | Gujarati News\nHome Uncategorized 25 વર્ષની યુવતીને હતા એટલા લોકો સાથે શારીરિક સંબંધો કે બહેનપણીના પિતાને...\nહું ૨૦ વરસની છું. અત્યાર સુધી હું સુખી લગ્નજીવનના સપના જોતી હતી. પરંતુ હમણા મને ખબર પડી કે મારી માસીના પતિએ તેમની સાથે વિશ્વાસઘાત કર્યો છે. મારી ખાસ બહેનપણીને તેના પ્રેમીએ દગો આપ્યો છે. મારી બહેનના પણ વેવિશાળ તૂટી ગયા છે. આ જાણ્યા પછી મારો પુરુષ જાત પર વિશ્વાસ તૂટી ગયો છે અને લગ્ન કરતા ડર લાગે છે.- એક યુવતી (મુંબઇ)\nજીવનમાં આવો એક તબક્કો આવે છે જ્યારે ચારે બાજુથી નિરાશા પ્રાપ્ત થાય છે. આ કારણે ચિંતા થવાનું સ્વાભાવિક છે. પરંતુ આવા ત્રણ ચાર બનાવોને કારણે સંપૂર્ણ પુરુષ જાત પ્રત્યે તિરસ્કાર કરવો યોગ્ય નથી. પુરુષો વફાદારી કરતા દગો કરવા માટે વધુ પ્રખ્યાત છે એ વાત સાચી છે. પરંતુ સામે પક્ષે પ્રેમાળ પિતા, દાદા, ભાઇ, પતિ જેવા ઘણા ઉદાહરણો મળી આવશે. સ્ત્રીનો વિશ્વાસઘાત કરનારા પુરુષો વિશે વિચાર કરો સાથે સાથે સ્ત્રીને ટેકો આપનારા પુરુષોનાં ઉદાહરણો પર સામે રાખો. સિક્કાની બે બાજુની જેમ આ બાબતે પણ બે પ્રકારના પુરુષો હોય છે આથી ચિંતા છોડી દો.\nમારો છ મહિનાનો પુત્ર અંધારાથી ઘણો ગભરાય છે. લાઇટ બંધ કરતા જ તે રડવા માંડે છે. અને લાઇટ ખોલીએ નહીં ત્યાં સુધી શાંત થતો જ નથી. તેનો આ ડર દૂર કરવા અમારે શું કરવું? – એક બહેન (વલસાડ)\nદિવસ-રાતનું ચક્ર અથવા તો પ્રકાશ અને અંધારાનું ભાન થતા શિશુને વાર લાગે છે. આથી તમારા પુત્રનું આ વર્તન અસ્વાભાવિક છે. પરંતુ ચિંતા કરવાની જરૂર નથી. લાઇટ બંધ કરતા પૂર્વે તેને બાથમાં લઇ વહાલ કરો. અને તેની સાથે વાત કરો. તમારા શિશુને બીજી કોઇ સમસ્યા નથી તેની તપાસ કરો. શક્ય હોય તો કોઇ સારા બાળરોગ નિષ્ણાતની સલાહ લો. ડૉક્ટરોએ જણાવ્યા પ્રમાણે ડર જેવી લાગણીઓ શિશુઓમાં નવ કે દસ મહિના પછી જન્મે છે. આ પૂર્વે શિશુના રડવા પાછળ કોઇ દુ:ખાવો હોવાની શક્યતા છે.\nહું ૨૧ વરસનો છું. મને ૧૯ વરસની એક યુવતી સાથે પ્રેમ છે. મને મળ્યા પૂર્વે તે એક યુવકના પ્રેમમાં હતી એ હું જાણું છું. અને મને એનો વાંધો પણ નહોતો. પરંતુ મને મળ્યા પછી પણ તેણે તેના એક કઝીન સાથે સંબંધ બાંધ્યો હતો આ કારણે મેં તેની સાથેના સંબંધો કાપી નાખ્યા હતા. પરંતુ હું તેના વગર રહી શકતો નથી. મારે તેને પાછી મેળવવી છે. તો મારે શું કરવું?- એક યુવક (રાજપીપળા)\nતેને પાછી મેળવવા માટે તમારે ઘણા પ્રયત્નો કરવા પડશે. અને આ પછી તમે તેને મેળવશો તો પણ પાછી આ જ સમસ્યા હાઉ બનીને તમારી સામે આવવાની છેે. આ છોકરી તેનું ધાર્યું કરનારી હોય એમ લાગે છે. ભવિષ્યમાં પણ તે તમારો વિશ્વાસઘાત કરે એવી શક્યતા છે. આથી જે પગલું ભરો તે બધુ વિચારીને તમારા ભવિષ્યનો વિચાર કર્યાં પછી જ ભરજો. શરૂઆતમાં તેને ભૂલવાનું કામ જરા મુશ્કેલ લાગશે. પરંતુ દિવસો પસાર થતા જશે તેમ તમે એને ભૂલી જશો. બીજી પ્રવૃત્તિઓ કરો તેમજ તમારા મિત્રો સાથે સમય પસાર કરો. મન વ્યસ્ત રહેશે તો એ યુવતીને ભૂલવાનું આસાન થઇ જશે.\nહું ૨૫ વરસની શિક્ષિક અને નોકરિયાત મહિલા છું. હજુ સુધી મારા લગ્ન થયા નથી. મારી બહેનપણીના પિતા સાથે મારે શારીરિક સંબંધ છે. આ ઉપરાંત બીજા કેટલાક યુવકો સાથે પણ મારા શારીરિક સંબંધો છે. હવે મને આની નફરત થઇ ગઇ છે. લગ્ન પછી શું થશે એનો ડર લાગે છે. હું હવે પૂર્વે સ્થિતિમાં આવવા માગું છું તો હવે મારે શું કરવું તે જણાવશો. યોગ્ય માર્ગદર્શન આપવા વિનંતી.- એક યુવતી (મુંબઇ)\nતમે શિક્ષિત અને નોકરિયાત હોવા છતાં નારીત્વની ગરિમા સમજી શક્યા નથી. તમે તમારા માર્ગમાંથી ભટકી ગયા છો. હાથે કરીને તમે તમારી ખાસ બહેનપણીના સંસારમાં આગ ચાંપી રહ્યા છો. તમે સેક્સ મેનિયાક હો એવું લાગે છે. કોઇ મનોચિકિત્સકની સલાહ લો. તેઓ તમારો ઇલાજ કરી શકશે. જાગ્યા ત્યારથી સવાર સમજી તમારી ખરાબ આદત છોડી દો. મનોચિકિત્સકની સલાહ મુજબ ઉપચાર કરી કોઇ યોગ્ય જીવનસાથી શોધી લગ્ન કરી લો અને ભૂતકાળ ભૂલી ગૃહસ્થી જીવન જીવો. લગ્ન જ તમારી સમસ્યાઓનો અંત છે.\nPrevious articleચંદ્રપુત્ર બુધનો થશે ઉદય સૂર્ય સાથે મળી બનાવશે બુદ્ધાદિત્ય યોગ, જાણીલો બુધ કોને ફળશે\nNext articleમિચેલ સ્ટાર્કનો ખુલાસો: પહેલા ટીકાથી પરેશાન થતો હતો, હવે પરવા નથી\n60 હજાર રૂપિયાની અંદર આ છે બેસ્ટ બાઇક્સ, આપે છે શાનદાર માઇલેજ, મેન્ટેનન્સ ખર્ચ પણ...


2 વૃક્ષોની વાર્તા (વ્યક્તિગત વિકાસ વિશેની રૂપક) | સ્વ સહાય સંસાધનો\nકેટલીકવાર આ જીવનમાં કેટલાક પાઠ હોય છે જે સીધા સમજવું સરળ નથી, તેથી સમજણમાં સહાય માટે વિશેષ રૂપકોનો ઉપયોગ કરવામાં આવે છે. એક સૌથી જાણીતું અને સૌથી રસપ્રદ છે બે વૃક્ષોની વાર્તા જે અમે તમને આગળ જણાવીશું.\nતે એક વિશિષ્ટ વાર્તા છે જેનો એક સરળ કાવતરું છે પરંતુ તે અંતમાંથી એક સમાપ્ત થાય છે જેનાથી તમે તમારા જીવન અને તેમાંથી જે તમે પ્રાપ્ત કરી શક્યા છો તેના પર પ્રતિબિંબિત થાય છે. અમે ભલામણ કરીએ છીએ કે તમે તેને કાળજીપૂર્વક વાંચો અને તે સંદેશ વિશે વિચારો જે તે તમને પહોંચાડવાનો પ્રયાસ કરી રહ્યો છે કારણ કે તે ખૂબ જ મહત્વપૂર્ણ છે.\nએકવાર આઠ વર્ષનો છોકરો જે તેની ઉંમર માટે ખૂબ જ સ્માર્ટ હતો તે દર અઠવાડિયે સપ્તાહની જેમ તેના દાદાની મુલાકાત લેવા ગયો. આ વખતે તેને ધ્યાનમાં એક ખૂબ જ રસપ્રદ વિચાર હતો, તેણે જીવનમાં સફળતા મેળવવાની તૈયારી કરી લીધી હતી અને તે લક્ષ્ય પ્રાપ્ત કરવા માટે જે કંઇ લેશે તે કરવાની યોજના બનાવી હતી.\nતેમના દાદા એક સફળ વ્યક્તિ હતા, તેથી તેમણે તેમને નીચેનો સવાલ પૂછ્યો: જ્યારે હું મોટો થઈશ ત્યારે હું ખૂબ જ સફળ થવાનું છું. દાદા, તમે મને કેવી રીતે પહોંચવું તે અંગે કોઈ સલાહ આપી શકો છો?\nદાદાએ હા પાડી પણ એક શબ્દ ના બોલ્યો. તેણે છોકરાને હાથથી લીધો અને તેઓ એક નર્સરીમાં ગયા, જ્યાં તેણે નિયમિતપણે છોડ ખરીદ્યા. તેણે તેને બે વૃક્ષો પસંદ કરવાનું કહ્યું.\nતેઓ તેમને ઘરે લઈ ગયા અને યોગ્ય સ્થળે રોપવા નીકળ્યા. તેમાંથી એક તેને બગીચામાં મૂક્યો, બીજો, તેના બદલે, તેણે તેને ઘરની અંદર એક નાના વાસણમાં વાવ્યો.\nપછી દાદાએ તેમના પૌત્રને પૂછ્યું: તમે વિચારો છો કે ભવિષ્યમાં કયા બે વૃક્ષોમાંથી વધુ સફળ થશે?\nછોકરાને આ પ્રકારની કોયડાઓ પસંદ છે, તેથી તેણે તેના વિશે વિચારવામાં થોડીક મિનિટો લીધી અને કહ્યું: પોટ વૃક્ષ. કારણ એ છે કે તમે અહીં સુરક્ષિત અને સુરક્ષિત છો. બહારના વ્યક્તિને બાહ્ય તત્વોનો સામનો કરવો પડે છે જે તેમના વિકાસ માટે મુશ્કેલ બનાવે છે.\nદાદાએ હલાવીને કહ્યું: અમે જોશો.\nસમય પસાર થયો અને દાદાએ બંને છોડની સમાન કાળજી લીધી. એક દિવસ, છોકરો, હવે કિશોરવયે, તેના દાદાને મળવા પાછો આવ્યો.\n-તમે ખરેખર મારા પ્રશ્નનો જવાબ ક્યારેય આપ્યો નથી- તેમને કહ્યું હતું કે- જ્યારે હું મોટો થઈશ ત્યારે હું કેવી રીતે સફળ થઈ શકું?\nવૃદ્ધ માણસ તેના પૌત્રને બે ઝાડ જોવા માટે લઈ ગયો, પછી તેણે કહ્યું: સૌથી મોટું શું છે?\n-પણ તેનો કોઈ અર્થ નથી-, ડીકિશોર ઇજો. - બહારનું એક મોટું છે ... પરંતુ અંદરની બાજુએ વધુ થવું જોઈએ કારણ કે તેને કરવામાં મુશ્કેલી ઓછી થઈ છે.\n-હા, પરંતુ પડકારોનો સામનો કરવો તે જોખમકારક છે. દાદાએ હસતાં હસતાં કહ્યું. -જો તમે સલામત વિકલ્પ પસંદ કરો છો, તો તમે ક્યારેય વધશો નહીં. તેના બદલે, જોખમો અને પડકારો તમારી એકમાત્ર મર્યાદા આકાશ હોઈ શકે છે.\nજો તમે ખરેખર માનો છો તેના પર જોખમ મૂકવાની અને શરત લગાવવાની હિંમત હોય, તો તમે ખાતરી કરી શકો છો કે તમે તમારી સાચી સંભાવનાને જગાડશો અને તમારી પાસે છે સફળ તમે પ્રસ્તાવ શું.\nલેખનો સંપૂર્ણ માર્ગ: સ્વ-સહાય સંસાધનો » વ્યક્તિગત વિકાસ » સફળતા »2વૃક્ષોની વાર્તા (વ્યક્તિગત વૃદ્ધિ વિશેની રૂપક)\nજે. ગ્રીમાલ્ડો જણાવ્યું હતું કે\nઆ2વૃક્ષો સારી શિક્ષણ.\nJ.grimaldo ને જવાબ આપો\nમોનિકા હર્નાન્ડેઝ જણાવ્યું હતું કે\nઉત્તમ ... જોકે અમે બાંહેધરી આપી શકતા નથી કે આંતરિક નિષ્ફળ જશે ... એક ક્ષણ પર સફળતા પ્રાપ્ત થતી નથી ... આપણી પાસે હંમેશા સુધારવાનો અને આગળ વધવાનો સમય હશે ....\nમોનિકા હર્નાન્ડિઝને જવાબ આપો\n15 વસ્તુઓ જે આપણને આગળ વધતા અટકાવે છે